title: ঢাকা বিদ্যুৎ বিতরণ কর্তৃপক্ষ

text: ১৯৭২ সালে বাংলাদেশের প্রথম সরকার, বিদ্যুৎখাতে বিনিয়োগের গতি বাড়ানোর জন্য একটি অধ্যাদেশ জারি করে বাংলাদেশ বিদ্যুৎ উন্নয়ন বোর্ড (বি পিডিবি) তৈরি করে। ১৯৭২ থেকে ১৯৯৫ সাল পর্যন্ত বি পিডিবি দেশের ৪৭৫ মেগাওয়াট থেকে ২৮১৮ মেগাওয়াট বিদ্যুৎ উৎপাদনে সক্ষম হয়েছে এবং তার ২৩০ কেভি এবং ১৩২ কেভি ট্রান্সমিশন নেটওয়ার্ক যথাক্রমে ৪১৯ কিলোমিটার এবং ২৫৬৯ কিলোমিটার।


title: এম. এ. মান্নান (গাজীপুরের রাজনীতিবিদ)

text: এম. এ. মান্নান বাংলাদেশের একজন রাজনীতিক। তিনি আলহাজ্ব অধ্যাপক এম. এ. মান্নান নামে বেশি পরিচিত। তিনি বাংলাদেশ জাতীয়তাবাদী দল (বিএনপি)-এর রাজনীতির সঙ্গে সম্পৃক্ত। বর্তমানে তিনি গাজীপুর সিটি কর্পোরেশনের নির্বাচিত মেয়র।


title: ভাওয়াল বদরে আলম সরকারী কলেজ

text: গাজীপুর জেলার শ্রেষ্ঠ বিদ্যাপীঠ ভাওয়াল বদরে আলম সরকারি কলেজ, যা ভাওয়াল কলেজ নামে অধিক পরিচিত, গাজীপুর চৌরাস্তার নিকটবর্তী ঢাকা-টাঙ্গাইল মহাসড়কের পাশে অবস্থিত। ১৯৬৭ সালে এটি প্রতিষ্ঠিত হয় এবং ১৯৮০ সালে একে সরকারী কলেজ হিসেবে ঘোষণা করা হয়। কলেজটির প্রতিষ্ঠাতা হলেন জনাব বদরে আলম এবং কলেজটির প্রথম অধ্যক্ষ ছিলেন জনাব কে. এম. আব্দুস সালাম।


title: গেলোরা বুং কার্নো স্টেডিয়াম

text: যদিও স্টেডিয়ামটি গেলোরা বুং কার্নো স্টেডিয়াম ("স্ট্যাডিয়ন গেলোরা বুং কার্নো") নামে জনপ্রিয় বা জিবিকে স্টেডিয়াম নামেও পরিচিত। এটার প্রাতিষ্ঠানিক নাম হল গেলোরা বুং কার্নো মেইন স্টেডিয়াম (স্টেডিয়াম উতামা গেলোরা বুং কার্নো)। গেলোরা বুং কার্নো স্পোর্টস কমপ্লেক্সে এর মতো আরো অন্যান্য দুইটি স্টেডিয়ামও রয়েছে, যেমনঃ টেনিস স্টেডিয়াম এবং সাতার স্টেডিয়াম। প্রাক্তন রাষ্ট্রপতি সুহার্তো কর্তৃক "ডি-সিক্রেনিয়েশন" নীতির অধীনে নতুন আদেশের সময় এই স্টেডিয়ামটির নামকরণ করা হয় "গেলোরা সেনাইয়ান কমপ্লেক্স" এবং পরবর্তীতে স্টেডিয়ামটির নাম "গেলোরা সেনাইয়ান মেইন স্টেডিয়াম" নাম হিসেবে পুনঃনামকরণ করা হয়।


title: পীর বড়খাঁ গাজী

text: পীর বড়খাঁ গাজী (গাজীবাবা, গাজী সাহেব, মোবারক শাহ গাজী, বরখান গাজী ইত্যাদি নামেও পরিচিত) ভারতের পশ্চিমবঙ্গের দক্ষিণ চব্বিশ পরগণা অঞ্চলের তথা দক্ষিণ বাংলার মুসলমান সম্প্রদায়ের মানুষের অন্যতম প্রধান পীর। তাঁকে সুন্দরবনের ভাটি অঞ্চলের ব্যাঘ্রকুলের অধিষ্ঠাতা হিসাবে মান্য করা হয়। এখানকার ক্যানিং থানার অন্তর্গত ঘুটিয়ারি শরীফে (মতান্তরে, বাংলাদেশের সিলেট জেলার শিবগাঁও গ্রামে বা গাজীপুরে) গাজী সাহেবের কবরস্থান বর্তমান। এটি হিন্দু-মুসলমান নির্বিশেষে সকল মানুষের তীর্থস্থান। উত্তর ও দক্ষিণ চব্বিশ পরগনা তথা দক্ষিণবঙ্গের বিভিন্ন অঞ্চলে বড়খাঁ গাজীর একাধিক দরগাহ-নজরগাহ আছে। বিভিন্ন লোককাহিনীতে তাঁকে একজন অলৌকিক ক্ষমতাসম্পন্ন ইসলামধর্ম-প্রচারক হিসাবে বর্ণনা করা হয়েছে।


title: শ্রীপুর উপজেলা, গাজীপুর

text: ১৮৫৮ সালে ভারতবর্ষে ইষ্ট-ইন্ডিয়া কোম্পানির রাজস্ত শেষ হয় এবং ঐ সালের ১লা নভেম্বর ইংল্যান্ডের মহারানী ভিক্টোরিয়া নিজ হস্তে ভারতের শাসনভার গ্রহণ করেন। তাঁহার নির্দেশে ১৮৬১ সালে বেংগল পুলিশ এ্যাক্ট প্রবর্তন হয়। ঐ বৎসরই কতগুলি পুলিশের থানা সৃষ্টি হয়। সেই থানাগুলি কোতুয়ালী থানা নামে পরিচিত। ১৮৬৫ সালে কাপাসিয়া ও গফরগাঁও থানার মধ্যে কংশ নামে একটি পুলিশের থানা স্থাপন করা হইয়াছিল। সম্ভবতঃ ঐ থানা ৫ বৎসর চালু ছিল। ১৮৭০ সালে ঐ থানা বন্ধ হয়ে যাবার পর ১৮৮০ সালে কাপাসিয়া থানা স্থাপন করা হয়। তখন শ্রীপুর অঞ্চল কাপাসিয়া থানার অর্ন্তভুক্ত ছিল। ১৯১৪ সালের মে মাসে সুষ্ঠু শাসনকার্য্যেরর জন্য শ্রীপুরে একটি পুলিশ ইনভেস্টিগেশন সেন্টার খোলা হয়। যাহা পরবর্তী সময়ে ১৯৩৩ সালের ৭ই অক্টোবর এখানে পূর্ণাঙ্গ থানা স্থাপন করা হয়। কাপাসিয়া থানার ২য় পুলিশ কর্মকর্তা মৌলভী মোহাম্মদ আলী শ্রীপুর থানার ভারপ্রাপ্ত পুলিশ কর্মকর্তা নিযুক্ত হন। ১৯৬২ সালে সার্কেল অফিস ও থানা উন্নয়ন কেন্দ্র স্থাপন করা হয়। ১ম সার্কেল অফিসার (উন্নয়ন) ছিলেন মো: নূরুল ইমান খান। ১৯৮৩ সালে মান উন্নীত থানায় উন্নীত হয়। উদ্ধোধন করেন মেজর জেনারেল আব্দুর রহমান। পরবর্তীতে সময়ে ১৯৮৩ সালে ইহা উজেলায় উন্নীত করা হয়। ১ম নির্বাহী অফিসার ছিলেন শ্রীযুক্ত বাবু ধীরাজ মালাকার, পরে তিনি গাজীপুরের জেলা প্রশাসক হন। ১৯৮৫ সালে উপজেলা চেয়ারম্যান পদের সৃষ্টি হয় এবং ১ম উপজেলা চেয়ারম্যান হন কাজিম উদ্দিন আহমেদ।


title: শ্রীপুর উপজেলা, গাজীপুর

text: কারফরমা শাহ ওরফে কারাশাহ। অনেকের ধারণা কারাশা গাজীদের আদি পুরুষ, তখন গৌড়ের শাসনকর্তা সম্ভবতঃ লক্ষণ সেন। কারাশাহের অধস্তন পুরুষেরা মসী ছাড়িয়া অসী ধারন করিলেন, তাঁহাদেরই একজন শেরআলী খান গাজী আধুনিক টঙ্গী হইতে উত্তরে গারোপাহাড় পর্যন্ত বিজয় করেন এবং শেরপুর শহর তাঁহারই নামের স্মৃতি বহন করে। শেরপুর শহরের সাত মাইল উত্তরে গড়জরিপাদূর্গ আসাম রাজ্যের রাজার নিকট হইতে দখল করেন ও তথায় সুরম্য প্রাসাদ ও মসজিদ নির্মাণ করেন যাহার ধ্বংসাবশেষ এখনও বিদ্যমান। সম্ভবতঃ গৌড়ে তখন হাবসী সুলতানগণ শাসন করতেন। সম্ভবতঃ তাঁহারই ভাই পালোয়ান গাজী এই অঞ্চল শাসন করতেন। তৎপুত্র দিল্লীর মোহাম্মদ বিন ভোগলকের নিকট হইতে এই অঞ্চলের জায়গীর লাভ করেন। তাঁরই ছেলে ভাওয়াল গাজী ভাওয়াল পরগনার মালিক হন। কথিত আছে যে, এখানকার লোকেরা কৃষিকাজ শেষে বিশ্রামের সময় আইলে বসত, ব-আল ভাওয়াল পার্শী শব্দ। ব-অর্থ বসা, আল যা ক্ষেত্রের বাতর। সেজন্য তৎকালীন লোকেরা নাম রাখেন ভাওয়াল আর ভাওয়ালের শাসনকর্তা গাজী সাহেবকে তারা ভাওয়াল গাজী বলে সম্বোধন করেন। তাঁরই ছোট ভাই তফিল উদ্দিন গাজী মতান্তরে আবু তালেব। যার নামে স্মৃতি বহন করে তালিবাবাদ পরগণা। সম্রাট শেরশাহ ভারত দখল করে তাঁর রাজ্য ৪৭টি সরকারে বিভক্ত করেন। মুঘল আমলে প্রত্যক সরকারকে আবার পরগণায় বিভক্ত করেন। এই এলাকা তখন ভাওয়াল পরগণা নামে পরিচিত হয়। শ্রীপুর ভাওয়াল পরগণার অর্ন্তভুক্ত এলাকা।


title: কামাঠিপুরা

text: কামাঠিপুরা (অথবা কামাটিপুরা বানানও প্রচলিত) হল মুম্বাই'র বৃহত্তম তথা এশিয়া'র দ্বিতীয় বৃহত্তম পতিতালয় এলাকা। এলাকাটিতে প্রথম বসতী স্থাপন করা হয় ১৭৯৫ সালের পর; যখন বোম্বাইয়ের সপ্তদ্বীপ সংযুক্ত করতে কজওয়ে নির্মিত হয়। প্রাথমিকভাবে স্থানটি লাল বাজার নামে পরিচিত, এবং কামাঠিপুরা নামটি তেলেঙ্গানা রাজ্যের কামাঠিদের (শ্রমিক) নামানুসারে রাখা হয়, যারা কজওয়ে নির্মাণকার্যে নিযুক্ত ছিল। কঠোর পুলিশী কর্মকাণ্ড এবং সরকারের উন্নয়ন নীতির দরুন, ১৯৯০-এর দশকের পর এইডস নির্মূলন করতে যৌনকর্মীদের কামাঠিপুরা থেকে বাইরে যাওয়ায় ও এলাকার যৌনকর্মীদের সংখ্যা কম করতে সাহায্য করে। ১৯৯২ সালে বোম্বাই পৌর নিগম (বিএমসি)-এর হিসেব অনুযায়ী কামাঠিপুরা এলাকাজুড়ে প্রায় ৫০,০০০ যৌনকর্মী ছিল, ২০০৯ সাল পর্যন্ত তা কমিয়ে ১,৬০০তে আনা হয়, পলায়নকৃত যৌনকর্মীদের অনেকে রিয়েল স্টেট ব্যবসার সাথে জুড়ে যায় এবং অনেকে মহারাষ্ট্রের অন্যান্য শহরে পলায়ন করে।>


title: গাজীপুরের যুদ্ধ

text: গাজীপুরের যুদ্ধ ছিল ৪ এবং ৫ ডিসেম্বর ১৯৭১ সালে বাংলাদেশের স্বাধীনতা যুদ্ধ চলাকালীন পরিচালিত একটি সামরিক অভিযান। এটি সংঘটিত হয়েছিল কুলাউরার কাছে গাজীপুর টি ষ্টেটে। যেটি পূর্ব পাকিস্তানের সিলেট জেলায় অবস্থিত। অগ্রসরমান মিত্র বাহিনী (মুক্তিবাহিনী এবং ভারতীয় সেনাবাহিনীর সমন্বয়ে গঠিত) পাকিস্তান সেনাবাহিনীর ২২ বেলুচ রেজিমেন্টের উপর আক্রমন করেছিলো। এই যুদ্ধ সিলেটের যুদ্ধ নামে পরিচিত।


title: গাজীপুর মেট্রোপলিটন পুলিশ

text:
গাজীপুর মেট্রোপলিটন পুলিশ (জিএমপি) (English: Gazipur Metropolitan Police) হল বাংলাদেশ পুলিশের একটি বিভাগ, যারা গাজীপুর মহানগরীতে আইন প্রয়োগকারী সংস্থার দায়িত্ব পালন করে থাকে। ২০১৮ সালের ১৬ সেপ্টেম্বর আনুষ্ঠানিক ভাবে এর যাত্রা শুরু হয়।
গাজীপুর সিটি করপোরেশন ২০১৩ সালের ১৬ জানুয়ারি প্রতিষ্ঠিত হয়। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন প্রতিষ্ঠাকালের দিক থেকে কনিষ্ঠতম এবং আয়তনের দিক থেকে সবচেয়ে বড় সিটি কর্পোরেশন। শহরের জননিরাপত্তা ও আইন প্রয়োগকারী সংস্থা হিসেবে জিএমপি প্রতিষ্ঠার উদ্যোগ গ্রহণ করা হয়। গাজীপুর সিটি করপোরেশন আইন-২০১৭ পাশ করার পর ২০১৮ সালের ১৬ সেপ্টেম্বর প্রধানমন্ত্রী শেখ হাসিনা গাজীপুর মেট্রোপলিটন পুলিশের কার্যক্রমের সূচনা ঘোষণা করেন।
নবগঠিত ৮টি থানা গাজীপুর মেট্রোপলিটন পুলিশ কার্যক্রম শুরু করে।


title: পীর বড়খাঁ গাজী

text: গঙ্গা দুর্গা শিব গিয়া সকলে করিত দয়াঘুটিয়ারি শরীফে গাজী সাহেবের কবরস্থান বর্তমান। এটি হিন্দু-মুসলমান নির্বিশেষে সকল মানুষের তীর্থস্থান। পুরুষ, নারী এমনকি হিজড়া সম্প্রদায়ের মানুষেরা এখানে মানতের জন্য আসেন; তবে মহিলা ও হিজড়ারা মাজারে প্রবেশ করে না, পাশের জানালায় ধূপ-বাতি দেয়। গাজীকে "জিন্দা পীর" হিসাবে মানা হয়। ৭ই আষাঢ় পীরের মৃত্যুর দিন স্মরণ করে প্রতি বছর একসপ্তাহ ধরে বিশেষ উৎসব ও মেলা হয়। এছাড়া, ১৭ই শ্রাবণ থেকে উদযাপিত বিশেষ উৎসবে অনেক লোকসমাগম হয়। এইসময় নানা ইসলামিক গজল, কাওয়ালি, সুফি তারানা গাজীপীরের উদ্দেশ্যে গাওয়া হয়ে থাকে।


title: বেলজিয়াম

text: ভাষার জন্য বেলজিয়ানরা যুদ্ধ-বিগ্রহে পর্যন্ত লিপ্ত হয়েছে। প্রধান ভাষা দুটি ; যথাঃ ফ্লেমিশ এবং ফরাসী। তৃতীয় প্রচলিত ভাষা জার্মান। কেবল ব্রুসেল শহরে ফ্লেমিশ এবং ফরাসি উভয় ভাষাই সরকারীভাবে ব্যবহৃত হয়। ফ্ল্যান্ডার্স এলাকায় অবিমিশ্রভাবে ফ্লেমিশ ভাষা প্রচলিত ; ওয়ালোনিয়া এলাকায় প্রচলিত ফরাসি ভাষা। তবে দূতাবাসের শহর ব্রুসেলে ইংরেজি ব্যাপকভাবে প্রচলিত। বেলজিয়ামে দুইটি সরকারী ভাষা প্রচলিত: ওলন্দাজ এবং ফরাসি। বেলজিয়ামের প্রায় ৫৭% লোক ওলন্দাজ ভাষার একটি উপভাষা ফ্লেমিশে কথা বলে। ফরাসি ভাষা প্রায় ৩৩% লোকের মাতৃভাষা এবং ফরাসিভাষীরা মূলত দেশের দক্ষিণাংশে ওয়ালুন অঞ্চলের বাস করে। বেলজিয়ামের রাজধানী ব্রাসেল্‌স একটি দ্বিভাষিক এলাকা। এছাড়া পূর্বের অয়পেন-মালমেডি-সাংক্ত ভিট প্রদেশগুলিতে প্রায় দেড় লক্ষ জার্মান ভাষাভাষী বাস করে। বেলজিয়ামের সংখ্যালঘু ভাষাগুলির মধ্যে আরবি, তুর্কি, কাবিলে, স্পেনীয়, পর্তুগিজ এবং লেৎসেবুর্গেশ ভাষা অন্যতম।


title: ফ্রিজীয় ভাষাসমূহ

text:
ফ্রিজীয় ভাষাসমূহ (ইংরেজি ভাষায়: Frisian languages) পশ্চিম জার্মানীয় ভাষাসমূহের অন্তর্গত ইঙ্গ-ফ্রিজীয় দলের একটি ভাষাদল, যাদের সাথে ইংরেজি ভাষার সবচেয়ে বেশি মিল দেখতে পাওয়া যায়। ভাষাগুলি একসময় উত্তর সাগরের উপকূল ধরে,
নেদারল্যান্ডসের উত্তর হল্যান্ড প্রদেশ থেকে শুরু করে জার্মানির শ্লেসভিগ অঞ্চল পর্যন্ত প্রচলিত ছিল। আধুনিককালে এসে এগুলি কেবল তিনটি ক্ষুদ্র অঞ্চলে প্রচলিত আছে। নেদারল্যান্ডসের ফ্রিসলান্ড প্রদেশে (যার মধ্যে Schiermonnikoog এবং Terschelling দ্বীপগুলিও পড়েছে) প্রচলিত ভাষাটি হল পশ্চিম ফ্রিজীয় ভাষা। জার্মানির ওলডেনবুর্গ শহরের পশ্চিমে অবস্থিত জাটারলান্ড অঞ্চলে প্রচলিত আছে পূর্ব ফ্রিজীয় ভাষা। আর জার্মানির শ্লেসভিগ অঞ্চলের পশ্চিম সমুদ্রতীরবর্তী এলাকায় এবং উত্তর সাগরে অবস্থিত জুল্ট, ফোর, আমরুম, হালিগেন দ্বীপপুঞ্জ ও হেলগোলান্ড দ্বীপগুলিতে প্রচলিত ভাষাগুলি হল উত্তর ফ্রিজীয় ভাষা।


title: আইসল্যান্ডীয় ভাষা

text: ৮৭৪ খ্রিস্টাব্দ থেকে পশ্চিম নরওয়ে থেকে ভাইকিং অভিযাত্রীরা প্রথম আইসল্যান্ডে আসতে শুরু করে। তারা প্রাচীন নর্স ভাষায় কথা বলত। ১০০০ খ্রিস্টাব্দে খ্রিস্টধর্ম গ্রহণের পর আইসল্যান্ডীয়রা বিপুল পরিমাণ গাথা-সংবলিত পুঁথি রচনা করে। ১০০০ থেকে ১৪০০ খ্রিস্টাব্দের মধ্যবর্তী সময়ে আইসল্যান্ডে প্রচলিত নর্স ভাষা স্ক্যান্ডিনেভিয়ায় প্রচলিত নর্স ভাষা থেকে আলাদা হয়ে যায় এবং এটিই আইসল্যান্ডীয় ভাষা নামে এখন পরিচিত। ১৩৮০ থেকে ১৯১৮ সাল পর্যন্ত আইসল্যান্ড ডেনমার্কের অধীন ছিল। কিন্তু আইসল্যান্ডীয় ভাষাতে এর তেমন কোন প্রভাব পড়েনি। ভৌগোলিক বিচ্ছিন্নতা এবং শক্তিশালী সাহিত্যিক ঐতিহ্য এটির বিশুদ্ধতা রক্ষা করেছে। আজও প্রাচীন নর্স ভাষা থেকে আইসল্যান্ডীয় ভাষার পার্থক্য খুব সামান্য। আধুনিক পাঠকেরা খুব সহজেই মধ্যযুগীয় গাথাগুলি পড়তে পারেন।


title: নরওয়েজীয় ভাষা

text: নরওয়েজীয় ভাষা (নরওয়েজীয় ভাষায়: Norsk"নশ্‌ক্") ইন্দো-ইউরোপীয় ভাষাপরিবারের জার্মানীয় শাখার উত্তর (স্ক্যান্ডিনেভীয়) দলের একটি ভাষা। ভাষাটি সুয়েডীয় ও ডেনীয় ভাষার সাথে, বিশেষত এগুলির লিখিত রূপের সাথে, ঘনিষ্ঠভাবে সম্পর্কিত। তিনটি ভাষাই প্রাচীন নর্স ভাষা থেকে উদ্ভূত। বর্তমান নরওয়ে, ডেনমার্ক ও সুইডেন যে অঞ্চলে অবস্থিত, সে অঞ্চলে প্রাচীনকালে প্রাচীন নর্স ভাষা প্রচলিত ছিল।


title: যুক্তরাজ্য

text: ইংরেজি ভাষা যুক্তরাজ্যের সরকারি ভাষা। ওয়েল্‌স এবং স্কটল্যান্ডে যথাক্রমে ওয়েল্‌শ এবং স্কটিশ গেলিক ভাষাকে আঞ্চলিক সরকারি ভাষার মর্যাদা দেওয়া হয়েছে। এর বাইরে ব্রিটিশ দ্বীপপুঞ্জে আইল অভ ম্যান-এ মাংক্স ভাষা, এবং জার্সি ও গুয়ের্নজি-তে ফরাসি ভাষা প্রচলিত। উত্তর আয়ারল্যান্ডে সামান্য আইরিশ গেলিক ভাষা প্রচলিত। যুক্তরাজ্যের অভিবাসী সম্প্রদায়ে শতাধিক অভিবাসী ভাষা প্রচলিত। এদের মধ্যে আছে বাংলা, চীনা, গ্রিক, গুজরাটি, হিন্দি, ইতালীয়, পাঞ্জাবি, পোলীয়, পর্তুগিজ, স্পেনীয়, তুর্কি, ইউক্রেনীয়, উর্দু, ভিয়েতনামি, ইত্যাদি ভাষা। কিছু লোক জিপসি বা রোমানি ভাষাতে কথা বলে।


title: জার্মানীয় ভাষাসমূহ

text: নরওয়েতে বোকমাল ও নিনর্স্ক এই দুইটি ভাষা পাশাপাশি বিদ্যমান। নরওয়ের অভিজাত শ্রেণীর ডেনীয় ভাষা ও স্থানীয় নরওয়েজীয় উপভাষাগুলির মধ্যে সমঝোতার ফসল হচ্ছে বোকমাল ভাষা। সরকারী ও বিভিন্ন প্রশাসনিক কাজে এখনও এটিই বহুলভাবে ব্যবহৃত হয়। অন্যদিকে নিনর্স্ক তথা "নতুন নরওয়েজীয়" ভাষাটি ভাষাবিজ্ঞানী ইভার আসেন দ্বারা ১৯শ শতকের মাঝামাঝি সময়ে আদর্শায়িত একটি ভাষা। আসেন চেয়েছিলেন নিনর্স্ক যেন সেসময়কার সরকারি ভাষা ডেনীয় ভাষাকে উৎখাত করে জাতীয় ভাষায় পরিণত হয়।


title: ওলন্দাজ ভাষা

text:
মার্কিন যুক্তরাষ্ট্রের নিউ জার্সি অঙ্গরাজ্যে "জার্সি ডাচ" নামের একটি ওলন্দাজ উপভাষা প্রচলিত ছিল। এটি মূলত নিউ জার্সির বার্গেন ও পাসাইক কাউন্টিতে বসতি স্থাপনকারী ওলন্দাজদের বংশধরদের ভাষা ছিল। সর্বশেষ ১৯২১ সাল পর্যন্ত এটির ব্যবহার লক্ষ্য করা গেছে।
মার্কিন যুক্তরাষ্ট্রের নিউ ইয়র্ক অঙ্গরাজ্যের কিছু শহর এবং নিউ ইয়র্ক শহরের কিছু এলাকা একদা নতুন নেদারল্যান্ড নামের ওলন্দাজ উপনিবেশের অন্তর্গত ছিল। এসব এলাকার বহু জায়গার নামে তাই ওলন্দাজ ছাপ দেখতে পাওয়া যায়। যেমন নিউ ইয়র্ক শহরের একটি বারো ব্রুকলিনের নামটি ওলন্দাজ Breukelen থেকে, ফ্লাশিং এলাকাটির নাম Vlissingen থেকে, হার্লেম এলাকার নাম Haarlem থেকে, এবং স্টেটেন আইল্যান্ড নামটি ওলন্দাজ Staten Island থেকে এসেছে। নতুন নেদারল্যান্ডের শেষ ডিরেক্টর-জেনারেল পিটার স্টয়ভেসান্টের নামে নিউ ইয়র্ক শহরের একটি রাস্তা, একটি পাড়া, এবং কিছু স্কুলের নামকরণ করা হয়েছে। এছাড়া স্টয়ভেসান্ট নামের নিউ ইয়র্ক অঙ্গরাজ্যে একটি শহরও আছে।


title: ওলন্দাজ ভাষা

text: ওলন্দাজ ভাষা () ইন্দো-ইউরোপীয় ভাষাপরিবারের জার্মানীয় শাখার পশ্চিম জার্মানীয় দলের একটি সদস্য ভাষা। এই ভাষাতে মূলত নেদারল্যান্ড্‌স এবং বেলজিয়ামের উত্তর অর্ধের ফ্লান্ডার্স অঞ্চলের প্রায় ২ কোটি ২০ লক্ষ লোক কথা বলেন। বেলজিয়ামে প্রচলিত ওলন্দাজ ভাষার উপভাষাটি ফ্লেমিশ ভাষা নামে পরিচিত। ওলন্দাজ ভাষা ও নিম্ন জার্মান ভাষার মধ্যে একটি ঔপভাষিক ধারাবাহিকতা বিদ্যমান, ফলে এই দুই ভাষার মধ্যে কোন স্পষ্ট সীমানা নেই। এ কারণে কিছু কিছু জার্মান উপভাষা তাই আদর্শ জার্মান ভাষার চেয়ে ওলন্দাজ ভাষার সাথে বেশি ঘনিষ্ঠ।


title: ফ্লেমিশ ভাষা

text: ফ্লেমিশ ভাষা উত্তর বেলজিয়ামের ঐতিহাসিক ফ্ল্যান্ডার্স অঞ্চলে প্রচলিত ভাষা। এটি ওলন্দাজ ভাষার একটি স্থানীয় রূপ। বেলজিয়ামের বাইরে নেদারল্যান্ডসের দক্ষিণাংশে এবং উত্তর ফ্রান্সের কিছু এলাকাতে ভাষাটি প্রচলিত। বেলজিয়াম ও নেদারল্যান্ডসের সরকার ভাষাটিকে সরকারিভাবে ওলন্দাজ ভাষা হিসেবে গণ্য করে। কিন্তু ঐতিহাসিক ফ্ল্যান্ডার্স অঞ্চলে অবস্থিত লোকেরা ঐতিহাসিক ও সামাজিক-সাংস্কৃতিক কারণে ফ্লেমিশ নামটি ব্যবহার করতে পছন্দ করে।


title: আফ্রিকার ভাষা

text: নাইজার-কঙ্গো পরিবারের সবচেয়ে বড় শাখাটি হল বেনুয়ে-কঙ্গো উপপরিবার। বান্টু ভাষাগুলি এর একটি শাখা, এবং এই ভাষাগুলিতে প্রায় ১০ কোটি লোক কথা বলেন। প্রত্ন-বান্টু ভাষাটি পূর্ব নাইজেরিয়া ও ক্যামেরুনে প্রচলিত ছিল। নৃবিজ্ঞানী ও ঐতিহাসিক ভাষাবিজ্ঞানীদের মতে আজ থেকে ৩ থেকে ৪ হাজার বছর আগে এই আদিভূমি থেকে অভিবাসীদের তিনটি বড় বড় তরঙ্গ ছড়িয়ে পড়ে। তাঁদের মতে প্রথম তরঙ্গটি উত্তর বান্টু ভাষা তৈরি করেছিল। দ্বিতীয় ও তৃতীয় তরঙ্গগুলি থেকে জন্ম নেয় পশ্চিম বান্টু ভাষাসমূহ ও পূর্ব বান্টু ভাষাগুলি। আফ্রিকার সবচেয়ে বেশি প্রচলিত ভাষা সোয়াহিলি ভাষাটি একটি পূর্ব বান্টু ভাষা। অন্যান্য বান্টু ভাষার মধ্যে আছে দক্ষিণাঞ্চলীয় আফ্রিকার শোনা ভাষা, ত্‌সোয়ানা ভাষা, জুলু ভাষা ও ক্‌হোসা ভাষা; পূর্বাঞ্চলীয় আফ্রিকার কিকুয়ু ভাষা, কিসুকুমা ভাষা ও লুও ভাষা; এবং মধ্য আফ্রিকাতে প্রচলিত কিকোঙ্গো ভাষা, কিনিয়ারওয়ান্দা ভাষা ও কিরুন্দি ভাষা।


title: দ্য পলিনেটর পাথওয়ে

text: দ্য পলিনেটর পাথওয়ে (ইংরেজি: The Pollinator Pathway) হচ্ছে ওয়াশিংটনের সিয়াটলের কলম্বিয়া সড়কের দুধারে অবস্থিত এক মাইল দীর্ঘ ও ১২ ফুট প্রশস্ত পরাগায়ন-বান্ধব বাগান। কালো ভ্রমর ও ডোরাকাটা ভ্রমর রক্ষার উদ্দেশ্যে আমেরিকার একজন শিল্পী ও প্রকৃতিবিদ সারাহ বার্গম্যান এটির কাজ শুরু করেছেন ২০০৮ সাল থেকে।এখানে ঘাসের পরিবর্তে প্রাধান্য পেয়েছে মৌমাছি ও ভ্রমরের উপযোগী পরাগ ও মধুসমৃদ্ধ গাছ। এদের সুস্থভাবে বেঁচে থাকার ওপরে নির্ভর করে এতদঞ্চলের এক তৃতীয়াংশ খাদ্য সরবরাহ। এই দীর্ঘ করিডোর বাগানের জন্যে বিশ্ববিদ্যালয়ের ছাত্র-ছাত্রী এবং স্বেচ্ছাসেবকরা অবিরাম কাজ করে যাচ্ছেন, কাজ করছেন বেশ কিছু পতঙ্গবিদ। সিয়াটল বিশ্ববিদ্যালয় এবং ওয়াশিংটন বিশ্ববিদ্যালয়ের ক্লাসরুমের সঙ্গেও এই বাগানকে সম্পৃক্ত করা হয়েছে।


title: চিকন (নকশা)

text: চিকনের কাজ ছয় প্রকারের : তয়পচী, খাটোয়া, বুখিয়া, মুড়ী, ফাঁড়া ও জালি । এর মধ্যে সর্বাপেক্ষা সুন্দর বুখিয়া ; আর সর্বাপেক্ষা সাধারণ তয়পচী । জালি কাজ মাঝারি ধরণের। আবার জালি বিভিন্ন প্রকারের হয়ে থাকে, যেমন- মাদ্রাজী জালি, সিধুরী, কলকাত্তা জালি ইত্যাদি। একখণ্ড কাপড়ের টানা ও পোড়েন উভয় দিকের সুতো সরিয়ে সূচের সাহায্যে অতি সূক্ষ্ম্য গোলাকৃতি জালি কাটা হয়। এই গোল জালির ব্যাস সাধারণ ৩/১৬ ইঞ্চি হয়ে থাকে। মাদ্রাজী জালি ১/১৬ ইঞ্চি হয়। একটি জালিতে নক্সা ও অপরটি বন্ধ করা- এইভাবে মাদ্রাজী জালি তৈরি করা হয়।


title: ব্লাকবেরি বোল্ড ৯৭০০

text: টেকরাডারের গ্যারেথ বিভিস স্মার্টফোনটিকে পাঁচ তারকার মধ্যে চারটি প্রধান করে।তিনি বলেন যারা মোবাইলটি দ্বারা আপগ্রেড হবে তাদের টাইপিং এ অসুবিধা থে পারে ছোট কি-বোর্ড এর কারনে,বিভিস বলেন তিনি এটির সলিড বুইল্ড কোয়ালিটি,দীর্ঘস্থায়ী ব্যাটারি,স্কিন কোয়ালিটি, নতুন অপটিকাল ট্র‍্যাকপেড পছন্দ করেন।এরপরও তিনি বলেন ডিভাইসটি আগেকার ব্ল্যাকবেরি গুলোর মত সেকেলে মনে হয় এটির ব্যহিক ও সফটওয়্যার ফিচার গুলোর আরো উন্নত হওয়া প্রয়োজন। এনগ্যাজেট থেকে লরা জুন বলেন যে "পুরো প্যাকেজের ছোট, আরও মসৃণ ফর্ম ফ্যাক্টর হওয়ায় ডিভাইস হাতে নিতে চমৎকার লাগে গ্যারেথ বিভিস এর মতের বিরোধ করে তিনি বলেন নতুন কি-বোর্ড এ টাইপ করতে মজা লাগে কিন্তু তিনি স্বীকার করেন আমাদের মধ্যে অনেকেই সামান্য বাধাপেতে পারেন।


title: কীট

text:
কিউটিকল বা কৃত্তিক নামে পরিচিত পতঙ্গের বাহ্যিক কঙ্কালটি দুইটি স্তর দিয়ে গঠিত। একটি হল এপিকিউটিকল বা বহিঃকৃত্তিক, যা মূলত কাইটিনবিহীন একটি পাতলা ও মোমযুক্ত, পানিপ্রতিরোধক বাহ্যিক স্তর। নিচের স্তরকে প্রোকিউটিকল হিসেবে অভিহিত করা হয়। প্রোকিউটিকলটি কাইটিনযুক্ত এবং এপিকিউটিকলের চাইতে অনেক বেশি ঘন। এর আবার দুইটি স্তর রয়েছেঃ বাইরের স্তরটি এগজোকিউটিকল এবং ভেতরের স্তরটি এন্ডোকিউটিকল। ঘন ও নমনীয় এন্ডোকিউটিকল নানান ধরণের ফাইবারযুক্ত কাইটিন ও প্রোটিনের স্তর দিয়ে গঠিত যা স্যান্ডউইচের গঠনের মতো একটি অপরটির সাথে আড়াআড়ি হয়ে থাকে। অন্যদিকে এগজোকিউটিকল হয় অনমনীয় এবং শক্ত। মূলত শূককীট দশায় অনেক পোকায় এগজোকিউটিকলটি অত্যন্ত হ্রাসপ্রাপ্ত হয়।
অমেরুদণ্ডী প্রাণীদের মধ্যে একমাত্র পতঙ্গের মাঝেই সক্রিয় উড্ডয়নের বিকাশ ঘটেছে যা এর সাফল্যের পেছনে গুরুত্বপূর্ণ ভূমিকা পালন করেছে। স্নায়ুর প্রতিটি স্পন্দনের জন্য তাদের পেশীগুলো একাধিকবার সঙ্কুচিত হতে পারে যেটি ডানার ঝাপটানোকে দ্রুততর করে যা অন্য উপায়ে সম্ভব হতো না। বহিঃকঙ্কালের সাথে পেশী যুক্ত থাকে বলে এটি অধিক কার্যকর এবং সেই সাথে আরো পেশী সংযুক্তির পথ খুলে দেয়। ক্রাস্টাসিয়ান বা কবচীরা একই উপায় ব্যবহার করে যদিও সব মাকড়শা তাদের পা প্রসারণের জন্য আর্থ্রোপডপূর্ব পূর্বপুরুষদের কাছ থেকে উত্তরাধিকারসূত্রে প্রাপ্ত হাইড্রোলিক চাপ ব্যবহার করে। পতঙ্গের বিপরীতে জলে বসবাসকারি অধিকাংশ কবচী পানি থেকে আহরিত ক্যালসিয়াম কার্বোনেট দ্বারা বায়োমিনারালাইজ্ড বা জৈবখনিজসমৃদ্ধ হয়ে থাকে।


title: কীট

text: কীট বা পোকা বা পতঙ্গ বা কীটপতঙ্গ () হল আর্থ্রোপোডা পর্বের অন্তর্গত অমেরুদন্ডীদের একটি শ্রেণী যাদের একটি করে কাইটিনযুক্ত বহিঃকঙ্কাল, একটি তিন খন্ডের দেহ (মস্তক, ধড় ও উদর), তিন জোড়া করে সংযুক্ত পা, জটিল পুঞ্জাক্ষি, এবং এক জোড়া করে শুঙ্গ বা এ্যান্টেনা রয়েছে। এরা হল পৃথিবীর প্রাণীদের মধ্যে সবচাইতে বৈচিত্রময় যাদের দশ লাখেরও বেশি বর্ণনাকৃত প্রজাতি রয়েছে এবং এখন পর্যন্ত জানা জীবন্ত জীবকূলের অর্ধেকেরও বেশির প্রতিনিধিত্ব এরাই করে। এখন পর্যন্ত বিদ্যমান প্রজাতির সংখ্যা ৬০ লক্ষ থেকে ১ কোটির মধ্যে। এরা সম্ভবত পৃথিবীর ৯০ শতাংশেরও বেশি বিসদৃশ প্রাণীর প্রতিনিধিত্ব করে। প্রায় সব ধরণের পরিবেশেই এদেরকে পাওয়া যায়।


title: চার্জ কাপল্‌ড ডিভাইস

text: চার্জ কাপল্‌ড ডিভাইস (ইংরেজি ভাষায়: Charge Coupled Device, CCD) বা সিসিডি এক ধরণের অর্ধপরিবাহী কৌশল বিশেষ কিছু বৈশিষ্ট্যের জন্য যাকে আলোকচিত্র গ্রহণের কাজে ব্যবহার করা যায়। কোন অর্ধপরিবাহী পদার্থের ওপর আলো আপতিত হলে আলোক-তড়িৎ ক্রিয়া অনুসারে সেই পদার্থের পৃষ্ঠে কিছু ইলেকট্রন বিমুক্ত হয়। সিসিডি-তেও এটি ঘটে। এই মুক্ত ইলেকট্রনগুলোকে নিয়মিত ব্যবধানে সজ্জিত কিছু আলোক-অঞ্চল তথা ফটো-সাইটে জমা করা হয়। প্রতিটি আলোক-অঞ্চলকে বলা হয় একেকটি আধান-প্যাকেট। ফলে কোন ছবি যদি সিসিডির ওপর আপতিত হয় তাহলে ছবিটির একটি হুবহু প্রতিলিপি তৈরি হবে। কারণ ছবি বা দৃশ্য থেকে আসা প্রতিটি ফোটন সিসিডি পৃষ্ঠে মুক্ত ইলেকট্রন তৈরি করবে যেগুলো বিভিন্ন প্যাকেটে সজ্জিত হবে। প্রতিটি প্যাকেটে ইলেকট্রন তথা আধানের পরিমাণ ছবিটির ঐ নির্দিষ্ট অঞ্চল থেকে আসা ফোটনের সমানুপাতিক। সিসিডি-তে এ ধরণের আলোক অঞ্চলের সংখ্যা যত বেশি হবে প্রতিলিপি হিসেবে ধারণকৃত ছবিটির রিজল্যুশন তত ভাল হবে অর্থাৎ ছবিটি তত নিখুঁত হবে। এ ধরণের অর্ধপরিবাহী আলোক-ধারণ কৌশলের সুবিধা হল, এদের দক্ষতা বেশি, কম শক্তি ক্ষয় করে এবং বেশি নির্ভরযোগ্য।


title: তিন গোয়েন্দা

text:
ক্যাপ্টেন ইয়ান ফ্লেচার হলেন রকি বীচ পুলিশ চীফ (মূল চরিত্র- স্যামুয়েল রেনল্ডস, সবাই ‘চীফ রেনল্ডস’ বলে ডাকে। তিনি ভারি, বিশালদেহী এবং মাথায় হালকা টাক রয়েছে। দ্রষ্টব্যঃ ইংরেজি ‘দ্যা থ্রি ইনভেস্টিগেটরস’ সিরিজের চতুর্থ বই ‘দ্যা মিস্ট্রি অফ দ্যা গ্রীন ঘোস্ট’, লেখক- রবার্ট আর্থার, প্রকাশ- ১৯৬৫ সাল)। তিনি অনেক সময়ই তিন গোয়েন্দাকে বিভিন্ন কেস দিয়ে থাকেন। তিনি নিজেই স্বীকার করেছেন যে, জটিল নকশার মর্ম উদ্ধার করার জন্য কিশোর পাশার মতো এমন যোগ্য লোক আর তাঁর জানামতে কেউ নেই। ক্যাপ্টেন ইয়ান ফ্লেচারই তিন গোয়ন্দার ড্রাইভিং লাইসেন্স করে দিয়েছিলেন। তাছাড়া তিনি তিন গোয়েন্দা কে যেকোনো জায়গায় তদন্ত করবার অনুমতি দিয়ে তার নিজের স্বাক্ষর সংবলিত একটি সবুজ কার্ড দিয়েছিলেন। এই কার্ডের মাধ্যমে পরবর্তীতে তিন গোয়েন্দা অনেক সুবিধা পায়।
এই সবুজ কার্ডে লেখা আছে- “প্রত্যয়ন করা যাচ্ছে যে, এই কার্ডের বাহক রকি বীচ পুলিশকে সহায়তাকারী একজন স্বেচ্ছাসেবক জুনিয়র সহকারী ডেপুটি। তাকে যেকোনো সহযোগিতা প্রদান করলে প্রশংসিত করা হবে।” ।


title: কালী

text: তন্ত্র পুরাণে দেবী কালীর একাধিক রূপভেদের উল্লেখ পাওয়া যায়। "তোড়লতন্ত্র" অনুসারে, কালী আট প্রকার। যথা: দক্ষিণকালিকা, সিদ্ধকালিকা, গুহ্যকালিকা, শ্রীকালিকা, ভদ্রকালী, চামুণ্ডাকালিকা, শ্মশানকালিকা ও মহাকালী। "মহাকাল সংহিতা"র অনুস্মৃতিপ্রকরণে নয় প্রকার কালীর উল্লেখ পাওয়া যায়। যথা: দক্ষিণাকালী, ভদ্রকালী, শ্মশানকালী, কালকালী, গুহ্যকালী, কামকলাকালী, ধণকালিকা, সিদ্ধিকালী, সিদ্ধিকালী, চণ্ডিকালিকা। অভিনব গুপ্তের "তন্ত্রালোক" ও "তন্ত্রসার" গ্রন্থদ্বয়ে কালীর ১৩টি রূপের উল্লেখ আছে। যথা: সৃষ্টিকালী, স্থিতিকালী, সংহারকালী, রক্তকালী, যমকালী, মৃত্যুকালী, রুদ্রকালী, পরমার্ককালী, মার্তণ্ডকালী, কালাগ্নিরুদ্রকালী, মহাকালী, মহাভৈরবঘোর ও চণ্ডকালী। "জয়দ্রথ যামল" গ্রন্থে কালীর যে রূপগুলির নাম পাওয়া যায়, সেগুলি হল: ডম্বরকালী, রক্ষাকালী, ইন্দীবরকালিকা, ধনদকালিকা, রমণীকালিকা, ঈশানকালিকা, জীবকালী, বীর্যকালী, প্রজ্ঞাকালী ও সপ্তার্নকালী।


title: কল অব ডিউটি (সিরিজ)

text: কল অফ ডিউটিঃ ওয়ার্ল্ড এ্যাট ওয়ার সিরিজের পঞ্চম গেম। গেমটির নির্মাতা ট্রেয়ার্ক এবং প্রকাশক অ্যাকটিভিশন। "কল অফ ডিউটিঃ ওয়ার্ল্ড এ্যাট ওয়ার"-এর মাধ্যমে কল অফ ডিউটি সিরিজ পুনরায় দ্বিতীয় বিশ্বযুদ্ধে অনুপ্রবেশ করে। গেমটি ৯ই জুন, ২০০৮ সালে মুক্তি পায়। গেমটি দ্বিতীয় বিশ্বযুদ্ধের জাপানের পেলিলিউ, রাশিয়া, জার্মানি ইত্যাদি অঞ্চলের দ্বিতীয় বিশ্বযুদ্ধ চলাকালীন অবস্থা তুলে ধরে। গেমটি বাজারে মোটামুটি সাফল্য অর্জন করে। পূর্বের পর্বে অর্থাৎ "কল অফ ডিউটিঃ মডার্ন ওয়ারফেয়ার"-এর সফলতাকে সদ্ব্যবহার না করার জন্য "কল অফ ডিউটিঃ ওয়ার্ল্ড এ্যাট ওয়ার"-কে গেইম বিশেষজ্ঞরা প্রশ্ন বিদ্ধ করে। "কল অফ ডিউটিঃওয়ার্ল্ড এ্যাট ওয়ার" পিসি, উইই, এক্সবক্স ৩৬০ কোনসোলস এবং নিনটেন্ডো ডিএস হ্যান্ডহোল্ড করা হয় ১১ই নভেম্বর, ২০০৮ সালে উত্তর আমেরিকাতে এবং ইউরোপে ১৪ই নভেম্বর, ২০০৮ সালে। ২০০৯ সালের জুন পর্যন্ত কল অফ ডিউটিঃ ওয়ার্ল্ড এ্যাট ওয়ারের ১১ মিলিয়ন কপি বিক্রয় হয়েছে।


title: কৎ বেল

text:
কৎবেল বা 'কদবেল' এক ধরনের ফল। এর খোলস শক্ত ও বেলের মত খসখসে। গাছ ২০-৫০ ফুট উঁচু হয়। কাঠ শক্ত ও পাতা ঝরা বৃক্ষ। পাতা কামিনি ফুলের পাতার মত। পত্রদন্ডের ২ দিকে ৫-৭ পাতা থাকে। ২-৫ইঞ্চি ব্যাস বিশিষ্ট টেনিস বলের আকারের কৎবেল টক স্বাদের ফল। গাছে ছোট কাঁটা থাকে। আগস্ট-নভেম্বর মাসে ফল পাকে। কাঠ শক্ত; ঘরবাড়ি তৈরিতে ব্যবহার করা যায়। সংস্কৃত ভাষায় এর নাম কপিত্থ। সাদা রঙের ফুল হয়। পাকা কতবেলে পর্যাপ্ত পরিমাণে থাকে প্রোটিন, শর্করা, ফ্যাট, ক্যালসিয়াম , ভিটামিন বি ও সি। লঙ্কা,লবন ও চিনি দিয়ে মেখে সুস্বাদু আচার বানিয়ে খাওয়া হয়। প্রতি একশো গ্রাম মন্ডে ৪৯ ক্যালোরি শক্তি বিদ্যমান।
বৈজ্ঞানিক নাম: "Feronia Limonia" Swingle.
পরিবার: Rutaceae
ইংরেজি নাম: Elephant Apple/Monkey fruit


title: ইতিহাস (হিন্দু ধর্মগ্রন্থ)

text:
বৈদিক ধর্মানুসারে এই জগতের বিনাশ ও সৃষ্টির সাথে সাথে মানুষের জীবন চক্রাকারে আবর্তিত হয়। সময়ের ব্যাপ্তিকে চারটিভাগে ভাগ করা হয় যথা- সত্য যুগ, ত্রেতা যুগ, দ্বাপর যুগ ও কলি যুগ। এই চার যুগ মিলে হয় এক মহাযুগ। আর একাত্তরটি মহাযুগে হয় এক মন্বন্তর। একজন মনুর জীবনকাল হল এক মন্বন্ত্রর। অর্থাৎ এক মনুর তীরোভাব ও অপর মনুর আবির্ভাবের অন্তর্বর্তী সময়কে মন্বন্তর বলে। মনুই প্রথম ব্যক্তি, প্রথম রাজা এবং আইনপ্রণেতা। প্রত্যেক মন্বন্তরে আলাদা আলাদা ইন্দ্র, দেবদেবী ও সপ্ত-ঋষি থাকে। চৌদ্দটি মন্বন্তর নিয়ে গঠিত হয় এক কল্প। প্রতিটি কল্পের শেষে সৃষ্টির বিনাশ হওয়াকে প্রলয় বলে। প্রলয়ের পর আবার সৃষ্টির শুরু। আর এভাবে চলতে থাকে সৃষ্টি-লয়ের চক্র।
এ ধর্মের বর্ণনা অনুসারে বর্তমান কল্পের নাম বরাহ। এ কল্পের চৌদ্দটি মন্বন্তরের ছয়টি অতিবাহিত হয়েছে। রাজবংশের ইতিহাস অনুসারে বর্তমান মন্বন্তরের মনুর নাম বৈবস্বত বা সত্যব্রত। বৈবস্বত মনুর মাধ্যমেই ইতিহাস তাঁর সৃষ্টির সাথে সম্পর্ক রেখে চলেছে। বৈবস্বত মনুর পূর্বের মনুর নাম চাক্ষুষ মনু। চাক্ষুষ মনুর প্রপৌত্র রাজা পৃথু। রাজা পৃথু পৃথিবীর ভূভাগকে সমতল করে গ্রাম ও নগরের সৃষ্টি করেন এবং কৃষি, ব্যবসা বাণিজ্য ও পশুপালনের প্রচলন করেন। আট প্রজন্ম পরে এক বিশাল বন্যায় এই চক্রের শেষ হবে।


title: ত্রেতা যুগ

text: ত্রেতা যুগ (দেবনাগরী: ) হলো হিন্দুধর্ম অনুযায়ী, চার যুগের দ্বিতীয় যুগ। ত্রেতা মানে সংস্কৃত ভাষায় তৃতীয়। প্রথম যুগ হলো সিদ্ধ নৈতিকতার সত্য যুগ এবং দ্বিতীয়টি দ্বাপর যুগ। কার্তিক মাসের শুক্ল পক্ষের নবমী তিথিতে সোমবারে ত্রেতা যুগের উৎপত্তি। এর পরিমাণ ১২,৯৬,০০০ বছর। এই যুগের পালনকর্তা বিষ্ণুর তিন অবতার যথাক্রমে বামন, পরশুরাম এবং রাম। পুণ্য তিন ভাগ, পাপ এক ভাগ। সূর্য বংশের শাসক- ব্রহ্ম, মরীচি, কাশ্যপ, সাবর্ণিক, মনু, ধনু, সুষেণ, হরিদাস, যৌবনাশ্ব, মুচুকুন্দ, শতবাহু, বেন, পৃত্থু, ইক্ষাকু, দ্যোতকর, কৎসর্প, শ্রেষ্ঠধর, ককুৎস্থ, শতঞ্জীব, দণ্ড, হরিষ, বিজয়, হরিশচন্দ্র, রোহিতাশ্ব, মৃত্যুঞ্জয়, মহাপদ্ম, ত্রিশঙ্কু, উচ্চাঙ্গদ, মরুৎ, অনরণ্য, বিকর্ণবাহু, সগর, অংশুমান, অসমঞ্জা, ভগীরথ, অশ্বঞ্জয়, মণি দীলিপ, রঘু, অজ, দশরথ, শ্রীরাম, লব, কুশ। প্রাণ ছিল অস্থিতে। বেদ ছিল ঋগ্বেদ। রূপার পাত্র ব্যবহার করা হত। তীর্থ ছিল নৈমিষ অরণ্য। তারক ব্রহ্মনাম- রাম নারায়ণানন্ত মুকুন্দ মধুসুদন। কৃষ্ণ কেশব কংসারে হরে বৈকুণ্ঠ বামন। অর্থাৎ রাম নারায়ণ অনন্ত মুকুন্দ মধুসুদন কৃষ্ণ কেশব কংস অরি হরি বৈকুণ্ঠ বামন।


title: গায়ত্রী মন্ত্র

text: মন্ত্রটির শুরুতে ওঁ-কার এবং "মহাব্যাহৃতি" নামে পরিচিত "ভূর্ভুবঃ স্বঃ" শব্দবন্ধটি পাওয়া যায়। এই শব্দবন্ধটি তিনটি শব্দের সমষ্টি - ভূঃ, ভূবঃ ও স্বঃ। এই তিনটি শব্দ দ্বারা তিন জগতকে বোঝায়। ভূঃ বলতে বোঝায় মর্ত্যলোক, ভূবঃ বলতে বোঝায় স্বর্গলোক এবং স্বঃ হল স্বর্গ ও মর্ত্যের সংযোগরক্ষাকারী এক লোক। বেদে যে সপ্তভূমি বা সাত জগতের উল্লেখ আছে, এগুলি তার মধ্যে তিনটি জগতের নাম। ধ্যান অনুশীলনের ক্ষেত্রে ভূঃ, ভূবঃ ও স্বঃ - এই তিন লোক চেতন, অর্ধচেতন ও অচেতন - এই তিন স্তরের প্রতীক।


title: জুরাসিক

text:
জুরাসিক যুগের সমগ্র কালপর্বকে আমরা তিনটি উপযুগে ভাগ করে থাকি - আদি, মধ্য ও অন্ত্য। ঊনবিংশ শতাব্দীর জার্মান ভূতত্ত্ববিদ লেওপোল্ড ফন বুখের সময় থেকেই জুরাসিক যুগকে এইভাবে তিনটি উপযুগে ভাগ করার ঐতিহ্য চালু রয়েছে। ভূস্তরগতভাবেও (ভূত্বকের যে যে স্তরে এই যুগের নানারূপ উপাদান ও নিদর্শন দেখতে পাওয়া যায়) এই যুগকে তিনটি স্তরের মাধ্যমে চিহ্নিত করা হয়ে থাকে - নিম্ন জুরাসিক, মধ্য জুরাসিক ও ঊর্ধ্ব জুরাসিক স্তর। জুরাসিক যুগের উপযুগগুলিকে আবার সাধারণভাবে মোট ১১টি অধোযুগে ভাগ করা হয়ে থাকে। আদি জুরাসিক বা আদিম জুরাসিক উপযুগকে ("নিম্ন জুরাসিক স্তরে যার উপাদান ও নিদর্শন মেলে") সাধারণভাবে চারটি অধোযুগে ভাগ করা হয়ে থাকে - হেটাঞ্জিয়ান, সিনেমুরিয়ান, প্লিয়েনসবাখিয়ান ও তোয়ার্কিয়ান (প্রাচীন থেকে ক্রমআধুনিক ক্রম অনুসারে); একই ক্রম অনুসারে মধ্য জুরাসিক উপযুগকে যে চারটি ভাগে ভাগ করা হয়ে থাকে তা হল - আলেনিয়ান, বায়োকিয়ান, ব্যাথোনিয়ান ও ক্যালোভিয়ান; অন্ত্য জুরাসিক উপযুগকে ভাঙা হয় তিনটি অধোযুগে - অক্সফোর্ডিয়ান, কিমেরিজিয়ান ও টিথোনিয়ান। পাশের ছকে এদের নাম ও কালসীমার উল্লেখ করা হল।
জুরাসিক যুগের শুরুর দিকেই এককমহাদেশ প্যানজিয়ার ভাঙন শুরু হয়। এর উত্তরের অংশ ক্রমশ উত্তরের দিকে সরে গিয়ে লরেশিয়া নামক অতিমহাদেশ ও দক্ষিণের অংশ ক্রমশ দক্ষিণে সরে গিয়ে গন্ডোয়ানা অতিমহাদেশ গঠন করে। এই সময়েই বর্তমান মূল উত্তর আমেরিকা মহাদেশ ও মেক্সিকোর ইউকাতান উপদ্বীপের মধ্যে ফাটল দেখা দেয় ও মেক্সিকো উপসাগরের সৃষ্টি হয়। উত্তর আটলান্টিক মহাসাগর এই যুগে ছিল আজকের তুলনায় অনেকটাই সঙ্কীর্ণ। অন্যদিকে দক্ষিণ আটলান্টিক মহাসাগরের তখনও পর্যন্ত সৃষ্টিই হয়নি। পরবর্তী ক্রিটেশিয়াস যুগে গন্ডোয়ানা অতিমহাদেশ টেকটনিক পাতের চলনের ফলে দ্বিধাবিভক্ত হয়ে ভেঙে গেল দক্ষিণ আটলান্টিকের সৃষ্টি হয়। লরেশিয়া ও গন্ডোয়ানা - এই দুই অতিমহাদেশের মধ্যে জুরাসিক যুগে আরও একটি মহাসাগর অবস্থান করত, যা টেথিস নামে পরিচিত। জুরাসিক যুগের একেবারে শেষের দিকে (আজ থেকে ১৫ কোটি বছর আগে) কিমেরিয়া (মোটামুটি আজকের তুরস্ক, ইরাক ও তিব্বত) দক্ষিণ থেকে অগ্রসর হয়ে লরেশিয়ার সাথে মিশে গেলে এই টেথিস মহাসাগরের অপেক্ষাকৃত সঙ্কীর্ণ পশ্চিম অংশ (আজকের ভূমধ্যসাগর, কৃষ্ণসাগর, ক্যাস্পিয়ান সাগর ও আরল সাগর যার কিছু বিচ্ছিন্ন অবশেষ মাত্র) তার অপেক্ষাকৃত প্রসারিত পূর্ব অংশ থেকে বিচ্ছিন্ন হয় পড়ে ও আজকের মধ্যপ্রাচ্য গঠিত হয়। এই যুগে আজকের পূর্ব, দক্ষিণ ও দক্ষিণ-পশ্চিম ইউরোপের এক বিস্তীর্ণ অংশই এক অগভীর সমুদ্রের অংশ ছিল।


title: পৃথিবীর ভূতাত্ত্বিক ইতিহাস

text: প্রাক্-ক্যাম্ব্রিয়ান সময় হল প্রায় ৯০% ভূতাত্ত্বিক সময়, যার সময়কাল ৪.৬ বিলিয়ন বছর পূর্ব থেকে ক্যাম্ব্রিয়ান যুগ শুরুর (প্রায় ৫৪.১ কোটি বছর) পূর্ব পর্যন্ত। এই যুগ তিনটি অধিযুগ: হেডিয়ান, আর্কিয়ান এবং প্রোটেরোজোয়িক যুগে বিভক্ত।


title: ইসলামে বিজ্ঞান

text: ৪. Conozoic যুগ : বর্তমান সময় থেকে ৬৩ মিলিয়ন বছর। এই যুগ জীবনের বর্তমান ধাপকে অন্তর্ভুক্ত করে। পৃথিবীর ভূতাত্ত্বিক ইতিহাসকে এই চার ভাগে বিভাজন অবিন্যস্ত কিংবা বিশৃঙ্খল নয়, বরং তা করা হয়েছে দৈহিক গঠন প্রক্রিয়ার ক্রমবিকাশের সাক্ষ্যের ওপর ভিত্তি করে। এই যুগগুলি বিশ্ব বিস্তৃত পারস্পরিক সম্পর্কের ভিত্তি হিসেবে সার্বজনীনভাবে গৃহীত হয়েছে। এগুলি প্রাণীজগৎ ওউদ্ভিদজগতের ক্রমোন্নতি এবং মহাদেশগুলির গতিপ্রবাহ, মহাসাগর ও পর্বতমালার রূপ পরিবর্তনের রেকর্ডেরও প্রতিনিধিত্ব করে। এটিই সম্ভবত


title: হিন্দু বর্ষপঞ্জী

text:
হিন্দুধর্মে মোট সময়কাল চারটি যুগ-এ বিভক্ত। চারটি যুগ হল:
ইংরেজিতে এদের যথাক্রমে স্বর্ণ (Golden), রৌপ্য (Silver), ব্রোঞ্জ (Bronze) এবং লৌহ (Iron) যুগ বলা হয়। চারটি যুগে ক্রমান্বয়ে ধর্ম, জ্ঞান, শিক্ষা, পরম জ্ঞান, জীবনকাল এবং মানসিক ও দৈহিক শক্তির অবনমন ঘটে বলে বিশ্বাস। আনুমানিক পাঁচ হাজার বছর আগে কলিযুগ আরম্ভ হয়েছিল। দ্বাপর, ত্রেতা ও সত্য যুগের সময়কাল কলিযুগের থেকে যথাক্রমে দুই, তিন ও চারগুণ বেশি।


title: ধ্রুপদী পরবর্তী যুগের ইতিহাস

text: ধ্রুপদী পরবর্তী যুগকে ইউরোপে মধ্য যুগ বলে চিহ্নিত করা হয়, যা বিশ্ব ইতিহাসের প্রধান তিনটি যুগের মধ্যবর্তী সময়। বিশ্ব ইতিহাসের যুগসমূহ বিশ্লেষণ করলে যে প্রধান তিনটি যুগ পাওয়া যায় তা যথাক্রমে প্রাচীন, ধ্রুপদী পরবর্তী যুগ, এবং আধুনিক ইতিহাস। ইউরোপে এই সময়কে মধ্য যুগসমূহ বলার কারণ হল এই যুগ প্রাচীন ও আধুনিক যুগের মধ্যবর্তী সময়ে বিদ্যমান ছিল। মানব সভ্যতা বিষয়ক ইতিহাসবেত্তাগণ যুক্তি দেখান যে রেনেসাঁ সময়ের বই-পুস্তকে ধ্রুপদী যুগের উল্লেখ পাওয়া যায়, যা মধ্যবর্তী যুগকে নির্দেশ করে। মধ্য যুগ শব্দটির প্রথম উল্লেখ পাওয়া যায় ১৪৬৯ সালে লাতিন ভাষায় "মিডিয়া টেম্পেস্তাস" (মধ্য যুগ) হিসেবে। প্রারম্ভিক ব্যবহারে এর বিভিন্ন রকমফের দেখা যায়, যেমন - ১৬০৪ সালে প্রথম রেকর্ডকৃত "মিডিয়াম অভাম" (মধ্য যুগ) এবং ১৬২৫ সালে প্রথম রেকর্ডকৃত "মিডিয়া সেকুলা" (মধ্য যুগ)। ইংরেজি একমাত্র প্রধান ইউরোপীয় ভাষা যেখানে এর বহুবচন লক্ষ্য করা যায়।


title: সিনোজোয়িক

text: সিনোজোয়িক মহাযুগ তিনটি যুগে বিভক্ত: প্যালিওজিন, নিওজিন এবং কোয়াটার্নারি এবং সাতটি উপযুগে বিভক্ত প্যালিওসিন, ইওসিন, অলিগোসিন, মায়োসিন, প্লাইওসিন, প্লেইস্টোসিন এবং হলোসিন। কোয়াটার্নারি যুগটি ২০০৯ সালের জুন মাসে আন্তর্জাতিক স্তরবিদ্যা কমিশন দ্বারা আনুষ্ঠানিকভাবে স্বীকৃত হয়, যা পূর্বে টারশিয়ারী যুগ নামে পরিচিত ছিল এবং ২০০৪ সালে সিনোজোয়িক মহাযুগকে এর পুর্ববর্তী মহাযুগ যেমন প্যালিওজোয়িক এবং মেসোজোয়িক মহাযুগে বিভক্ত করা প্রয়োজন পড়ার কারণে এটি আনুষ্ঠানিকভাবে বাতিল হয়ে যায়। সিনোজোয়িক মহাযুগের উপযুগগুলির সাধারণ ব্যবহার প্যালিওনটোলজিস্টদের (জীবাশ্মবিদ) অনেক তাৎপর্যপূর্ণ ঘটনার অপেক্ষাকৃত সঠিক বিন্যাস এবং শ্রেণী তৈরী করতে সাহায্য করে যা অপেক্ষাকৃত কম সময়ের মধ্যে সংঘটিত হয়েছিল। এই মহাযুগের তথ্যজ্ঞান অন্য যেকোন মহাযুগের চেয়ে তুলনামূলকভাবে বেশি কারণ এই সময় নব্য এবং অধিক সংরক্ষনশীল শিলা সৃষ্টি হয়েছিল।


title: সিনোজোয়িক

text:
কোয়াটার্নারি যুগের ব্যাপ্তি ২.৫৮ মিলিয়ন বছর পূর্ব হতে বর্তমান সময় পর্যন্ত এবং এটি ফ্যানারোজোয়িক অধিযুগের সর্বাপেক্ষা সংক্ষিপ্ত ভূতাত্ত্বিক যুগ। এই যুগের বৈশিষ্ট্য হল আধুনিক প্রাণীর উদ্ভব এবং জলবায়ুর নাটকীয় পরিবর্তন। এটা দুইটি উপযুগে বিভক্ত: প্লেইস্টোসিন এবং হলোসিন।
প্লেইস্টোসিন উপযুগের ব্যাপ্তি ২.৫৮ মিলিয়ন বছর পূর্ব হতে ১১৭০০ বছর পূর্ব পর্যন্ত। মধ্য ইওসিনে শুরু হওয়া প্রবণতার ফলস্বরূপ সৃষ্ট বরফ যুগ দ্বারা এই উপযুগটি চিহ্নিত হয়েছিল। পর্বতময় এলাকার ৪০ ডিগ্রি উত্তর অক্ষাংশের দক্ষিণে অবস্থিত আগাম বরফ ক্যাপের দ্বারা কমপক্ষে ৪টি পৃথক গ্লাসিয়াসন যুগ চিহ্নিত হয়েছে। ইতিমধ্যে আফ্রিকা ব্যাপক শুষ্কপ্রবণতার মুখোমুখি হয় যার ফলশ্রুতিতে সাহারা, নামিব এবং কালাহারি মরুভূমির সৃষ্টি হয়। অনেক প্রাণী সৃষ্টি হয় এবং এদের মধ্যে ম্যামথ, দৈত্যাকার স্থলজ স্লথ, ভয়ানক নেকড়ে, বাঁকা দন্তযুক্ত বিড়াল এবং বিখ্যাত "Homo sapiens" অন্তর্ভুক্ত ছিল। আফ্রিকার অন্যতম ভয়াবহ খরার সমাপ্তি চিহ্নিত হয় ১০০০০ বছর পূর্বে এবং এর ফলে আদিম মানব প্রজাতির ঘটা শুরু হয়। যখন প্লেইস্টোসিন উপযুগের সমাপ্তি ঘটে তখন নিয়ানডারথালস এর মত কিছু হোমিনিড প্রজাতিসহ পৃথিবীর প্রাণিজগতের ব্যাপক বিলুপ্তি ঘটে। সকল মহাদেশই আক্রান্ত হয়েছিল কিন্তু আফ্রিকা অল্প পরিমাণে আক্রান্ত হয়েছিল। যদিও এটা জলহস্তির মত কিছু বড় আকারের প্রাণীদের বসবাস বজায় রেখেছিল।


title: জর্জ মার্ফি

text: জর্জ লয়েড মার্ফি (; ৪ জুলাই ১৯০২ - ৩ মে ১৯৯২) হলেন একজন মার্কিন নৃত্যশিল্পী, অভিনেতা ও রাজনীতিবিদ। মার্ফি ১৯৩০ থেকে ১৯৫২ সালে হলিউডের অনেক বড় বাজেটের সঙ্গীতনাট্যধর্মী চলচ্চিত্রের গান ও নাচের কেন্দ্রীয় চরিত্রে অভিনয় করেন। তিনি ১৯৪৪ থেকে ১৯৪৬ সাল পর্যন্ত স্ক্রিন অ্যাক্টরস গিল্ডের সভাপতি ছিলেন। ১৯৫১ সালে তাকে একাডেমি সম্মানসূচক পুরস্কার প্রদান করা হয়। মার্ফি ১৯৬৫ থেকে ১৯৭১ সাল পর্যন্ত ক্যালিফোর্নিয়ার সিনেটর হিসেবে কর্মরত ছিলেন। তিনি রোনাল্ড রিগ্যান ও আর্নল্ড সোয়ার্জনেগারের পূর্বে প্রথম উল্লেখযোগ্য হলিউড অভিনেতা যিনি ক্যালিফোর্নিয়ার নির্বাচিত পদস্থ কর্মচারী ছিলেন। তিনি হলিউড ওয়াক অব ফেমে অন্তর্ভুক্ত একমাত্র মার্কিন সিনেটর।


title: মার্ক জাকারবার্গ

text: মার্ক জাকারবার্গ, মার্ক জুকারবার্গ বা মার্ক যুকারবার্গ (; জন্ম: ১৪ মে, ১৯৮৪) একজন আমেরিকান কম্পিউটার প্রোগ্রামার ও সফটওয়্যার ডেভেলপার। তার পুরো নাম মার্ক এলিয়ট জাকারবার্গ। যার আসল পরিচিতি হল জনপ্রিয় সামাজিক যোগাযোগ ওয়েবসাইট ফেইসবুক প্রতিষ্ঠাতা হিসেবে। তিনি বর্তমানে ফেইসবুকের প্রধান নির্বাহী কর্মকর্তা এবং প্রেসিডেন্ট। জাকারবার্গ এবং তার কয়েকজন সহপাঠী মিলে ২০০৪ সালে এটিকে একটি ব্যক্তি মালিকানা প্রতিষ্ঠান হিসেবে প্রতিষ্ঠা করেন যখন তিনি হার্ভার্ড বিশ্ববিদ্যালয়ের ছাত্র ছিলেন। মাত্র ২৬ বছর বয়সেই জাকারবার্গ টাইম ম্যাগাজিনের দৃষ্টিতে বছরের সেরা ব্যক্তিত্বরূপে নির্বাচিত হয়েছেন।


title: গেজ হুজ কামিং টু ডিনার

text: চলচ্চিত্রটি ১৯৬৭ সালের ডিসেম্বরে মুক্তি পায়। ৪০তম একাডেমি পুরস্কারে হেপবার্ন শ্রেষ্ঠ অভিনেত্রী এবং শ্রেষ্ঠ লেখনী (মৌলিক চিত্রনাট্য) বিভাগে, এবং ২২তম বাফটা পুরস্কারে ট্রেসি শ্রেষ্ঠ অভিনেতা ও হেপবার্ন শ্রেষ্ঠ অভিনেত্রী বিভাগে পুরস্কার লাভ করেন। এছাড়া চলচ্চিত্রটি ভেনিস চলচ্চিত্র উৎসব থেকে তিনটি বিভাগে দাভিদ দি দোনাতেল্লো পুরস্কার লাভ করে। ২০১৭ সালে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচিত করে।চলচ্চিত্রটি ১৯৬৮ সালের ১লা জানুয়ারি প্রেক্ষাগৃহে মুক্তি দেওয়া হয়। ১৯৮৭ সালের ১২ই ডিসেম্বরে ছবিটি মুক্তির মূল তারিখের ২০ বছর পূর্তি উপলক্ষ্যে ছবিটি ভিএইচএস ফরম্যাটে মুক্তি দেওয়া হয়। ২০০১ সালের ২২শে মে ছবিটি ডিভিডি ফরম্যাটে মুক্তি দেওয়া হয়।


title: মার্ক ওয়ালবার্গ

text: মার্ক রবার্ট মাইকেল ওয়ালবার্গ (ইংরেজি ভাষায়: Mark Wahlberg) (জন্ম: ৫ই জুন, ১৯৭১) একাডেমি পুরস্কার মনোনীত এবং বাফটা পুরস্কার বিজয়ী মার্কিন চলচ্চিত্র ও টেলিভিশন অভিনেতা, প্রযোজক এবং র‌্যাপার। অভিনয় জীবনের প্রথম দিকে মার্কি মার্ক নামে পরিচিত ছিলেন। "মার্কি মার্ক অ্যান্ড দ্য ফাংকি বাঞ্চ" নামক ব্যান্ড দলের সাথে র‌্যাপ শিল্পী হিসেবে যোগ দেয়ার মাধ্যমেই ১৯৯১ সালে কর্মজীবন শুরু হয়েছিল। তিনি দ্য ডিপার্টেড ছবিতে সার্জেন্ট শন ডিগনাম চরিত্রে অভিনয়ের জন্য সেরা পার্শ্ব অভিনেতা হিসেবে অস্কার মনোয়ন পেয়েছিলেন।


title: জোসেফ ম্যাকার্থি

text: জোসেফ রেমন্ড মক্কার্থী (নভেম্বর ১৪, ১৯০৮ – মে ২, ১৯৫৭) একজন মার্কিন রাজনীতিবিদ যিনি সিনেটর উইসকনসিন থেকে ১৯৪৭ সাল পর্যন্ত ১৯৫৭ সালে তাঁর মৃত্যু পর্যন্ত। ১৯৫০ সালে শুরু হয়, ম্যাকার্থি মার্কিন যুক্তরাষ্ট্রের একটি সর্বকালের সর্বাধিক দৃশ্যমান জনসাধারণের মুখোমুখি হয়ে ওঠে কোল্ড ওয়ার ব্যাপকভাবে কমিউনিস্ট বিলোপ। তিনি অভিযোগ করেন যে বহু সংখ্যক কমিউনিস্ট এবং সোভিয়েত ইউনিয়ন সোভিয়েত স্পিরিট এবং সহানুভূতিশীলরা মার্কিন যুক্তরাষ্ট্রের ফেডারেল সরকার, বিশ্ববিদ্যালয়, চলচ্চিত্র শিল্প এবং অন্য কোথাও অনুপ্রবেশ করেছে। পরিশেষে, তিনি স্মিয়ার কৌশল যে মার্কিন যুক্তরাষ্ট্রের সেনেট দ্বারা মার্কিন যুক্তরাষ্ট্রে নিন্দা সংশয়যুক্ত হয়েছিলেন। শব্দটি "ম্যাকার্থিজম", ১৯৫০ সালে ম্যাকার্থি এর অভ্যাসের পরিপ্রেক্ষিতে গঠিত হয়, শীঘ্রই অনুরূপ কমিউনিজম বিরোধী কমিউনিস্ট কার্যক্রমের জন্য প্রয়োগ করা হয়। আজকের এই শব্দটি ডিমেগগিক, অযৌক্তিক এবং অনির্বাচিত অভিযোগগুলি, সেইসাথে জন চরিত্র হত্যার চরিত্রের উপর হামলা বা রাজনৈতিক প্রতিপক্ষের দেশপ্রেম বলে বিবেচিত হয় তার পরিপ্রেক্ষিতে ব্যবহৃত হয়।


title: আরউইন মার্ক জ্যাকবস

text: জ্যাকবস ১৯৫৬ সালে কর্নেল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল এবং থেকে ১৯৫৭ সালে মাস্টার অব সায়েন্স এবং ১৯৫৯ সালে ডক্টর অব সায়েন্স ডিগ্রি অর্জন করেন। তিনি ১৯৫৯ থেকে ১৯৬৬ সাল পর্যন্ত ম্যাসাচুসেট্‌স ইনস্টিটিউট অফ টেকনোলজিতে তড়িৎ প্রকৌশলের সহকারী ও সহযোগী অধ্যাপক হিসেবে কর্মরত ছিলেন। ১৯৬৬ থেকে ১৯৭২ সাল পর্যন্ত ইউনিভার্সিটি অব ক্যালিফোর্নিয়া, সান ডিয়েগোর কম্পিউটার বিজ্ঞান ও প্রকৌশল বিভাগের অধ্যাপক পদে কর্মরত ছিলেন। তিনি ১৯৬৫ সালে প্রকাশিত Principles of Communication Engineering নামে একটি বইয়ের সহ-রচয়িতা। তিনি ১৯৬৮ সালে অ্যান্ড্রু ভিটারবির সাথে লিঙ্কাবিট কর্পোরেশন প্রতিষ্ঠা করেন। জ্যাকবস ন্যাশনাল অ্যাকডেমি অব ইঞ্জিনিয়ারিং এর একজন সদস্য এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো।


title: ফেসবুক

text: মার্ক জাকারবার্গ, হার্ভার্ড এ তার ২য় বর্ষ চলাকালীন সময়ে, অক্টোবর ২৮, ২০০৩ এ তৈরি করেন ফেসবুকের পূর্বসূরি সাইট ফেসম্যাস। এতে তিনি হার্ভার্ডের ৯ টি হাউস এর শিক্ষার্থীদের ছবি ব্যবহার করেন। তিনি দুইটি করে ছবি পাশাপাশি দেখান এবং হার্ভার্ডের সব শিক্ষার্থীদের ভোট দিতে বলেন। কোন ছবিটি হট আর কোনটি হট নয়। 'হট অর নট'। এজন্য মার্ক জুকারবার্গ হার্ভার্ডের সংরক্ষিত তথ্য কেন্দ্রে অনুপ্রবেশ বা হ্যাঁক করেন। ফেসম্যাস সাইট এ মাত্র ৪ ঘণ্টায় ৪৫০ ভিজিটর ২২০০০ ছবিতে অন লাইন এর মাধ্যমে ভোট দেন।২০১২ সালের হিসাব অনুযায়ী ফেসবুকের মালিকানা নিম্নরূপ:


title: জেসি আইজেনবার্গ

text: ২০০৯ সালে আইজেনবার্গ অ্যাডভেঞ্চারল্যান্ড এবং ভৌতিক হাস্যকর জম্বিল্যান্ড চলচ্চিত্রে অভিনয় শুরু করেছিলেন যার জন্য আইজেনবার্গ সমালোচকদের প্রশংসা অর্জন করেন। আইজেনবার্গ ২০১০ সালে দ্য সোশ্যাল নেটওয়ার্ক চলচিত্রে ফেসবুক প্রতিষ্ঠাতা মার্ক জাকারবার্গ চরিত্রে অভিনয় করার জন্য গোল্ডেন গ্লোব পুরস্কার এবং একাডেমি পুরস্কারের জন্য মনোনীত হন। ২০১০ সালে হলি রোলারস চলচিত্রের জন্য স্যানড্যান্স ফিল্ম ফেস্টিভ্যাল গ্র্যান্ড জুরি পুরস্কারের জন্য মনোনীত হন।


title: মর্নিং গ্লোরি (১৯৩৩-এর চলচ্চিত্র)

text: চলচ্চিত্রটি ১৯৩৩ সালে ১৮ই আগস্ট মার্কিন যুক্তরাষ্ট্রে মুক্তি পায়। হেপবার্ন এই চলচ্চিত্রে অভিনয়ের জন্য ৬ষ্ঠ একাডেমি পুরস্কারে শ্রেষ্ঠ অভিনেত্রী বিভাগে পুরস্কার লাভ করেন। ১৯৫৮ সালে "স্টেজ স্ট্রাক" নামে চলচ্চিত্রটি পুনর্নির্মিত হয়।ইভা লাভলেস চরিত্রের জন্য প্রযোজনা কোম্পানি আরকেও পিকচার্সের প্রথম পছন্দ ছিল তৎকালীন সুপরিচিত অভিনেত্রী কনস্ট্যান্স বেনেট। কিন্তু নবাগত হেপবার্ন যখন প্রযোজক পান্ড্রো এস. বারম্যানের টেবিলের উপর এই চলচ্চিত্রের পান্ডুলিপি দেখেন এবং তাকে বুঝাতে সক্ষম হন যে তিনি এই চলচ্চিত্রে অভিনয়ের জন্য জন্মগ্রহণ করেছেন, প্রযোজক তাকে এই চরিত্রে অভিনয়ের সুযোগ দেন।


title: হাওয়ার্ড জ্যাকবসন

text: তাঁর প্রথম উপন্যাস "কামিং ফ্রম বিহাইন্ড" প্রকাশিত হয় ১৯৮৩ খ্রিস্টাব্দে। এ উপন্যাসিটি তিনি লিখেছিলেন ওলভারহাম্পটনে কারিগরি শিক্ষাপ্রতিষ্ঠানে শিক্ষকতা করার সময়। এই প্রতিষ্ঠানের ফুটবল প্রশিক্ষণের একটি বাস্তব ঘটনা নিয়ে এ উপন্যাসের কাহিনীভাগ গঠিত। এটি রম্য-সরাত্মক আলেখ্য। "ইন দ্য ল্যান্ড অব ওজ" প্রচ্ছদনামে একটি ভ্রমণ কাহিনী প্রবাশ করেন ১৯৮৭ খ্রিস্টাব্দে। ১৯৮৭ খ্রিস্টাব্দে। সিডনিতে অবস্থারকালীন সময়কে ঘিরে এটি রচিত। পরবর্তীতে ১৯৯৮ খ্রিস্টাব্দ থেকে প্রকাশিত তাঁর পাঁচটি উপন্যাসই হাস্যরসাত্মক। নারী-পুরুষের সম্পর্ক আর মধ্যযুগ থেকে বিংশ শতাব্দী পর্যন্ত ইংল্যান্ডে ইহুদিদের জীবন-অভিজ্ঞতা এসব রচনার আখ্যানে অবধৃত। ১৯৯৯ খ্রিস্টাব্দে এক স্বল্পবয়স্ক টেবিলটেনিস চ্যাম্পিয়নকে নিয়ে লিখিত হয় উপন্যাস "দ্য মাইটি ওয়ালজার"। ১৯৫০-এর দশকের ম্যানচেস্টার এ উপিন্যাসের পরিপ্রেক্ষিত। লেখক নিজেও পিংপং খেলার ভক্ত। ২০০২ খ্রিস্টাব্দে প্রকাশিত হয় "হুজ সরি নাউ?" এবং ২০০৬ খ্রিস্টাব্দে প্রকাশিত হয় "কালোকি নাইটস"। লেখকের মতে, "এ যাবৎকালে যে কোনো স্থানে, যে কালো লেখার চেয়ে "কালোকি নাইটস" পূর্ণাঙ্গ অর্থে ইহুদি উপন্যাস।" জ্যাকবসন 'দ্য ইনডিপেনডেন্ট' সংবাদপত্রে মুক্ত লেখক হিসেবে সাপ্তাহিক কলামও লেখেন।


title: নদিয়া জেলা

text: ভাগীরথী নদীর তীরে অবস্থিত হওয়ায় নদিয়া হিন্দু ধর্মালম্বিদের জন্য একটি তীর্থস্থান। রাজা বল্লাল সেন নদিয়া প্রতিষ্ঠা করেন। প্রাচীন বাংলার হিন্দু রাজারা গৌড়ের পাশাপাশি নদিয়াতেও অবস্থান করতেন। রাজা বল্লাল সেন তার শাসনামলে পরিবারের সদস্যদের নিয়ে ভাগীরথী নদীতে তীর্থস্নান করার উদ্দেশ্যে আসতেন। তিনি এই নদীর তীরে পঞ্চরত্ন নামে একটি মন্দির প্রতিষ্ঠা করেন। ১৯২২ ও ১৯৫৮ সালে ব্রিটিশ সরকার কর্তৃক পরিচালিত ভূমি জরিপ ম্যাপে একই সময়ে খননকৃত একটি দীঘির অস্তিত্ব পাওয়া যায়। মুসলিম সেনাপতি ইখতিয়ার উদ্দিন মুহম্মদ বিন বখতিয়ার খলজী কর্তৃক বিজিত হওয়ার আগে অবধি নদিয়া বাংলার রাজধানী ছিল। নদীর পশ্চিম তীরে প্রাচীর বেষ্টিত একটি নগরীতে রাজপ্রাসাদ, হারেম, বাজার ও বাসস্থান ছিল। ধারণা করা হয় যে, তিব্বত, নেপাল ও ভূটানের সাথে নদিয়ার বানিজ্যিক সম্পর্ক ছিল। ১৮৬৯ সালে নদিয়া পৌরসভা হিসেবে স্বীকৃতি লাভ করে।  ইংরেজ আমলে অবিভক্ত নদিয়া জেলা কৃষ্ণনগর সদর, রাণাঘাট, কুষ্টিয়া, মেহেরপুর, চুয়াডাঙ্গা এই পাঁচটি মহকুমায় বিভক্ত ছিল। দেশভাগের পরে কুষ্টিয়া, মেহেরপুর, চুয়াডাঙ্গা এই তিনটি মহকুমা বাংলাদেশের অন্তর্ভুক্ত হয়।


title: নয়ডা

text: নয়ডা হল দিল্লির উপকন্ঠে গড়ে ওঠা একটি উপনগরী যা উত্তরপ্রদেশ রাজ্যের গৌতম বুদ্ধ নগর জেলায় অবস্থিত।নয়ডা (NOIDA) শব্দটি হল "নিউ ওখলা ইন্ডাস্ট্রিয়াল ডেভলোপমেন্ট অথরিটি" এর সংক্ষিপ্ত রূপ।শহরটি যমুনা নদীর পূর্ব তীরে গড়ে উঠেছে।


title: নওদা বুরুজ

text: চাঁপাই নবাবগঞ্জের ২৮ মাইল পশ্চিমে অবস্থিত বিখ্যাত বাণিজ্য কেন্দ্র রহনপুর। পাশ দিয়ে বয়ে গেছে ক্ষুদ্র অথব খরস্রোতা নদী পুনর্ভবা। মহানন্দা ও পুনর্ভবার মিলনস্থল এর নিকটেই নওদা বুরুজ এর অবস্থান। রহনপুর রেল স্টেশনের ঠিক উত্তরে এক কিলোমিটার গেলেই বেশ কিছু উঁচু একটি ঢিবি নজরে পড়ে। গোমস্তাপুর উপজেলা থেকে প্রায় ৬-৭ কিলোমিটার দূরে নওদা নামক স্থানে এটি অবস্থিত। খালি চোখে দেখলে মনে হবে একটি বিশাল ঢিবি। কিন্তু অনুসন্ধানী চোখে দেখলে মনে হবে তমাশাচ্ছন্ন ইতিহাসের কালো মেঘে স্থানটি ঢাকা।


title: গোয়াদর

text: গদর পাকিস্তান-এর বেলুচিস্তান প্রদেশের অন্তর্গত গদর জেলার প্রশাসনিকদপ্তর ও প্রধান শহর।এটি প্রাকিস্তানের একটি বন্দর নগরী।এই শহরেই গদর উপসাগর এর তীরে গড়ে উঠেছে পাকিস্তানের ও চীনের সহযোগিতায় এক গভীর জলের সমুদ্র বন্দর।এটি চীনের দ্বিতীয় প্রধান বন্দর।শহরটি পাকিস্তান এর মূলভূখন্ড থেকে প্রসারিত একটি উপদ্বীপে গড়ে উঠেছে।এই শহরটি এই অঞ্চলের এক মাত্র প্রধান বন্দর ও অর্থনৈতিক কেন্দ্র।শহরটি পাকিস্তান-এর বৃহত্তম শহর করাচি থেকে দূরে পশ্চিমে ইরান সীমান্তের কাছে অবস্থিত।এই শহর থেকে ইরান সীমান্ত ৭২ কিলোমিটার দূরে অবস্থিত।করাচি শহর ও গদর কামরান উপকূলীও মহাসড়ক দ্বারা যুক্ত।


title: নারোদ নদী

text: নারোদ নদীটি নাটোর জেলার নাটোর সদর উপজেলার কাপুরিয়া ইউনিয়ন এলাকায় প্রবহমান মুসাখান নদী হতে উৎপত্তি লাভ করেছে। অতঃপর এই নদীর জলধারা একই জেলার গুরুদাসপুর উপজেলার নাজিরপুর ইউনিয়ন পর্যন্ত প্রবাহিত হয়ে বড়াল আপার নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। কিন্তু শুকনো মৌসুমে, বিশেষত মার্চ-এপ্রিলের দিকে নদীটি পুরোপুরি শুকিয়ে যায়। পলির প্রভাবে এই নদীর তলদেশ যেমন দিনদিন ভরাট হয়ে যাচ্ছে, তেমনি নাটোর চিনিকলের নিঃসৃত বর্জ্যে নদীটি মারাত্মকভাবে দূষিত হয়ে পড়েছে।বর্তমানে নদীটির প্রধান শত্রু হল চিনিকল,প্রান কোম্পানি,এবং জনগন।নাটোর জেলায় এ নদীকে কেন্দ্র করে অনেক বাজার হাট প্রতিষ্টান গড়ে উঠেছে,নাটোর শহর এ নদীর চিত্র আরও মারাত্মক অনেক বাড়ী এবং প্রতিষ্টান এর জায়গা দখল করে গড়ে উঠেছে ফলে নদী ভরাট হচ্ছে এবং চিনিকল,প্রান কোম্পানি,ও শহরের বর্জ্য পদার্থে পানি/জল দুষিত হচ্ছে ফলে মাছসহ অনান্য জলজপ্রানী বিলুপ্ত হচ্ছে এবং মাটি,পানি/জল,বায়ু দুষন হচ্ছে পরিবেশ নষ্ট হচ্ছে।jiban ck


title: ওদ

text: ওদ দেপার্ত্যমঁ-র প্রশাসনিক কেন্দ্র তথা প্রেফেক্তুর হল কার্কাসন শহর। ওদ নদীটি শহরটি দ্বিবিভক্ত করে প্রবাহিত হয়েছে। নদীর বাম তীরে পড়েছে ভিল বাস এবং ডানদিকে পড়েছে মধ্যযুগীয় প্রাচীরঘেরা দুর্গশহর বা "সিতে"। ৫ম শতকে ভিজিগথ জাতির লোকেরা একটি রোমান শহরের ধ্বংসাবশেষের উপর দুর্গশহরটি নির্মাণ করে। ১৮৫৫ থেকে ১৮৭৯ সাল পর্যন্ত স্থপতি ভিওলে-ল্য-দুক এই দুর্গশহরটি পুনরুদ্ধার করেন। বর্তমানে এটি পর্যটকদের জন্য একটি আকর্ষণীয় স্থান। নার্বন শহর ভূমধ্যসাগর থেকে মাত্র ১২ কিমি ভেতরে অবস্থিত এবং কানাল দ্য লা রোবিন-এর মাধ্যমে সাগরের সাথে যুক্ত। আলে শহরের একটি ক্যাথিড্রালের ধ্বংসাবশেষ আছে; ৮৭৩ সালে এটির নির্মাণকাজ আরম্ভ হয়, ১০১৮ সালে এটি পুনর্নির্মাণ করা হয় এবং ১৫৭৭ সাকে প্রোটেস্টান্টরা এটিকে ভেঙে ফেলে। ১৭৯০ সালে পুরাতন লংদক প্রদেশের অংশবিশেষ নিয়ে ওদ দেপার্ত্যমঁটি গঠন করা হয়।


title: নাসিরিয়াহ

text: নাসিরিয়াহ () দক্ষিণ-পশ্চিম ইরাকের জি কার প্রদেশের রাজধানী শহর। নাসিরিয়াহ ইউফ্রেতিস নদীর নিম্নভাগের উত্তর তীরে, বাগদাদ শহর থেকে ৩৭০ কিলোমিটার দক্ষিণ-পূর্বে অবস্থিত। ঐতিহ্যগতভাবে এটি একটি খামার বাজারের শহর। শহরটি বসরা এবং কুত শহরের মধ্যকার মহাসড়কের উপর অবস্থিত। নাসিরিয়া ইউফ্রেতিস ও তাইগ্রিস নদীর মধ্যবর্তী স্থানে অবস্থিত প্রায় ১৬ হাজার বর্গকিলোমিটার আয়তনের ত্রিভুজাকৃতির এক জলাভূমি এলাকার পশ্চিম শীর্ষ নির্দেশ করছে। নাসিরিয়া রেলপথের মাধ্যমে ইরাকের অন্য প্রধান নগরীগুলির সাথে সংযুক্ত। শহরটি বিখ্যাত ঐতিহাসিক প্রত্নতাত্ত্বিক স্থান প্রাচীন উর শহরের ধ্বংসাবশেষের কাছে অবস্থিত। নাসিরিয়াহ শহরের জাদুঘরে এই অঞ্চল থেকে প্রাপ্ত সুমেরীয়, আসিরীয়, ব্যাবিলনীয় এবং আব্বাসিদ আমলের প্রত্নতাত্ত্বিক নিদর্শন সংরক্ষিত আছে।


title: চিওড়া ইউনিয়ন

text: ঢাকা-চট্টগ্রাম হাইওয়ের পাশে চিওড়া রাস্তা মাথা থেকে মাত্র ২০ গজ দক্ষিণে দাহির দীঘির পূর্ব পাশ্বে মনোরম পরিবেশে গড়ে উঠেছে ভিটা ওয়ার্ল্ড থ্রিডি পার্ক ও মিনি চিড়িয়াখানা। সম্পূর্ণ বাণিজ্যিক ভাবে গড়ে উঠা পার্কটির চতুপাশ্বে প্রবাহমান কৃত্রিম লেক নৌকা নিয়ে ঘুড়ে বেড়ালে যে কারো মন ভাল হয়ে যাবে। তাছাড়া শিশুদের জন্য রয়েছে হরেক রকমের বিনোদনের ব্যবস্থা। সপ্তাহের ৭ দিনই দর্শনার্থীদের জন্য খোলা থাকে। প্রবেশ মূল্য ৫০/= টাকা।


title: সবরমতি রিভারফ্রন্ট

text: আধুনিক শহর আহমেদাবাদ ১৪১১ খ্রিস্টাব্দে সবরমতি নদীর পূর্ব দিকের তীরে গড়ে ওঠে। অতীতে জল, অর্থনৈতিক ও বিনোদন কার্যক্রমের গুরুত্বপূর্ণ উৎস ছিল নদীটি। বহু বছর ধরে, শহরটি প্রসারিত হচ্ছিল এবং নদী উপেক্ষিত হয়ে আচ্ছিল। নদীর জলপ্রবাহের মাধ্যমে অপ্রচলিত নিকাশি প্রবাহ এবং শিল্প বর্জ্য নদীতে ফেলার কারণে নদী দূষিত হয়ে পড়ে। নদী তীরের পাশে ময়লা আবর্জনা বন্যার কারণ হয়ে ওঠে এবং তা প্রতিকারের কোন অবকাঠামো ছিল না। ফলে নদীটি ব্যবহারের জন্য জনসাধারণের কাছে স্বাস্থ্যের ঝুঁকির কারণেই হয়ে ওঠে। তাই এটি নদীটির প্রধান নগর সম্পদের মধ্যে রূপান্তরের জন্য বিকাশের প্রস্তাব করা হয়েছিল সবরমতি রিভারফ্রন্ট প্রকল্পের দ্বারা।


title: আদিয়ামান

text: আদিয়ামানের কৃষিভিত্তিক অর্থনীতি ইউফ্রেটিস নদীকে কেন্দ্র করে গড়ে উঠেছে। আদিয়ামান শিল্পায়িত শহর নয়, গাধা বা খচ্চরের পিঠে চড়ে মানুষের ভ্রমণ এখনও এই অঞ্চলে একটি সাধারণ দৃশ্য। আতাতুর্ক জলাধার আদিয়ামানের নিকটেই, তাই সেচ ও কৃষিখাতে আরও অধিক বিনিয়োগের মাধ্যমে শহরটির অর্থনীতি শক্তিশালী হয়ে উঠতে পারে। এই শহরের অধিকাংশ মানুষ ইসলাম ধর্মাবলম্বী, ধার্মিক এবং রক্ষণশীল। আদিয়ামানে মদ, বিয়ার বা আধুনিক জীবনের বিভিন্ন প্রয়োজনীয় উপকরণ যেমন- ক্যাফে, সিনেমা, থিয়েটার ইত্যাদি পাওয়া যায় না। এখানকার রন্ধনশৈলী তুরস্কের দক্ষিণ-পূর্বাঞ্চলের রন্ধনশৈলীর অনুরূপ।


title: কলিকাতা (গ্রাম)

text: ১৭৫৬ সালে কলকাতায় দুর্গনির্মাণে বিরক্ত হয়ে নবাব সিরাজদ্দৌল্লা কলিকাতা আক্রমণ করেন। কলিকাতা অধিকারের পর সিরাজ এই শহরের নাম পরিবর্তন করে তাঁর দাদামশায় আলিবর্দি খানের নামানুসারে ‘আলিনগর’ রাখেন। ১৭৫৮ সালে ইংরেজরা কলকাতা পুনরুদ্ধার করলে পুর্বতন নামটিই আবার বহাল হয়। তবে সিরাজের কলকাতা দখল ছিল ইংরেজদের নিকট এক দুঃস্বপ্নের সময়। এই যুদ্ধে গোবিন্দপুর, সুতানুটি, কলিকাতা ও চিৎপুরের মধ্যে কেবলমাত্র ‘হোয়াইট টাউন’ নামে পরিচিত কলিকাতাই সর্বাধিক ক্ষতিগ্রস্থ হয়। ‘ব্ল্যাক টাউন’ খুব একটা ক্ষতিগ্রস্থ হয়নি। কেবল বড়োবাজারে অগ্নিসংযোগ করা হয়েছিল এবং ইংরেজরা গোবিন্দপুর গ্রামটি জ্বালিয়ে দিয়েছিল। হুগলি নদীর ৪০ কিলোমিটার ভাটিতে ফলতা নামক এক গ্রামে ইংরেজরা পালিয়ে যায়। ১৭৫৭ সালের ২৩ জুন পলাশীর যুদ্ধে সিরাজদ্দৌল্লার পরাজয় ঘটলে বাংলায় ব্রিটিশ প্রাধান্য সুপ্রতিষ্ঠিত হয় এবং কলিকাতা এক বিশেষ মর্যাদা লাভ করে।


title: ক্যান্ডি (শ্রীলঙ্কা)

text: ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।


title: কর্ণাটকের জেলাগুলির তালিকা

text: ১৯৫৬ খ্রীষ্টাব্দে কর্ণাটক রাজ্য তার বর্তমান আকার লাভ করে। সেই সময়ে ভূতপূর্ব মহীশূর ও কুর্গ রাজ্যের সঙ্গে বম্বে, হায়দ্রাবাদ ও মাদ্রাজ রাজ্যের কন্নড়ভাষী জেলাগুলোকে যুক্ত করে এই নতুন রাজ্যের সৃষ্টি হয়। মহীশূর রাজ্যে দশটি জেলা ছিল: ব্যাঙ্গালোর, কোলার, টুমাকুরু, মাণ্ড্য, মহীশূর, হাসান, চিকমাগালুর, শিমোগা ও চিত্রদুর্গ্। ১৯৫৩ খ্রীঃ মাদ্রাজের উত্তরের জেলাগুলো থেকে অন্ধ্রপ্রদেশ রাজ্য গঠনের সময়ে বেল্লারি জেলা মাদ্রাজ থেকে মহীশূর রাজ্যে স্থানান্তরিত হয়। কুর্গ রাজ্য একটি জেলায় পরিবর্তিত হয়। দক্ষিণ কানাড়া জেলা আসে মাদ্রাজ থেকে; উত্তর কানাড়া, ধারওয়াড়, বেলগাউম ও বিজাপুর জেলা আসে বম্বে থেকে; এবং বিদর, গুলবর্গা ও রায়চুর জেলা আসে হায়দ্রাবাদ থেকে। কর্ণাটক রাজ্যের বর্তমান নামকরণ হয় ১৯৭৩ খ্রীঃ।


title: কর্ণাটক

text: কর্ণাটক ( , কন্নড়িগাদের দেশ) হল দক্ষিণ পশ্চিম ভারতের একটি রাজ্য। ১৯৫৬ সালের ১ নভেম্বর রাজ্য পুনর্গঠন আইন বলে এই রাজ্য স্থাপিত হয়। রাজ্যটির আদি নাম ছিল "মহীশূর রাজ্য"। ১৯৭৩ সালে রাজ্যের নাম বদলে রাখা হয় "কর্ণাটক"।


title: কর্ণসুবর্ণ

text:
কর্ণসুবর্ণ ("কানসোনা") ছিল বাংলার প্রথম স্বাধীন শাসক শশাঙ্কের (৬০৬-৬৩৭ খ্রি) রাজধানী। সপ্তম শতকের চৈনিক পরিব্রাজক হিউয়েন-সাং-এর ভ্রমণ বৃত্তান্ত 'জিউ জি'-তে 'কিলোনসুফলন' হিসেবে এর উল্লেখ পাওয়া যায়। তাঁর বিবরণ অনুযায়ী, তিনি তান-মো-লি-তি (তাম্রলিপ্তি, আয়তন ১৭০০ 'লি') থেকে কিলোনসুফলন (কর্ণসুবর্ণ, আয়তন ৪৪৫০ 'লি') পৌঁছান।
এই রাজধানীর নিকটেই ছিল লো-তো-মি-ছি (রক্তমৃত্তিকা) মঠটি। ১৯৬০-এর দশকে প্রত্নতাত্ত্বিক অনুসন্ধানে প্রাপ্ত রাজবাড়িডাঙ্গার (পশ্চিম বাংলার মুর্শিদাবাদ জেলার সদর সাবডিভিশনের চিরুটি স্টেশনের নিকটবর্তী যদুপুর গ্রাম) মঠের সাথে লো-তো-মি-ছি (রক্তমৃত্তিকা)-র শনাক্তকরণের জোরালো ভিত্তির বলে এখন যথার্থভাবেই বলা যায় যে, খননকৃত প্রত্নস্থলের নিকটে ছিল কর্ণসুবর্ণ। রাক্ষসীডাঙ্গার ধ্বংসস্তূপ খননে আনুমানিক সপ্তম শতকের বৌদ্ধ বিহারের ভিত্তিচিহ্ন পাওয়া গেছে, স্থানীয়ভাবে এটি রাজা কর্ণ-এর প্রাসাদ নামে পরিচিত। তবে নদীপ্রবাহ বা ভাঙ্গনের ফলে অনেক চিহ্ন মুছে গেছে। উৎকীর্ণ লিপিসহ পোড়ামাটির ফলকের (ধর্মচক্র-প্রতীক) আবিষ্কার ও এতে রক্তমৃত্তিকা মহাবিহার নামের উল্লেখ এর শনাক্তকরণের সকল দ্বিধাদ্বন্দ্বকে দূর করে দিয়েছে।


title: কলকাতা

text: কলকাতা (ইংরেজি: Kolkata; আদি নাম: কলিকাতা; পুরনো ইংরেজি নাম: Calcutta) হল ভারতের পূর্বাঞ্চলীয় রাজ্য পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক) ৬০ থেকে ১৫০ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পরেই।


title: কর্ণাটক

text: কর্ণাটক নামটির বুৎপত্তি বিষয়ে মতভেদ রয়েছে। সাধারণভাবে মনে করা হয় "কর্ণাটক" নামটি এসেছে কন্নড় "কারু" ও "নাডু" শব্দদুটি থেকে। এর অর্থ "উচ্চ ভূমি"। অন্য মতে, "কারু নাড়ু" শব্দটির প্রকৃত অর্থ "কৃষ্ণ ভূমি"; কারণ কর্ণাটকের বায়ালুসীমে অঞ্চলে কালো কার্পাস মৃত্তিকা দেখা যায়। ব্রিটিশরা কৃষ্ণা নদীর দক্ষিণে দক্ষিণ ভারতের উভয় দিকেরই নাম দিয়েছিল কর্ণাটিক অঞ্চল।


title: ক্যানিং

text: ক্যানিং বা মাতলা (পোর্ট ক্যানিং নামেও পরিচিত) হল ক্যানিং মহকুমার সদর দফতর এবং ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত শহর। এই শহরটিতে ক্যানিং ১ এবং ক্যানিং ২ - ব্লকের সদর দপ্তর এই শহরে অবস্থিত। শহরটি একটি পরিত্যক্ত বন্দরের স্মৃতি বহন করে, যা মাতলা নদীর গতিপথ পরিবর্তনের ভাগ্যের উপর কিছুটা হলেও নির্ভরশীল। ক্যানিং তথা সুন্দরবনের-এর খুঁটিনাটি ইতিহাস সুন্দরভাবে সংরক্ষিত আছে ক্যানিং সঞ্জয়পল্লীর বাসিন্দা তথা বিশেষ সুন্দরবন বিশেষজ্ঞ ও শিল্পী ক্ষিতিশ বিশাল এর নিজ উদ্যোগে প্রতিষ্ঠিত সংগ্রহশালাতে।


title: কন্যাকুমারী

text:
কন্যাকুমারী (তামিল: கன்னியாகுமரி) () ভারতের তামিলনাড়ু রাজ্যের কন্যাকুমারী জেলার অন্তর্গত একটি শহর। এই শহরটি ভারতের মূল ভূখণ্ডের দক্ষিণতম বিন্দুতে অবস্থিত। অন্তরীপটি ভারতের পশ্চিম উপকূল ধরে প্রসারিত পশ্চিমঘাট পর্বতমালার এলাচ পর্বতশ্রেণীর (Cardamom Hills) দক্ষিণতম প্রান্তে অবস্থিত। কন্যাকুমারী জেলার সদর শহর নাগেরকইল এই শহর থেকে ২২ কিলোমিটার দূরে অবস্থিত। কন্যাকুমারী একটি জনপ্রিয় পর্যটন কেন্দ্র। প্রাচীনকালেও কন্যাকুমারী ছিল তামিলাকাম বা প্রাচীন তামিল দেশের দক্ষিণতম অঞ্চল। কন্যাকুমারী নামটি এসেছে হিন্দু দেবী কন্যাকুমারীর (যাঁর স্থানীয় নাম কুমারী আম্মান) নামানুসারে। এই শহরের সৈকত অঞ্চলে যেখানে আরব সাগর, ভারত মহাসাগর ও বঙ্গোপসাগর পরস্পর মিলিত হয়েছে, সেখানেই দেবী কুমারীর মন্দির অবস্থিত।
এই শহরের প্রধান পর্যটনকেন্দ্রগুলি হল দেবী কুমারীর মন্দির, বিবেকানন্দ রক মেমোরিয়াল, প্রাচীন তামিল কবি তিরুবল্লুবরের ১৩৩ ফিট উঁচু মূর্তি এবং গান্ধীমণ্ডপম্ (ভারত মহাসাগরের জলে মহাত্মা গান্ধীর চিতাভষ্ম বিসর্জনের আগে এখানে তা রাখা হয়েছিল)।


title: কস্তার লাড্ডু

text: ১৮৩২ খ্রীষ্টাব্দে তৎকালীন মানভূমের রাকাব পরগনার কেশরগড় থেকে পঞ্চকোট রাজবংশের রাজধানী স্থানান্তরিত হয় কাশীপুরে। এই রাজবংশের অন্যতম শ্রেষ্ঠ নৃপতি জ্যোতিপ্রসাদ সিংহ দেওয়ের অভিষেক ১৯০১ সালে। এই রাজ্যের জমিদারি সেই সময় মানভূম, বাঁকুড়া, বর্ধমান ও রাঁচি জেলায় বিস্তৃত ছিল। মহারাজা জ্যোতিপ্রসাদ কটক জেলার অন্তর্গত ডালিজোড়া জমিদারি কিনে নিয়ে তার সীমানা আরও বাড়ান। এই ডালিজোড়া জমিদারি এলাকাটি ছিল ঘন জঙ্গলে পূর্ণ। আজও এই এলাকার বেশ কিছুটা এলাকাতে ঘন জঙ্গল রয়েছে। রাজত্ব বাড়ানোর পরে নতুন জঙ্গলে শিকার করতে যাওয়া ছিল মহারাজা জ্যোতিপ্রসাদের অন্যতম শখ। বছরে একাধিকবার শিকারে যেতেন তিনি। যখন যেতেন, টানা বেশ কয়েকদিন জঙ্গলেই থাকতেন। জঙ্গলে নিয়ে যাওয়ার মতো মিষ্টি পাওয়ার বাসনাটা সেই সময়ের। একদিন রাজপরিবারের মোদককে ডেকে রাজা বললেন,


title: জুন ২০১৭ পর্তুগাল দাবানল

text: শনিবার পর্তুগালের কয়েকটি অঞ্চলের ওপর দিয়ে প্রচণ্ড তাপপ্রবাহ বয়ে যায়। সেসব অঞ্চলে তাপমাত্রা ছিল ৪০ ডিগ্রি সেলসিয়াসের ওপরে। ওই দিন বিকেলে পেদরোগো গ্রানজি পৌরসভায় দাবানলের সৃষ্টি হয় এবং দ্রুত তা ছড়িয়ে পড়ে। ওই দাবানলের আগুন নিয়ন্ত্রণে আনতে কয়েক শ অগ্নিনির্বাপণকর্মী ও ১৬০টি যানবাহন পাঠানো হয়।


title: দাবানল

text: যে সব কারণে বনে দাবানল হয়, শহর পুড়ে যায় নিঃশেষে, তার বেশ ক'টি অবস্থা এখনও বিদ্যমান আমাদের উপমহাদেশে। যথেষ্ট সাবধান না হলে আমরা অগ্নি-কবলিত হতে পারি, রোম বা লন্ডনের মতো জ্বলে যেতে পারে আমাদের ঠাসবোনা বস্তি-শহর, জ্বলে যেতে পারে অবশিষ্ট বনজ সম্পদ।


title: জুন ২০১৭ পর্তুগাল দাবানল

text: ১৭ জুন ২০১৭ শনিবার পর্তুগালের কোয়িমব্রা থেকে ৫০ কিলোমিটার দক্ষিণ-পূর্বে পেদ্রোগাও গ্রান্দে জেলার বনে আগুন লাগার ফলে দাবানলের সৃষ্টি হয়। এই ঘটনায় ৫৭ জন নিহত এবং ৫৯ জন আহত হয়েছে। পর্তুগিজ সরকার রোববার থেকে তিনদিনের জাতীয় শোক দিবস ঘোষণা করেছে।


title: দাবানল

text: আগুন প্রাকৃতিক বা কৃত্রিম যেভাবেই লাগুক এবং এক পর্যায়ে এটা ক্ষতিকর রূপ নিলেও এর ভেতর কিছু কল্যাণকর দিকও আছে। প্রকৃত প্রস্তাবে, মাঝে মাঝে আগুন না লাগলে বনাঞ্চলের ন্যাচারাল ইকোসিস্টেম নষ্ট হয়ে যেতে চায়। মৃত ও পচনশীল দ্রব্যাদি পুড়ে গিয়ে শুদ্ধ হয় পরিবেশ, গাছের কাণ্ডে জমে থাকা পুষ্টি, অগ্নিকান্ডের পরে আবার ফেরত আসে জমিতে। যাবতীয় ক্ষতিকর পোকামাকড় ধ্বংস হয় এতে, রোগশোকের জীবাণুও নষ্ট হয়ে যায়। উচুঁ গাছের শামিয়ানা পুড়ে গেলে অন্ধকার স্যাঁতসেতে বনের উঠানে সূর্যের আলো ঢুকে পড়ে। তখন ছাইয়ের গাদায় শুরু হয় নতুন জীবন। প্রথমে তৃণ, তারপর বড় গাছ এবং ক্রমশ নিবিড় অরণ্য। আবার কখনো বজ্রপাতে পুড়ে যাবার জন্যে তৈরি হয় বন। এভাবেই চলতে থাকে প্রাকৃতিক অগ্নি-চক্র।


title: নিমতলি অগ্নিকাণ্ড

text: ভবনসংলগ্ন একটি বৈদ্যুতিক ট্রান্সফর্মার বিস্ফোরিত হলে সেখান থেকে আশেপাশের ভবনগুলোতে আগুন ছড়িয়ে পড়ে। দ্রুত আগুন ছড়িয়ে পড়ার কারণ হিসেবে বাংলাদেশের অগ্নিনির্বাপক সংস্থা ফায়ার সার্ভিস ও সিভিল ডিফেন্সের মত: আশেপাশের দোকানগুলোতে থাকা রাসায়নিক দ্রব্যাদি ও দাহ্য পদার্থের সংস্পর্শে আগুন আরো দ্রুত বিস্তৃত হয়। এছাড়া আক্রান্ত এলাকাটি ঘনবসতিপূর্ণ হওয়ায় অগ্নিনির্বাপক কর্মীদের সে এলাকায় যেতে ও কাজ করতে বাধার সম্মুখীন হতে হয়, যা দ্রুত অগ্নিনির্বাপন বাধাগ্রস্থ করে। এছাড়া পুরান ঢাকা এলাকার সংকীর্ণ রাস্তা দিয়ে তাদের বিভিন্ন যন্ত্রপাতি ও অগ্নিনির্বাপক গাড়ি প্রবেশ করাতেও যথেষ্ট বেগ পেতে হয়।


title: দাবানল

text: দাবানল () হচ্ছে বনভূমি বা গ্রামীণ এলাকার বনাঞ্চলে সংঘটিত একটি অনিয়ন্ত্রিত আগুন। পাহাড়িয়া অঞ্চলে দাবানলের ইন্ধন কিছু বেশি। উষ্ণ তাপক-শিখা ক্রমশ ওপরের দিকে উঠতে থাকে আর পোড়াতে থাকে বন। উঁচু গাছের ক্যানপির আগুন অনায়াসে উড়তে থাকে যত্রতত্র। এসব আগুন নিয়ন্ত্রণ করাও কঠিন হয়ে পড়ে কারণ আগুন থামাবার জন্যে সহজে কোনো ব্ল্যাঙ্ক করিডোর তৈরি করা যায় না যেখান থেকে সরিয়ে ফেলা যায় ক্ষুপ, ঝরা পাতা, ভেষজ দাহ্যবস্তুসমূহ। অতএব যতক্ষণ খুশি আপন মনে জ্বলতে থাকে আগুন। জ্বলতে জ্বলতে যখন খাদ্যের প্রচণ্ড অভাব হয় কেবল তখনই মরে যায়, দুর্ভিক্ষে মরার মতোই। ইতোমধ্যে মাটি পুড়ে টেরাকোটা হয়ে যায়, হারিয়ে ফেলে দরকারি জলশোষণ ক্ষমতা। এমন দগ্ধ মাটির ওপর যখন ঝুম বৃষ্টি নামে তখন এসব আলগা পোড়ামাটি আর কাদা ধুয়ে সমানে নামতে থাকে পাহাড়ের গা বেয়ে। নামতে নামতে পাদদেশে গড়ে তোলে কদর্য বিপুল পাহাড়, যে পাহাড় সরানো সহজ কাজ নয়।


title: দাবানল

text: আমেরিকার বনাঞ্চলে বিভিন্ন উপায়ে আগুন লাগে বছরে প্রায় এক লক্ষ বার যে কারণে পুড়ে যায় ২০ লক্ষ হেক্টর জমি। ঘন্টায় ২০ কিলোমিটার গতিতে চলতে সক্ষম এই আগুন সামনে যা কিছু পায় পুড়িয়ে নিঃশেষ করে গাছপালা ঘরবাড়ি মানুষসহ। বজ্রপাতসহ এই আগুন লাগবার পেছনে প্রাকৃতিক কারণ মাত্র পাঁচ ভাগের একভাগ। বাকী চারভাগের জন্যে দায়ী মানুষ। অযত্নে ফেলে রাখা ক্যাম্পফায়ারের আগুন, সিগারেটের অবশিষ্টাংশ ইত্যাদি থেকে যতটা আগুন লাগে ততটা লাগে না প্রকৃতি থেকে। কিন্তু যেভাবেই হোক একবার আগুন লাগলে প্রকৃতি তাকে ইন্ধন যোগায় পাগলের মতো। ফায়ার স্টর্ম, আগুনে-সাইক্লোন, অগ্নি-টর্নেডোর রূপ নিয়ে দিকবিদিক ছড়িয়ে পড়ে তার করাল গ্রাস। ক্যালফোর্নিয়াতে সান্টা অ্যানা শুষ্ক বায়ুপ্রবাহ অগ্নি স্ফূলিঙ্গকে মাইল মাইল দূরে অনায়াসে উড়িয়ে নিয়ে যেতে পারে। অতএব কেবল রাস্তার ওপাড়ে নয়, নদীর ওপাড়েও দুর্বিনীত আগুনকে বহন করে নিয়ে যেতে পারে এমন বায়ুপ্রবাহ।


title: দাবানল

text: গত তিরিশ বছরে দক্ষিণ আমেরিকার আমাজন অরণ্য, আফ্রিকার কঙ্গো বর্ষাবন এলাকা এবং ইন্দোনেশিয়ার সুমাত্রা দ্বীপের মিলিয়ন মিলিয়ন একর এলাকার বৃক্ষ ধ্বংস করে জুম এবং নিয়মিত চাষাবাদের জমি বের করা হয়েছে। উর্বরা শক্তি কম হবার কারণে কয়েক বছর পরেই আবার নতুন করে পোড়াতে হচ্ছে বন-বনানী। যে কারণেই আগুন জ্বলুক, বড় ধরণের আগুনের কিছু উটকো আচরণও আমাদের চোখে পড়ে। দাবানলে পোড়া সাইবেরিয়ার তাইগা বনের ধোঁয়া ৩ হাজার মাইল দূরে জাপানের ওসাকা শহরকে অন্ধকার করে দিয়েছে, অস্ট্রেলিয়ার ব্ল্যাক ফ্রাইডে বুশ-ফায়ারের ছাই উড়ে গিয়ে পড়েছে ২ হাজার মাইল দূরের নিউজিল্যান্ডে।


title: দাবানল

text: বাংলাদেশের ১১ % বনাঞ্চলে অগ্নিকাণ্ডের সংখ্যা নগণ্য। এর একটি কারণ, বনাঞ্চলের বড় গাছগুলির ক্যানপি বা শামিয়ানাগুলি লাগাতার নয়, খণ্ড খণ্ড। এসব খণ্ড বনে দাহ্য বস্তুর অভাবহেতুও অগ্নিকাণ্ড সহজে ভয়াবহ রূপ নিতে পারে না। উল্টোদিকে ভারতের ১৯% বনাঞ্চলের প্রায় ৫০% নিবিড় বন। শুষ্ক আবহাওয়ায় জলস্বল্পতার কারণে পত্রমোচী গাছ পাতা ঝরিয়ে দেয়। সেই ঝরা পাতা আর শুকনো গুল্ম থেকে আগুন লেগে বিস্তৃত হয়ে পড়ে বনানীতে। ১৯৯৫ সনে উত্তর প্রদেশ এবং হিমাচল প্রদেশে ভয়াবহ অগ্নেকাণ্ডে পুড়ে গেছে ৭ লক্ষ একর জমির বনাঞ্চল যার ক্ষতিপূরণ হতে দীর্ঘদিন লেগে যাবে। ভারত ও বাংলাদেশের প্রায় সব আগুনই মানুষের অবহেলাজনিত কারণে লেগে থাকে, প্রাকৃতিক কারণে নয়।


title: দাবানল

text: বাংলাদেশের আনুমানিক ১১% অপ্রতুল বনাঞ্চলের বড় গাছগুলির ক্যানপি বা শামিয়ানা লাগাতার নয়। অতীতে যে সব অগ্নিকাণ্ড ঘটেছে তার অধিকাংশই মানুষের কারণে যা বেশ খণ্ড খণ্ড। পুরো বন নস্যাৎ করার মতো দাহ্যবস্তু কখনো থাকে না বলে অগ্নিকাণ্ড ভয়াবহ রূপ ধারণ করতে পারে না। তবে বনানীতে গ্যাস সংক্রান্ত অগ্নিকাণ্ডের ব্যাপারে সচেতন হবার প্রয়োজন রয়েছে। ভারতে ১৯% বনাঞ্চলের প্রায় ৫০ শতাংশ বন বেশ ঘন যুক্ত-শামিয়ানার। জলস্বল্পতার কারণে যে সব ঝরাপাতা শুকিয়ে অগ্নি উপকরণ হিশেবে মাটির ওপর বিছিয়ে থাকে সেখান থেকে মানুষের অসাবধানতায় আগুন লেগে তা বিস্তৃতি লাভ করেছে বহুবার। ১৯৯৫ সনের ভয়াবহ আগুনে উত্তর প্রদেশ এবং হিমাচল প্রদেশের প্রায় ৭ লক্ষ হেক্টর জমি পুড়ে গেছে যা পূরণ করতে বহু বছর লেগে যাবে।


title: মানসিক রোগ

text: জৈবিক মনোবিজ্ঞান একটি বায়োমেডিকাল মডেল অনুসরণ করে যেখানে অনেক মানসিক রোগকে মস্তিষ্কের সার্কিটের সংক্রমণ হিসাবে বিবেচিত হয় যা সম্ভবত জিনতত্ত্ব এবং অভিজ্ঞতার জটিল পারস্পরিক পার্থক্য দ্বারা পরিচালিত উন্নয়ন প্রক্রিয়ার দ্বারা সৃষ্ট। একটি সাধারণ ধারণা হল যে রোগগুলি জিনগত ও বিকাশগত দুর্বলতাগুলির কারণে হতে পারে, যা জীবনের চাপে (যেমন ডায়থেসিস-স্ট্রেস মডেলের ক্ষেত্রে) উদ্ভাসিত হয়, যদিও ব্যক্তিদের মধ্যে পার্থক্যগুলির কারণ ভিন্ন ভিন্ন দৃষ্টিভঙ্গি রয়েছে । কিছু ধরণের মানসিক ব্যাধিকে প্রধানত নিউরোডেবেলপমেন্টাল ডিসঅর্ডার হিসাবে দেখা যায় ।


title: রোগ সংক্রামক জীবাণু

text: জীবাণুসমূহের রোগ সৃষ্টি করার ক্ষমতাকে প্যাথোজেনেসিটি (Pathogenicity) বলা হয়। প্যাথোজেনেসিটি কথার অর্থ ভাইরুলেন্স-এর (virulence) সাথে সম্পর্কিত। কিন্তু কিছু কর্তৃপক্ষ শব্দটিকে গুণগত অর্থে ব্যবহার করেন যদিও ভাইরুলেন্স শব্দটি "পরিমাণগত" অর্থে ব্যবহৃত হয়। এই মানদণ্ড অনুযায়ী, একটি জীবাণু একটি বিশেষ প্রেক্ষাপটে প্যাথোজেনিক বা অ-প্যাথোজেনিক হতে পারে, কিন্তু একটি আরেকটির চেয়ে "অধিক প্যাথোজেনিক" হতে পারে না। বরং এইরূপ তুলনা আপেক্ষিক ভাইরুলেন্সের মাধ্যমে করা হয়। এছাড়াও প্যাথোজেনেসিটির অর্থ ভাইরাসের সংক্রমণ থেকে স্বতন্ত্র যা সংক্রমণের ঝুঁকিকে পরিমাপ করে।


title: রোগ সংক্রামক জীবাণু

text: একটি ব্যাকটেরিয়াকে যখন একটি রোগের (তুলনা করুন কোচের স্বীকার্য) কারণ হিসাবে চিহ্নিত করা হয় তখন সাধারণত ঐ ব্যাকটেরিয়ার সম্পূর্ণ প্রজাতিকে প্যাথোজেনিক আখ্যা দেওয়া হয়ে থাকে। যাইহোক আধুনিক দৃষ্টিভঙ্গিতে বলা হয় যে, প্যাথোজেনেসিটি সামগ্রিকভাবে জীবাণুর বাস্তুর উপর নির্ভর করে। একটি ব্যাকটিরিয়া প্রতিরোধক্ষমতা অবদমিত হয়েছে (immunocompromised host) এমন হোস্ট প্রাণীর শরীরে সুবিধাবাদী সংক্রমণ (opportunistic infection) ঘটাতে পারে, প্লাসমিড (plasmid) সংক্রমণ দ্বারা ভাইরুলেন্স কারক (virulence factor) অর্জন করতে পারে, হোস্টের দেহের মধ্যে ভিন্ন সাইটে বা জায়গায় স্থানান্তরিত হয় বা শরীরে উপস্থিত অন্যান্য ব্যাকটেরিয়ার সামগ্রিক সংখ্যার পরিবর্তনের সঙ্গে সঙ্গে প্রতিক্রিয়া ব্যক্ত করে থাকে। উদাহরণস্বরূপ, ইয়েরসিনিয়া (Yersinia) ব্যাকটেরিয়া আক্রান্ত ইঁদুরের মেসেনটেরিক (mesenteric) লিম্ফ গ্রন্থির সংক্রমণের ফলে ঐ অংশে সম্ভবত "প্রতিরোধমূলক স্কারিং" (immunological scarring) প্রক্রিয়া দ্বারা ল্যাক্টোবেসিলাস (Lactobacillus) ব্যাকটেরিয়া সংক্রমণের পথ সুগম হয়।


title: রোগ

text:
রোগ/ব্যাধি/অসুস্থতা হল কোন জীবের দেহের (বা মনের) কোনো অস্বাভাবিকতা, অক্ষমতা বা স্বাস্থ্যহানি। রোগের বীপরীত বা সুস্বাস্থ্য মানে শুধু নির্ধারণযোগ্য নামওয়ালা কোন রোগের অভাবই নয়, নীরোগ অটুট ভাল স্বাস্থের সঙ্গে উৎকৃষ্ট জীবনযাপনের অন্য সব উপাদান (যেমন আনন্দময় কর্মসংস্থান, মনঃসংযোগ ইত্যাদি যেগুলিকে কোয়ালিটি অফ লাইফ বা জীবন উৎকর্ষের মাত্রা দ্বারা পরিমাপের চেষ্টা হয়েছে)। যে ব্যক্তি বা জীব রোগ দ্বারা আক্রান্ত হয়েছে সে হল রোগী বা অসুস্থ। চিকিৎসা শাস্ত্রে নানা রোগের, বাহ্যিক উপসর্গ বা সিম্প্টম এবং রোগ নির্ধারণের চিহ্ন বা সাইন ইত্যাদি দ্বারা রোগ নির্ধারণ বা ডায়াগ্নসিস, রোগের উৎপত্তির কারণ বা ইটিওলজি, রোগের দ্বারা সংঘটিত দেহবিকার বা প্যাথলজি, রোগ উপশম বা নিরাময়ের পদ্ধতি বা ট্রিটমেন্ট, ও সুস্থ মানুষের রোগ হওয়া থেকে পরিত্রাণের উপায় বা প্রোফাইলাক্সিস, ইত্যাদি চর্চা হয়ে থাকে। যখন কোন বিশেষ রোগের উপসর্গ কেবল মৃদু, পুরোমাত্রায় হয়নি বা সব উপসর্গের সংগে পূর্ণ প্রকোপে দেখা দেয়নি এই অবস্থাকে বলে সাবক্লিনিকাল ডিজিজ ।
রোগের কারণ হতে পারে শরীরের বাইরে থেকে আসা সংক্রামক কীটাণু/বীজাণু অথবা শরীরের ভিতরের কোন অভাব বা অসংগতি বা অস্বাভাবিকতা যেমন অটোইম্যুন রোগ (যাতে আমাদের নিজেদের ইম্যুনিটি বা অনাক্রম্যতা আমাদেরই শরীর কোন অংশকে আক্রমণ করে), ক্যান্সার, রক্তাল্পতা ইত্যাদি।


title: সঞ্চালন (ওষুধ)

text: ভেক্টর মেকানিক্যাল (যান্ত্রিক) বা বায়োলজিক্যাল হতে পারে। একটি মেকানিক্যাল ভেক্টর কোন সংক্রমিত রোগের জীবাণু এর শরীরের বাইরের অংশ দ্বারা উত্তোলন করে নিষ্ক্রিয়ভাবে তা ছড়িয়ে দেয়। মেকানিক্যাল ভেক্টরের একটি উদাহরণ হল মাছি যা গোবরের উপর বসলে মল থেকে ব্যাকটেরিয়া এর উপাঙ্গে লেগে যায় এবং পরিবেশনকৃত খাবারের উপর পুনরায় বসে খাবারে জীবাণু ছড়ায়। জীবাণু কখনো মাছির শরীরের ভেতর প্রবেশ করে না। অন্যদিকে বায়োলজিক্যাল ভেক্টর জীবাণুকে শরীরের ভেতর আশ্রয় দেয় এবং সষ্ক্রিয়ভাবে যেমন- কামড়ের মাধ্যমে অন্য বাহকের মধ্যে স্থানান্তরিত করে। বায়োলজিক্যাল ভেক্টরগুলো ভয়াবহ রক্তরোগ যেমন– ম্যালেরিয়া, ভাইরাসঘটিত মস্তিষ্কপ্রদাহ, চাগাস রোগ, লাইম রোগ এবং আফ্রিকান স্লিপিং সিকনেস এর জন্যে দায়ী। যদিও সব নয় তবে অধিকাংশ বায়োলজিক্যাল ভেক্টরগুলোই আর্থ্রোপোডা পর্বের প্রাণী যেমন– মশা, এঁটেল পোকা, মাছি এবং উকুন। জীবাণুদের জীবনচক্র সম্পন্ন করতেও কখনো কখনো ভেক্টরের প্রয়োজন পড়ে। ভেক্টরবাহিত রোগের সংক্রমণ নিয়ন্ত্রন করাও জন্যে একটি সাধারণ কৌশল হল ভেক্টরগুলোকে ধ্বংস করে জীবাণুদের জীবনচক্র ব্যাহত করা।


title: সঞ্চালন (ওষুধ)

text: “সংক্রমণশীল জীবাণু যা নিউক্লিয়াসের ড্রপলেট বা ফোঁটার (ঘনীভূত ড্রপলেট বা ফোঁটার অবশিষ্টাংশ) মাধ্যমে ছড়ায় এবং যার মধ্যে সংক্রমণক্ষম অণুজীব থাকে বায়ুবাহিত সঞ্চালন বলা হয়। এই অণুজীবগুলো শরীরের বাইরেও টিকে থকতে পারে এবং খোলা বাতাসে লম্বা সময়ের জন্য অবস্থান করতে পারে। এরা উপর এবং নিচের শ্বসনতন্ত্রের মাধ্যমে সংক্রমণ ঘটাতে পারে।” যেসব রোগ সাধারণত কাশি অথবা হাঁচির মাধ্যমে ছড়ায় সেগুলোর মধ্যে ব্যাকটেরিয়াল মেনিনজাইটিস, জলবসন্ত, সাধারন ঠাণ্ডা, ইনফ্লুয়েঞ্জা, মাম্পস, গলা ব্যাথা, যক্ষ্মা, হাম, রুবেলা, হুপিং কাশি, শ্বসনতন্ত্রের তীব্র লক্ষণ বা এসএআরএস এবং কুষ্ঠরোগ অন্তর্ভুক্ত।


title: সিফিলিস

text: “Treponema Pellidum” এ রোগের জীবাণু, ইহা যৌনসংগমের মাধ্যমে ছড়িয়ে পড়ে। যৌনসংগমের দরুন যৌন অঙ্গের চামড়ায় সামান্য ক্ষত হলে ঐ স্থানে জীবাণু কর্তৃক আক্রান্ত হতে পারে। কারো কারো বংশে থাকলে তার সন্তানের হতে পারে।শরীরের যে কোন স্থানের ক্ষত জায়গা দিয়েও এই জীবাণু ঢুকে রোগ সৃষ্টি করে। চুম্বনের মাধ্যমে এ রোগ ছড়ায়। যে সকল পতিতার বা মহিলার মধ্যে এ জীবাণু আছে তাদের সাথে মুক্তভাবে সহবাস করলে এ রোগ হয়। সেবিকা, দাই, দন্ত চিকিৎসকের হাতের আঙ্গুলের দ্বারাও এ রোগ হয়ে থাকে। রক্ত আদান প্রদানের মাধ্যমে এ রোগ হয়ে থাকে। আক্রান্ত মায়ের গর্ভের শিশুর ও এ রোগ হয়ে থাকে।


title: সঞ্চালন (ওষুধ)

text: সংক্রামক রোগের জীবাণু দুইটি উপায়ে সঞ্চালিত হতে পারে: আড়াআড়ি (horizontal) জীবাণু সঞ্চালনের মাধ্যমে যা একই প্রজন্মের (একই বয়সের সমকক্ষ ব্যক্তির দল) একজন হতে অন্যজনের মধ্যে সঞ্চালিত হয়। এটি সরাসরি সংস্পর্শের (লেহন, স্পর্শ, কামড়ানো) মাধ্যমে অথবা পরোক্ষভাবে বাতাসের সাথে সংস্পর্শ- কাশি বা হাঁচির (ভেক্টর বা ব্যবহার্য বস্তু সরাসরি শারীরিক সংস্পর্শ ছাড়াও রোগের জীবাণুর সঞ্চালন ঘটায়) মাধ্যমে হতে পারে। অথবা উল্লম্ব (vertical) জীবাণু সঞ্চালনের মাধ্যমে যা জন্মের পূর্বে বা পরে মাতা হতে সন্তানের মধ্যে রোগের সংক্রমণ ঘটাতে পারে।


title: টাইফয়েড জ্বর

text: টাইফয়েড বা টাইফয়েড জ্বর () হল এক ধরনের ব্যাক্টেরিয়া ঘটিত রোগ,যা "Salmonella typhi"ব্যাক্টেরিয়ার কারনে হয়।লক্ষণ মৃদু থেকে তীব্র হতে পারে,সচরাচর জীবাণু প্রবেশের ৬-৩০ দিন পর লক্ষণগুলি দেখা যায়। প্রায়ই কয়েকদিনের ব্যবধানে জ্বর এর তীব্রতা বৃদ্ধি পেতে থাকে। দুর্বলতা,পেট ব্যাথা,কোষ্ঠ্যকাঠিন্য,মাথা ব্যাথা সচরাচর হতে দেখা যায়। ডায়রিয়া খুব একটা হয় না,বমিও সেরকম হয় না। কিছু মানুষের ত্বকে র‍্যাশ(Rash) এর সাথে গোলাপী স্পট দেখা যায়। বিনা চিকিৎসায় সপ্তাহ বা মাসখানেক ধরে লক্ষণ থাকতে পারে। কিছু ব্যক্তি আক্রান্ত না হয়েও জীবাণু বহন করে রোগের বিস্তার ঘটাতে পারে। টাইফয়েড জ্বর আন্টিবায়টিক ব্যবহার করে সারানো যায়। "


title: সঞ্চালন (ওষুধ)

text: রোগ সৃষ্টির ক্ষমতা এবং সঞ্চালনের মধ্যে জটিল সম্পর্ক রয়েছে এবং জীবাণুর দীর্ঘমেয়াদি বিবর্তনের জন্যে অনেক গুরুত্বপূর্ণ পরিণতি দেখা যায়। কোন জীবাণু এর নতুন ভিকটিমকে গুরুতরভাবে আক্রান্ত করে কারণ একটি নতুন বাহক প্রজাতিতে প্রকাশিত হওয়ার জন্যে একটি অণুজীবের অনেক প্রজন্ম লেগে যায়। এটা সাধারণত কোন নতুন রোগ সৃষ্টির প্রথমদিকে হয়ে থাকে যার মৃত্যুহার অনেক বেশি। যদি কোন রোগ মারাত্নক হয়ে থাকে তাহলে অণুজীব অন্য কোন বাহকে চলে যাওয়ার পূর্বেই বাহকের মৃত্যু হতে পারে। কিন্তু উচ্চ সংক্রমণশীলতার (স্বল্প মেয়াদের) কিছু উপকারের জন্যে এই ক্ষতি কিছুটা কাটিয়ে ওঠা যেতে পারে যদি রোগ সঞ্চালনের প্রবণতা রোগ সৃষ্টির ক্ষমতার সাথে সংযুক্ত হয় এবং এটা কলেরার জরুরী অবস্থা (ভয়াবহ ডায়রিয়া ব্যাকটেরিয়াকে নতুন বাহক খুঁজে পেতে সাহায্য করে) এবং শ্বসনতন্রের সংক্রমণের (হাঁচি ও কাশি সংক্রামক এরোসল তৈরি করে) জন্যে দায়ী।


title: করন অর্জুন

text: করন অর্জুন (), এটি ১৯৯৫ সালে মুক্তিপ্রাপ্ত একটি বলিউড চলচ্চিত্র. রাকেশ রোশন পরিচালিত এই ছবিটিতে মান ভূমিকায় অভিনয় করেছেন সালমান খান ও শাহরুখ খান. এছাড়াও অন্যান্য চরিত্র সমূহে কাজ করেছেন রাখী গুলজার, মমতা কুলকার্নী, কাজল দেবগন, অমরিশ পুরি, জনি লিভার ও রঞ্জীত. ছবিটি ভালো ব্যবসা সফল হয়েছিল.


title: অ্যামি আরভিং

text: আরভিং "স্টার ওয়ার্স"-এর প্রিন্সেস লেইয়া চরিত্রের জন্য অডিশন দেন, কিন্তু অডিশনে এই চরিত্রে জন্য নির্বাচিত হন ক্যারি ফিশার। তিনি ১৯৭৬ সালে ভীতিপ্রদ "ক্যারি" চলচ্চিত্রে সু স্নেল চরিত্রে অভিনয় দিয়ে তার বড় পর্দায় অভিষেক হয়। তার মাতাও এই চলচ্চিত্রে অভিনয় করেন। তিনি পরবর্তীতে ব্রায়ান দে পালমা পরিচালিত অতিপ্রাকৃত থিলারধর্মী "দ্য ফিউরি" (১৯৭৮) ছবিতে এবং রিচার্ড ড্রাইফাসের সাথে "দ্য কম্পিটিশন" (১৯৮০) ছবিতে শ্রেষ্ঠাংশে অভিনয় করেন। ১৯৮০ সালে তিনি "হানিসাকল রোজ" ছবিতে কাজ করেন এবং এই ছবি দিয়ে তার পর্দায় গানের অভিষেক হয়। এই ছবিতে তার এবং ডায়ান ক্যাননের চরিত্র দুটিকে কান্ট্রি ও ওয়েস্টার্ন সঙ্গীতশিল্পী হিসেবে দেখা যায় এবং এই দুই অভিনেত্রীই ছবিতে তাদের নিজের কণ্ঠ দেন।


title: এমান্ডা সাইফ্রেড

text: ২০০৯ এর জানুয়ারির শেষের দিকে তিনি “মাইরিয়াদ পিকচারস” এর সাথে সংযুক্ত হন অস্কার উইল্ডের কমেডি “এ উমেন অভ নো ইম্পরটেন্স” এর জন্য। ২০০৯ এ তিনি “আলবার্ট নবস্” এর জন্য সময় নির্ধারণ করলেও সময় জঠিলতার জন্য বাদ পড়েন এবং তাঁর জায়গায় “মিয়া অয়াসিকস্কা” অভিনয় করেন। ক্যাথরিন হার্ডউইকের ছবি “রেড রাইডিং হুড”(২০১১) এ প্রধান অভিনেত্রী হিসাবে ভালেরি ভূমিকায় অভিনয় করেন। যেটি ১১ই মার্চ ২০১১ এ মুক্তি পায়। এটি সমালোচকদের নেতিবাচক সমালোচনা লাভ করলেও, ৪২ মিলিয়ন ইউএস ডলার এ নির্মিত এই ছবি সারা বিশ্বে ৯০ মিলিয়ন ইউএস ডলার ব্যবসা করে। এছাড়াও তিনি এন্ড্রু নিকল এর ছবি “ইন টাইম” এ মূল ভূমিকায় সিলভিয়া ওয়েইস চরিত্রে অভিনয় করেন। ছবিটি অক্টোবর ২০১১ এ মুক্তি লাভ করে এবং সমালোচকদের মিশ্র প্রতিক্রিয়াসহ সারাবিশ্বে ১৭২ মিলিয়ন ইউএস ডলার এর ব্যবসা করে। এছাড়াও সেফ্রেড ২০১১ সালে জাপানি রুপচর্যা পণ্য ‘ক্লে দে পিউ বিউটে’ এর মডেল হন।


title: অর্জুন কাপুর

text: ২০১৪ সালে তিনি "গুন্ডে" ছবিতে রণবীর সিং ও প্রিয়াঙ্কা চোপরার বিপরীতে অভিনয় করেন। এই ছবিতে তিনি গুন্ডা বালার চরিত্রে অভিনয় করেন। ছবিটি বাণিজ্যিকভাবে সফল হয় এবং সমালোচকদেরও প্রশংসা পায়। অর্জুন কাপুরের অভিনয়ও রণবীর সিং ও প্রিয়াঙ্কা চোপরার সঙ্গে সঙ্গে প্রশংসিত হয়। এরপর তিনি করণ জোহর ও সাজিদ নাদিয়াদওয়ালার যৌথ প্রযোজনা "টু স্টেটস" ছবিতে আলিয়া ভাটের বিপরীতে অভিনয় করেন। চেতন ভগতের উপন্যাস অবলম্বনে নির্মিত এই ছবিটি ২০১৪ সালের এপ্রিল মাসে মুক্তি পায়। ডিএনএ-এর সরিতা তানওয়ারের মতে, এই ছবিতে অর্জুন কাপুরের অভিনয় বেশ প্রশংসনীয় এবং তাঁর আগের কাজগুলির তুলনায় অনেক ভাল। ডেকান ক্রনিকলের কুসুমিতা দাস লেখেন, "অভিনেতা হিসেবে অর্জুন পুত্র, প্রেমিক ও জামাইয়ের চরিত্রে ভিন্ন ভিন্ন মাত্রা দিয়েছেন। মায়ের প্রিয় অথচ বাপে খেদানো ছেলের ভূমিকাতেও তাঁর অভিনয় বেশ গভীর।"


title: অর্জুন কাপুর

text: ২০১২ সালে হাবিব ফয়জলের ক্রাইম ড্রামা "ইশকজাদে" ছবিতে অর্জুন প্রথম অভিনেতা হিসেবে আবির্ভূত হন। এই ছবিতে তাঁর বিপরীতে ছিলেন পরিণীতি চোপড়া। ছবিটি সমালোচকদের দ্বারা প্রশংসিত হয় এবং বাণিজ্যিকভাবেও সাফল্য অর্জন করে। এই ছবিতে অর্জুনের অভিনীত চরিত্রটির নাম ছিল পারমা চৌহান। এটি একটি অন্ধ স্বদেশভক্ত যুবকের চরিত্র। সে এক প্রতিদ্বন্দ্বী পরিবারের মেয়েকে প্রলুব্ধ করে। বিনোদন পোর্টাল বলিউড হাঙ্গামার তরণ আদর্শ অর্জুনের অভিনয় সম্পর্কে লেখেন: "অর্জুন কপূরের প্রথম অভিনয় অসাধারণ। তাঁর শরীরের ভাষা অতুলনীয় এবং ছবিতে তিনি ‘আমি-কাউকে-মানি-না’ গোছের মনোভাব ব্যক্ত করেছেন। এই বেপরোয়া ও অকুতোভয় চরিত্রটিতে তিনি একাধারে উত্তেজিত ও গ্রাম্য এবং আত্মবিশ্বাসী ও দৃঢ়প্রতিজ্ঞ রূপ দান করেছেন।" অতুল সভরওয়ালের ক্রাইম থ্রিলার "আওরঙ্গজেব" ছবিতে (২০১৩) অর্জুন দ্বৈত চরিত্রে অভিনয় করেন। এই ছবিটি বাণিজ্যিকভাবে ব্যর্থ হয়েছিল। সিএনএন-আইবিএন-এর সমালোচক রোহিত বৎস বলেছিলেন যে, "তাঁর চরিত্রটির নৈরাশ্যবাদী দিকটি ফুটিয়ে তুলতে" অর্জুন সফল হয়েছে। কিন্তু তিনি কয়েকটি দৃশ্যে অর্জুনের "ওভার-দ্য-টপ" ভঙ্গিমার সমালোচনাও করেন।


title: লরেট্টা ইয়ং

text: ১৯২৭ সালে পরিচালক মারভিন লেরয় তার বোন পলি অ্যানকে একটি চলচ্চিত্রে নেওয়ার জন্য তাদের বাড়িতে যান। পলির ব্যস্ততার কারণে তাকে বাদ দিয়ে গ্রেচেন এই চরিত্রে তাকে নেওয়ার কথা বলেন। নির্বাক হাস্যরসাত্মক "নটি বাট নাইস" ছবিটিতে তিনি নির্বাক চলচ্চিত্রের তারকা অভিনেত্রী কলিন মুরের সাথে অভিনয় করেন। মুর তার নাম পরিবর্তন করে লরেট্টা নাম প্রদান করেন। ইয়ং পরবর্তীকালে এই সম্পর্কে বলেন মুরের প্রিয় পুতুলের নাম ছিল লরেট্টা। কিশোরী ইয়ংয়ের অভিনয়ের সম্ভাবনা দেখে মুরের স্বামী জন ম্যাকরমিক তাকে মেট্রো-গোল্ডউইন-মেয়ার স্টুডিওর সাথে চুক্তিবদ্ধ করান। ১৯২৮ সালে তিনি প্রথম লরেট্টা ইয়ং নামে "দ্য উইপ ওম্যান" ছবিতে অভিনয় করেন। একই বছর তিনি লন চেনির সাথে এমজিএমের "লাফ, ক্লাউন, লাফ" চলচ্চিত্রে অভিনয় করেন। পরের বছর তিনি ডব্লিউএএমপিএএস শিশু তারকা হিসেবে খ্যাতি অর্জন করেন।


title: অনুষ্কা শেট্টি

text:
অনুষ্কা শেট্টি ২০০৫ সালে পুরি জগন্নাথের তেলেগু ছবি "সুপার" দিয়ে অভিনয় জীবনে পদচারণা শুরু করেন, যেখানে তাঁকে আক্কিনেনি নাগার্জূন ও আয়েশা টাকিয়ার সাথে অভিনয় করতে দেখা যায়। ছবিটি নিয়ে মিশ্র প্রতিক্রিয়া থাকলেও ইন্ডিয়াগ্লিটজ্-এ বলা হয় - আয়েশা ও আনুশ্‌কা দুজনেই অসাধারণ কাজ করেন। অনুষ্কা একই বছরে অন্য আরেকটি ছবি মহা নন্দিতে শ্রীহরি ও সুমন্তের বিপরীতে অভিনয় করেন। ছবিটি নিয়েও মিশ্র প্রতিক্রিয়া দেখা যায়।
২০০৬ সালে তাঁর চারটি ছবি মুক্তি পেয়েছিলো, প্রথমে এস. এস. রাজামৌলির ভিক্রমারকুডু যেখানে তিনি রবি তেজার সঙ্গে জোট বেঁধেছিলেন। ছবিটি বিশাল সাফল্য পায় এবং তাঁকে আন্দ্র প্রদেশে জনপ্রিয় করে তুলতে সাহায্য করে। Nowrunning.com এর কিশোর উল্লেখ করেন, "রবি তেজার নিখুঁত অভিনয় ও অনুষ্কা শেট্টির কামত্তপূর্ণ অভিনয়ই ছবিটির উচ্চ পয়েন্ট প্রাপ্তির কারণ। রভি তেজার মধ্যে সেসকল কলা উপস্থিত যা একজন নায়কের থাকা প্রয়োজন এবং অনুষ্কা শেট্টির সে সকল গুণাবলী বিদ্যমান যা একজন নারীর থাকা উচিত।" সিফি বলেন, অনুষ্কা হলেন নির্ধারিতভাবে একজন লক্ষ্যণীয়া।
তিনি তাঁর পরবর্তী ছবি আস্ট্রাম, যেটি ১৯৯৯ সালের হিন্দি ছবি সারফারোশ ছবির পুনঃনির্মাণ, যার মধ্য দিয়ে তিনি তামিল চলচ্চিত্র ইন্ডাস্ট্রিতে পা রেখেছিলেন। সুন্দার সি পরিচালিত অ্যাকশন ছবি ‘রেন্ডু’তে অভিনয় করেন ও আর মাধাভানের সাথে পর্দায় জুটি বেঁধেছিলেন। পরবর্তীতে তাঁকে স্ট্যালিন ছবিতে বিশেষ চরিত্রে দেখা যায় মেগা তারকা চিরঞ্জীবীর পাশে এ আর মুরুগাদোসএর পরিচালনায়, যা তাঁর প্রথম তেলুগু ডাইরেক্টরিয়াল ড্যাবু।


title: চূর্ণী গাঙ্গুলি

text: ২০১২ সালে চূর্ণী দুটি বাংলা চলচিত্রে অভিনয় করেন- "ল্যাপটপ", কৌশিক গাঙ্গুলির আর একটি পরিচালিত ছবি এবং প্রেম মোদি পরিচালিত " অর্জুন-কালিম্পঙে সীতাহরণ "। ল্যাপটপ ছবিটিতে একটি ল্যাপটপের সঙ্গে জুড়ে থাকা কিছু বিভিন্ন ধরনের মানুষের কাহিনী বলা হয়েছে। অন্যদিকে " অর্জুন-কালিম্পঙে সীতাহরণ " ছবিটি লেখক সমরেশ মজুমদারের একটি গোয়েন্দা গল্পের চরিত্র অর্জুনের ওপর নির্মিত।


title: মৌনী রায়

text: ২০১৫ সালে, মুনি টেলিভিশনে ফিরে আসেন একতা কাপুরের অতিপ্রাকৃত সিরিজ নাগিনের সাথে শিবানের ভূমিকায় অভিনয় করছেন অর্জুন বিজয়লানি এবং আদা খান। তিনি বক্স ক্রিকেট লীগে আর্জেন্টিনার মুম্বাই টাইগারদের খেলোয়াড়দের একজন। তিনি রত্চীচ ধঞ্জনি ও টিভি সহ নৃত্যশিল্পী সোও "দ্য লিন চিন টু ডান্স" প্রদর্শন করেন। রায় নাগিনের সিজন ২ তেও একটি ডবল ভূমিকা পালন করেন। এর আগে, তিনি নিশ্চিত করেছিলেন যে তিনি নাগিন এর তৃতীয় সিজনের প্রধান নেতৃত্বে অঙ্কিত হবে। যাইহোক, ব্যস্ত সময়সূচী কারণে বলিউডের চলচ্চিত্রের জন্য, তিনি ভোটাধিকারের আর অংশ নন।


title: দ্য টারমিনেটর

text: রিসের চরিত্রে অভিনয় করানোর জন্য বেশ কিছু অভিনেতার নাম এসেছিলো। তাঁদের মধ্যে রক মিউজিশিয়ান স্টিংগ একজন। ক্যামেরন মাইকেল বিয়েনকে এই চরিত্রের জন্য বেছে নিলেন। বিয়েন অবশ্য পুরো কাহিনীটাই পছন্দ করতে পারলেন না। তাঁর মনে হচ্ছিলো অভিনয় করলে তাঁকে স্রেফ নির্বোধের মতো দেখাবে। তবে ক্যামেরনের সঙ্গে দেখা হওয়ার পর তিনি বলেন, "প্রজেক্টের ব্যাপারে তাঁর অনুভূতিই পাল্টে গেছিলো।" হার্ড বলেন, "অডিশনের বাকি যাঁরা এসেছিলেন তাঁদের সবাই বেশ শক্ত প্রকৃতির মানুষ। এদের দিয়ে এত দ্রুত মানবিক সম্পর্ক গড়ে তোলাটা (সারা আর কাইলের) অসম্ভব ছিলো। পরিচয়ের পর প্রেমের মধ্যবর্তী সময়টা খুবই অল্প ছিলো তাদের জন্য> অনেকেই এসেছিলেন, তবে তাদের মধ্যে কাওকে ঠিক যোগ্য মনে করা যায়নি। "


title: পাণিনি

text: তিনি তাঁর "অষ্টাধ্যায়ী" নামক সংস্কৃত ব্যাকরণ গ্রন্থের জন্য বিখ্যাত । এই গ্রন্থে তিনি সংস্কৃত রূপমূলতত্ত্বের ৩,৯৫৯টি নিয়ম অন্তর্ভুক্ত করেন । এই গ্রন্থটি বৈদিক ধর্মের প্রামাণ্য সহায়ক গ্রন্থ বেদাঙ্গের ব্যাকরণ শাখার মূল গ্রন্থ । এই গ্রন্থের অধ্যায় সংখ্যা ৮ এবং সূত্রসংখ্যা ৩৮৬৩টি । গ্রন্থটি অাট অধ্যায়ে বিভক্ত ব'লে এর নাম অষ্টাধ্যায়ী । প্রতি অধ্যায়ে চারটি পাদ বা পর্ব আছে । এই গ্রন্থে সন্ধি , সুবন্ত , কৃদন্ত , উণাদি , আখ্যাত , নিপাত , উপসংখ্যান , স্বরবিধি , শিক্ষা , তদ্ধিত প্রভৃতি ব্যাকরণিক বিষয় স্থান পেয়েছে ।


title: অগ্নিবীণা (কাব্যগ্রন্থ)

text: অগ্নিবীণা বিংশ শতাব্দীর প্রথমার্ধের অন্যতম জনপ্রিয় বাঙালি কবি কাজী নজরুল ইসলামের প্রথম কাব্যগ্রন্থ। এটি ১৩২৯ বঙ্গাব্দের কার্তিক মাসে (অক্টোবর, ১৯২২ খ্রিস্টাব্দ) প্রকাশিত হয়। এই গ্রন্থে মোট বারোটি কবিতা আছে। কবিতাগুলি হচ্ছে - ‘প্রলয়োল্লাস (কবিতা)’, ‘বিদ্রোহী’, ‘রক্তাম্বর-ধারিণী মা’, ‘আগমণী’, ‘ধূমকেতু’, কামাল পাশা’, ‘আনোয়ার ‘রণভেরী’, ‘শাত-ইল-আরব’, খেয়াপারের তরণী’, কোরবানী’ ও মোহররম’। এছাড়া গ্রন্থটির সর্বাগ্রে বিপ্লবী বারীন্দ্রকুমার ঘোষ-কে উৎসর্গ করে লেখা একটি উৎসর্গ কবিতাও আছে। ‘অগ্নি-বীণা’ প্রচ্ছদপটের পরিকল্পনা ছিল অবনীন্দ্রনাথ ঠাকুর এবং এঁকেছিলেন তরুণ চিত্রশিল্পী বীরেশ্বর সেন। বইটির তৎকালীন মূল্য ছিল ৩ টাকা। ৭ নং প্রতাপ চ্যাটার্জি লেন থেকে গ্রন্থকার কর্তৃক গ্রন্থটি মুদ্রিত ও প্রকাশিত হয়। প্রাপ্তিস্থান হিসেবে গ্রন্থে লেখা ছিল: 'আর্য পাবলিশিং হাউস, কলেজ স্ট্রিট, মার্কেট (দোতলায়)'। গ্রন্থটি ছাপা হয় মেটকাফ প্রেস, ৭৯ নং বলরাম দে স্ট্রিট, কলিকাতা থেকে। দাম এক টাকা। গ্রন্থটির উৎসর্গ হচ্ছে- “বাঙলার অগ্নিযুগের আদি পুরোহিত সাগ্নিক বীর শ্রীবারীন্দ্রকুমার ঘোষ শ্রীশ্রীচরণারবিন্দেষু”। নিচে লেখা আছে “তোমার অগ্নি-পূজারী -হে- মহিমাম্বিত শিষ্য-কাজী নজরুল ইসলাম”। অরবিন্দ ঘোষের ভ্রাতা বারীন্দ্রকুমার ঘোষ বাংলা তথা ভারতের বিপ্লববাদী আন্দোলনের অন্যতম নায়ক ছিলেন। বিপ্লবে বিশ্বাসী নজরুল তাই নিজেকে বারীন্দ্রকুমারের ‘-হে-মহিমান্বিত শিষ্য’ বলে উল্লেখ করে তাঁকেই তাঁর প্রথম কাব্যগ্রন্থ উৎসর্গ করেছিলেন।


title: প্রতিপদার্থ

text: কণা পদার্থবিজ্ঞানে প্রতিকণার ধারণা প্রতিপদার্থের ধারণা রুপ নিয়েছে। ধারণা করা হয়েছে যেভাবে কণা দ্বারা পদার্থ গঠিত হয় ঠিক তেমনিভাবে প্রতিকণা দ্বারা প্রতিপদার্থ গঠিত হয়। উদাহরণস্বরুপ, একটি প্রতিইলেকট্রন (পজিট্রন) এবং একটি প্রতিপ্রোটন মিলিত হয়ে গঠন করে একটি প্রতিহাইড্রোজেন পরমাণু, যেমন করে একটি ইলকট্রন ও প্রোটন মিলে তৈরি করে একটি হাইড্রোজেন পরমাণু। উপরন্তু কণা এবং প্রতিকণা মিলিত হলে যেভাবে পূর্ণবিলয়ের মাধ্যমে সকল শক্তি বিমুক্ত হয়, তেমনি পদার্থ এবং প্রতিপদার্থের মিলনে পূর্ণবিলয়ের সৃষ্টি হয় বলে ধারণা করা হয়েছে। এ ধরণের পূর্ণবিলয়ের ফলে প্রকৃতপক্ষে উচ্চ শক্তির ফোটন (গামা রশ্মি) এবং বহু কণা-প্রতিকণা জোড়ার সৃষ্টি হয়। এই পূর্ণবিলয়ে বিমুক্ত কণাগুলোর মধ্যে বিপুল পরিমাণ শক্তি থাকে। এই শক্তির মান পূর্ণবিলয়ের ফলে সৃষ্ট বস্তুসমূহের নিশ্চল ভর এবং মূল পদার্থ-প্রতিপদার্থ জোড়ার অন্তর্ভুক্ত বস্তুসমূহের নিশ্চল ভরের পার্থক্যের সমান।


title: নটর ডেম কলেজ

text: নটর ডেম কলেজের প্রতীকের সবচেয়ে উপরে রয়েছে একটি খোলা বই, যার বাম পাতায় বড় ছাদের গ্রিক অক্ষর 'আলফা' (Α) এবং ডান পাতায় বড় ছাদের 'ওমেগা' (Ω) রয়েছে। আলফা-ওমেগা হলো গ্রিক বর্ণমালার, যথাক্রমে প্রথম ও শেষ অক্ষর। এর দ্বারা একই সাথে সমগ্র জ্ঞান এবং বাইবেল এর রহস্যোদ্ঘাটন অধ্যায়ের যিশুর একটি উক্তির প্রতি ইঙ্গিত করে। এছাড়া বই হচ্ছে জ্ঞানের বাহন। সম্মিলিতভাবে এই প্রতীকগুলো প্রকাশ করছে: যুগ যুগ ধরে আহরিত যাবতীয় জ্ঞান বইয়ের মধ্যে সঞ্চিত হয়ে আছে এবং তা অর্জন করতে পারলেই জীবন আলোকময় হয়ে উঠবে। এই প্রতীকটির নিচের অংশে তিনটি ক্ষেত্র রয়েছে। বাম দিকের ক্ষেত্রে দেখা যায় ৭টি 'পদ্মফুল'। পদ্ম হলো বিশুদ্ধতার প্রতীক। যিশুর মা ম্যারি ছিলেন পদ্মের ন্যায় শুচি এবং পবিত্র। প্রতীকে, ৭টি পদ্ম দ্বারা ম্যারির জীবনের সাতটি শোককে প্রকাশ করা হয়েছে। তাঁর জীবনের সাতটি দুঃখময় ঘটনার স্মরণে তাঁকে ""সপ্তশোকের জননী"" বলা হয়ে থাকে। এই প্রতীকগুলো একত্রে কষ্টসাধ্য জ্ঞানার্জনকে ইঙ্গিত করে। ডানদিকের ক্ষেত্রটির জলময় নদী, চলমান নৌকা, সোনালি ধানক্ষেত আর সীমাহীন নীলাকাশ-শোভিত দৃশ্যটি সবুজ-শ্যামল বাংলাদেশের বুকে কলেজটির অবস্থান প্রতিকায়িত করে। নিচের ক্ষেত্রটিতে আড়াআড়িভাবে স্থাপিত দুটি নোঙরের বুকে স্থাপিত ক্রুশ হলিক্রস সন্ন্যাস-সংঘের প্রতীক। এই প্রতীক দ্বারা প্রতিকায়িত করা হয়: ক্রুশে বিদ্ধ হয়ে যিশুখ্রিস্টের মৃত্যু যেমন মানব জাতিকে মুক্তি এনে দিয়েছিলেন, তেমনি ক্রুশার্পিত সেই যিশুকে নোঙরের ন্যায় আঁকড়ে ধরে পরিত্রাণ লাভ সম্ভব। নোঙর আশার প্রতীক। ক্রুশ থেকে চারদিকে যে আলো ছড়িয়ে পড়েছে, তা যিশুখ্রিস্টের আলো ও মহানুভবতার প্রতীক।


title: বিবেকচূড়ামণি

text: বিবেকচূড়ামণি (সংস্কৃত: विवेकचूडामणि) হল একটি বিখ্যাত সংস্কৃত কাব্য। সম্ভবত আদি শঙ্কর খ্রিস্টীয় অষ্টম শতাব্দীতে এই কাব্যটি রচনা করেছিলেন। এই কাব্যে অদ্বৈত বেদান্ত দর্শন ব্যাখ্যা করা হয়েছে। শার্দুল বিকৃদিত ছন্দে ৫৮০টি শ্লোকে এই কাব্য রচিত হয়েছে। হিন্দু দর্শন মতে, "বিবেক" বলতে আধ্যাত্মিক দৃষ্টিকোণ থেকে চিরন্তন ("নিত্য") ও ক্ষণস্থায়ী ("অনিত্য") বস্তুগুলির মধ্যে পার্থক্য নিরূপণের বোধকে বোঝায়। "বিবেকচূড়ামণি" কাব্যে এই "বিবেক"কে আধ্যাত্মিকতার শিরোভূষণ এবং মোক্ষ অর্জনের পথে একটি অত্যন্ত প্রয়োজনীয় শর্ত হিসেবে উল্লেখ করা হয়েছে। "বিবেকচূড়ামণি" শব্দটির অর্থ "প্রধান রত্ন বিবেক"। পরবর্তীকালে "বিবেকচূড়ামণি" বিভিন্ন ভাষায় অনূদিত হয়। এই কবিতাটির একাধিক টীকা ও ভাষ্যও রচিত হয়েছে।


title: পিটার হিগস

text: ১৯৬০ সালে ইলেক্ট্রোউইক তত্ত্বে ভগ্ন প্রতিসাম্য বিষয়ক একটি প্রস্তাবনার জন্য তিনি সবচেয়ে বেশি পরিচিত। তার এ প্রস্তাবনার মাধ্যমে অতিপারমাণবিক কণিকাসমূহের, বিশেষ করে ডব্লিউ ও জি বোসন কণিকার ভরের উৎস সম্পর্কে ধারণা পাওয়া যায়। হিগসের সমসাময়িক আরও কয়েকজন বিজ্ঞানে একই রকম প্রস্তাবনা রাখলেও এ প্রক্রিয়াটি হিগস কার্যপ্রণালী নামে পরিচিতি পায়। একই সাথে এই কার্যপ্রণালীটি হিগস বোসন নামে একটি নতুন কণার অস্তিত্ব সম্পর্কে ধারণা দেয় (যেটা "আধুনিক পদার্থবিদ্যায় সর্বাধিক অনুসন্ধানকৃত কণা" নামে পরিচিত)। ২০১৩ সালে তিনি ফ্রাঁসোয়া অ্যাংলার্টের সাথে যৌথভাবে পদার্থবিদ্যায় নোবেল পুরস্কার লাভ করেন।


title: চরক সংহিতা

text: চরক সংহিতার ওপরে রচিত সর্বাপেক্ষা উল্লেখযোগ্য পাদটীকাটি হ’ল চক্রপানি দত্ত(১০৬৬) রচিত ‘‘চরকতাত্পর্যটীকা’’ বা ‘‘আয়ুর্বেদ দীপিকা’’। অন্যান্য টীকাসমূহের ভিতর ভট্টরক হরিশ্চন্দ্রর ‘‘চরকন্যাস’’(৬শতক),‘‘নিরন্তরপাদব্যাখ্যা’’ (৮৭৫), শিবদাস সেনের ‘‘চরকতত্ত্বপ্রদীপিকা’' (১৪৬০) ইত্যাদি উল্লেখযোগ্য। এই সংহিতার ওপর রচিত উৎকৃষ্ট টীকাসমূহ হল নরসিংহ কবিরাজের ‘‘চরকতত্ত্বপ্রকাশ" ও গংগাধর কবিরত্নর জল্পকল্পতরু" (১৮৭৯)।


title: ওমর খৈয়াম

text:
তিনি তার কবিতা সমগ্র, যা ওমর খৈয়ামের রূবাইয়াত নামে পরিচিত, তার জন্য বিখ্যাত। তার কাব্য প্রতিভার আড়ালে তার গাণিতিক ও দার্শনিক ভূমিকা অনেকখানি ঢাকা পড়েছে। ধারণা করব হয় রনে দেকার্তের আগে তিনি বিশ্লেষনী জ্যামিতি আবিষ্কার করেন। তিনি স্বাধীনভাবে গণিতের দ্বিপদী উপপাদ্য আবিষ্কার করেন। বীজগণিতে ত্রিঘাত সমীকরণের সমাধান তিনিই প্রথম করেন। বহুমুখী প্রতিভার দৃষ্টান্ত দিতে বলা হলে বিশ্বসাহিত্য কিংবা ইতিহাসে যাদের নাম উপেক্ষা করা কঠিন ওমর খৈয়াম তাদের মধ্যে অন্যতম ও শীর্ষস্থানীয়।
দর্শন ও শিক্ষকতায় ওমরের কাজ তার কবিতা ও বৈজ্ঞানিক কাজের আড়ালে অনেকখানি চাপা পড়েছে বলে মনে করা হয়।মধ্যযুগের মুসলিম মনীষা জামাকসারি ওমর খৈয়ামকে “বিশ্ব দার্শনিক” হিসেবে বর্ণনা করেছেন। অনেক সূত্রে জানা গেছে তিনি নিশাপুরে তিনি দশক ধরে শিক্ষকতা করেছেন।
ইরান ও পারস্যের বাইরে ওমরের একটি বড় পরিচয় কবি হিসাবে। এর কারণ তার কবিতা বা রুবাই এর অনুবাদ এবং তার প্রচারের কারণে।ইংরেজীভাষী দেশগুলোতে এর সবচেয়ে বেশি প্রভাব দেখা যায়। ইংরেজ মনিষী টমাস হাইড প্রথম অপারস্য ব্যক্তিত্ব যিনি প্রথম ওমর কাজ সম্পর্কে গবেষণা করেন। তবে, বহির্বিশ্বে খৈয়ামকে সবচেয়ে বেশি জনপ্রিয় করেন এডওয়ার্ড ফিটজেরাল্ড। তিনি খৈয়ামের ছোট ছোট কবিতা বা রুবাই অনুবাদ করে তা রুবাইয়্যাতে ওমর খৈয়াম নামে প্রকাশ করেন।


title: কারবি

text: কারবি একটি কাল্পনিক চরিত্র এবং নাইট্নো এবং এইচএএল ল্যাবরেটরির মালিকানাধীন কির্বি সিরিজের ভিডিও গেমের নামকরণকারী চরিত্র। নিন্দোদের সবচেয়ে বিখ্যাত এবং পরিচিত আইকনগুলির মধ্যে একটি হিসাবে, কিব্বি এর গোল উপস্থিতি এবং তার শত্রুদের ক্ষমতা কপি করার ক্ষমতা তাকে ভিডিও গেমসের মধ্যে একটি সুপরিচিত ব্যক্তিত্ব করেছে, যা ক্রমাগতভাবে সবচেয়ে প্রতিভাবান ভিডিও গেম অক্ষরগুলির একটি হিসাবে স্থান করে নিয়েছে। তিনি প্রথমে 1992 সালে কারবি এর ড্রিম ল্যান্ড ফর গেম বয়ে হাজির হন। মূলত একটি স্থানধারক, মাসাহিরো সাকুরাই 19 বছর বয়সে গেমসের প্রথম দিকের উন্নয়নের জন্য, তিনি তখন থেকেই ২0 টিরও বেশি গেমসে অভিনয় করেছিলেন, যা স্টেশন প্ল্যাটফর্ম থেকে ধাঁধা, দৌড় এবং এমনকি পিনবলের সাথেও সংযুক্ত ছিল এবং এটি একটি বিশেষ বৈশিষ্ট্য সব মহাশূন্য ব্রাস গেমস মধ্যে খেলাযোগ্য যোদ্ধা। তিনি তার নিজের এনিমে এবং মংকার সিরিজে অভিনয় করেছেন। তার সবচেয়ে সাম্প্রতিক চেহারাটি হল "কিবারের ব্লোওয়াট ব্লাস্ট", নিন্টেনডো 3D এস 1999 সাল থেকে, তিনি মিকিকো ওম্মোটো দ্বারা উচ্চারিত হয়েছে।


title: প্রতিপদার্থ

text: একটি প্রতিকনাকে চিহ্নিত করার অনেকগুলো উপায় রয়েছে। তন্মধ্যে একটি হলো সংশ্লিষ্ট প্রতিকনাটির সাধারণ কনার চিহ্নের উপরে বার (Bar) '_' প্রদানের মাধ্যমে চিহ্নিত করা। উদাহরণস্বরূপ, প্রোটন ও প্রতিপ্রোটনকে যথাক্রমে p ও p এর উপরে বার চিহ্ন প্রদানের মাধ্যমে চিহ্নিত করা হয়। একটি কনা ও প্রতিকনাকে যদি তাদের উপাদানগুলো দ্বারা চিহ্নিত করা হয় তাহলেও একই শর্ত খাটে। একটি প্রোটন uud (দুইটি up ও একটি down) কোয়ার্ক দ্বারা গঠিত। তাই একটি প্রতিপ্রোটনকে চিহ্নিত করার জন্য uud এর উপরে বার প্রদান করা হয়। আরেকটি উপায় হল তাদের আধান দ্বারা চিহ্নিত করা। কনা ও প্রতিকনার আধান পরস্পর বিপরীত। যেমন: ইলেকট্রনকে e দ্বারা চিহ্নিত করা হয়। আর প্রতি ইলেকট্রন অর্থাৎ পজিট্রনকে e দ্বারা চিহ্নিত করা হয়। তবে ঝামেলা এড়ানোর জন্য এই দুই পদ্ধতি কখনোই একসাথে ব্যবহার করা হয় না।


title: ফ্যানি বুলক ওয়ার্কম্যান

text: ১৯০২ সালে ওয়ার্কম্যান দম্পতি হিমালয়ে ফিরে আসেন এবং প্রথম পশ্চিমা অভিযাত্রী যারা [[আরান্দুতে শুরু হওয়া চোগো লুংমা গ্ল্যাসিয়ার অন্বেষণ করেন। তারা ৮০ জন কুলি ভাড়া করেন এবং সাথে ৪ টন জিনিসপত্র নেন। কিন্তু অবিরাম-বরফ পড়ার এবং ৬০-ঘণ্টার অধিক ঝড়ের কারণে তাদের অনুসন্ধানের স্থান সীমাবদ্ধ হয়ে পড়ে। ১৯০৩ সালে পথপ্রদর্শক সাইপ্রিয়েন স্যাভয়কের সাথে হেটে হোহ লুম্বা গ্ল্যাসিয়ার পৌঁছান। তারা কাছাকাছি একটি পর্বতে আরোহণের চেষ্টা করেন যার নাম তারা [[পিরামিড পিক]] (পরবর্তীতে [[স্প্যান্টিক-সসবান পর্বমালা]]র আওতায় এর নাম স্প্যান্টিক এ পরিবর্তন করা হয়) রাখেন। প্রথম রাতে তারা ১৬,২০০ ফুট (৪,৯০০ মি), এবং দ্বিতীয় রাতে তারা ১৮,৬০০ ফুট (৫,৭০০ মি) তাঁবু গাড়েন। তৃতীয় রাতে একজন অসুস্থ কুলি তাদেরকে ২০,০০০ ফুট (৬,১০০ মিটার) এর বদলে ১৯,৩৫৫ ফুট (৫,৮৯৯ মিটার) তাঁবু গাড়তে বাধ্য করে এবং শেষ পর্যন্ত তারা তাকে (কুলিকে) পিছনে ছেড়ে যান। তারা ২২,৫৬৭ ফুট (৬,৮৭৮ মিটার) উচ্চতার শিখায় আরোহণ করেন এবং ফ্যানি নতুন একটি উচ্চতার রেকর্ড সৃষ্টি করেন। উইলিয়াম এবং একজন কুলি অভিযানের মূল লক্ষ্য সুঁইয়ের মত পেঁচানো একটি শিখার দিকে আরোহণ শুরু করেন। কিন্তু উচ্চতা অসুস্থ ভালো মত ধরার পূর্বে তারা নিরাপদ উচ্চতায় নেমে আসতে পারবেন না বুঝতে পেরে তিনি শিখরে আরোহণের প্রয়াস কয়েকশ ফুট বাকি থাকতেই বাদ দেন।


title: চাঁদে অবতরণ

text: চাঁদে অবতরণ বলতে চাঁদের বুকে কোন মহাকাশযানের আগমন বা অবতরণ করা বোঝায়। মহাকাশযানটি মনুষ্যবাহী অথবা মনুষ্যবিহীন উভয়-ই হতে পারে। তৎকালীন সোভিয়েত ইউনিয়নের লুনা ২ মিশন হচ্ছে চাঁদে অবতরণকারী মনুষ্যনির্মিত প্রথম বস্তু যা ১৯৫৯ সালের ১৩ সেপ্টেম্বর চাঁদে অবতরণ করে। মার্কিন যুক্তরাষ্ট্রের অ্যাপোলো ১১ মিশন চাঁদে মানুষের প্রথম সফল অবতরণ। ১৯৬৯ সালের ২০ জুলাই ১০:৫৬ পিএম EDT (স্থানাংকিত আন্তর্জাতিক সময় বা ইউটিসি (UTC) সময় অনুযায়ী ১৯৬৯ সালের ২১ জুলাই ০২:৫৬) মার্কিন মহাকাশচারী নীল আর্মস্ট্রং চাঁদের মাটিতে প্রথম মানুষ হিসেবে পা রাখেন। ১৯৬৯ থেকে ১৯৭২ এর মধ্যে চাঁদের বুকে ছয়বার মানুষের অবতরণ ঘটে এবং অসংখ্যবার মনুষ্যবিহীন অবতরণ ঘটে।


title: ইউরি গ্যাগারিন

text: ১৯৬০ সালে, বিভিন্ন অনুসন্ধান এবং নির্বাচন প্রক্রিয়ার মধ্য দিয়ে, ইউরি গ্যাগারিন সহ আরও ১৯ জন্য বৈমানিক সোভিয়েত মহাকাশ কর্মসূচির জন্য পছন্দ করা হয়। গ্যাগারিন সোচি সিক্স নামে পরিচিত বিশেষ প্রশিক্ষণ দলের জন্যেও নির্বাচিত হন, যাদের মধ্য থেকে ভস্টক কর্মসূচির জন্য প্রথম মহাকাশচারী পছন্দ করা হয়। গ্যাগারিন এবং অন্যান্য সম্ভবনাময় মহাকাশচারীদের বিভিন্ন পরীক্ষা-নিরীক্ষার সম্মুখিন হতে হয় যা তাদের দৈহিক এবং মানসিক সহ্যশক্তি পরিমাপের জন্য নকশা করা হয়েছিল; তিনি সামনের ফ্লাইটের জন্যে বেশ কষ্টকর প্রশিক্ষণ নিয়েছেন। নির্বাচিত ২০ জনের মধ্যে, চূড়ান্তভাবে প্রথম যাত্রার জন্য গ্যাগারিন এবং ঘেরমান টিটোভকে প্রশিক্ষণের সময় তাদের কার্যকারিতা এবং তাদের শারীরিক বৈশিষ্ট্যের কারনে পছন্দ করা হয়, কারণ ভস্টক ১ ককপিটে জায়গার পরিমাণ খুবই কম ফলে উভয় ব্যক্তিকেই অবশ্যই খাটো আকৃতি হতে হবে। গ্যাগারিন লম্বা ছিলেন, যা ছোট ভস্টক ককপিটে তার জন্য সুবিধা জনক ছিলো।


title: চাঁদ

text: ১৯৬৯ খ্রিস্টাব্দের অ্যাপোলো অভিযানে চাঁদ থেকে আনা পাথরখণ্ড পরীক্ষা করে বিজ্ঞানীরা প্রথম দাবি করেছিলেন যে, চাঁদে পানি রয়েছে। তারপর ভারত তাদের প্রথম চন্দ্রাভিযানের (চন্দ্রযান-১) পর একই দাবি করে। ভারতীয় বিজ্ঞানীরা "চন্দ্রযান-১" ছাড়াও দুটো মার্কিন নভোযানের (ডিপ ইমপ্যাক্ট ও ক্যাসিনি) পাঠানো উপাত্ত বিশ্লেষণ নিশ্চিত হয়ে এমন দাবি উত্থাপন করেন। ভারতীয় নভোযানটি নাসা'র সরবরাহকৃত চন্দ্রপৃষ্ঠের ২-৩ ইঞ্চি গভীরে অনুসন্ধানক্ষম "মুন মিনারেলজি ম্যাপার" (এম৩) নামক একটি যন্ত্রের সহায়তায় চন্দ্রপৃষ্ঠের মেরু অঞ্চলে সূর্যের প্রতিফলিত আলোর তরঙ্গদৈর্ঘ্য পরীক্ষা করে প্রমাণ পায় যে চাঁদের মাটির ১০,০০,০০০ কণায় পানির কণা হলো ১,০০০। গবেষণায় চন্দ্রপৃষ্ঠের পাথর ও মাটিতে প্রায় ৪৫% অক্সিজেনের প্রমাণ মিলেছে। তবে হাইড্রোজেনের পরিমাণ গবেষণাধীন রয়েছে (২০০৯)। অবশ্য গবেষণায় এও বলা হয় যে, চাঁদের মেরু অঞ্চলের নানা গর্তের তলদেশে বরফ থাকলেও চাঁদের অন্য অঞ্চল শুষ্ক।


title: মহাকাশ অনুসন্ধান

text: ২০০০'সে গণপ্রজাতন্ত্রী চীন সরকার একটি সফল মনুষ্যবাহী মহাকাশ কর্মসূচি চালু করে যখন ইউরোপীয় ইউনিয়ন, জাপান এবং ভারতও মহকাশ মিশনের পরিকল্পনা করেছে। চীন, জাপান, এবং ভারত ২১ শতকে চাঁদে মনুষ্যবাহী মিশনের পক্ষে পদক্ষেপ গ্রহণ করে যখন ইউরোপীয় ইউনিয়ন ২০/২১ শতকে চাঁদ ও মঙ্গলগ্রহে মনুষ্যবাহী মিশনের ব্যাপারে পদক্ষেপ গ্রহণ করেছে।


title: মঙ্গল পাণ্ডে

text: সিপাই বিদ্রোহ বা জাতীয় মহাবিদ্রোহের প্রথম সূত্রপাত ঘটেছিল মংগল পান্ডের হাত ধরে কলকাতার উপকন্ঠে উত্তর চব্বিশ পরগণা জেলার ব্যারাকপুরে। সিপাইদের প্যারেড গ্রাউন্ডে ১৮৫৭ সালের ২৯ মার্চ ইংরেজ বিরোধী অভ্যুত্থানের ডাক দেন সিপাই মঙ্গল। বিদ্রোহী মঙ্গলকে নিবৃত্ত করতে আসা দুই ইংরেজ অফিসার অ্যাডজুট্যান্ট লেফটেন্যান্ট বাগ এবং সার্জেন্ট মেজরকে প্রকাশ্যে হত্যা করে বিদ্রোহের সূচনা করেন তিনি ও ইংরেজ বাহিনী কর্তৃক ঘেরাওয়ের পূর্বমুহূর্তে আত্মসমর্পনের বদলে বন্দুকের গুলিতে আত্মহত্যার চেষ্টা করেন। গুলিবিদ্ধ মঙ্গল পান্ডেকে হসপিটালে পাঠানো হয় ও সুস্থ করে প্রকাশ্যে ফাঁসি দেওয়া হয় ১৮৫৭ সালের ৮ এপ্রিল। ইংরেজ অফিসারদের আদেশ অমান্য করে মঙ্গল পান্ডেকে নিবৃত্ত না করার জন্যে অপর এক ভারতীয় সিপাই ঈশ্বরী প্রসাদ পাণ্ডেকেও কয়েক দিন পরে ফাঁসিতে ঝুলিয়ে দেওয়া হয়।


title: অ্যাপোলো ৮

text: অ্যাপোলো ৮, যুক্তরাষ্ট্রের "অ্যাপোলো স্পেস প্রোগ্রাম"-এর দ্বিতীয় মনুষ্যবাহী যান। এটি ১৯৬৮ সালের ২১শে ডিসেম্বর পৃথিবী হতে উৎক্ষিপ্ত হয় এবং প্রথম মনুষ্যবাহী মহাকাশযান হিসেবে পৃথিবীর কক্ষপথ ত্যাগ করে, পৃথিবীর একমাত্র উপগ্রহ চাঁদ-এর কক্ষপথে পৌছে, এবং নিরাপদে পৃথিবীতে ফিরে আসে। তিনজন মহাকাশচারীঃ কমান্ডার ফ্রাঙ্ক বর্‌মেন, কমান্ড মডিউল পাইলট জেম্‌স লভেল্ এবং লুনার মডিউল পাইলট উইলিয়াম অ্যান্ডারস্ প্রথম মানব হিসেবে পৃথিবীকে একটি সম্পূর্ণ গ্রহ হিসেবে দেখার এবং কৃত্রিম উপগ্রহের উপর যাবার সৌভাগ্য অর্জন করেন। তাঁরা চাঁদের দূরবর্তী অংশগুলো দেখার সৌভাগ্যও অর্জন করেন। ১৯৬৮ সালের এই অভিযান, শনি ৫-এর তৃতীয় নিক্ষিপ্ত মহাকাশযান এবং প্রথম নিক্ষিপ্ত মনুষ্যবাহী মহাকাশযান। এটি জন এফ. কেনেডি স্পেস সেন্টার দ্বারা নিক্ষিপ্ত প্রথম মনুষ্যবাহী মহাকাশযানও বটে।


title: শেন কুও

text: তাঁর অন্যতম কীর্তি, ১০৮৮ খ্রিঃ রচিত "স্বপ্ন সরোবর রচনাবলী" বা "স্বপ্ন প্রবাহ রচনাবলী"-তে (; "মেংশি বিতান") শেন প্রথম চৌম্বকীয় সূচীমুখ কম্পাসের বর্ণনা দেন, যা পরবর্তীতে দিক নির্ণয়ের কাজে ব্যবহার হতে শুরু করে। ইউরোপে এই যন্ত্রের আবিষ্কর্তা ছিলেন আলেকজান্ডার নেক্যাম (১১৮৭)। শেন চৌম্বক উত্তর মেরুর দিকে চৌম্বক বিষুবলম্বের মানের ভিত্তিতে প্রকৃত উত্তরের ধারণায় উপনীত হন। নিরালম্ব চৌম্বক সূচ নিয়ে পরীক্ষানিরীক্ষা, ও শেনেরই আবিষ্কৃত মধ্যরেখাতল নির্ণয়ের নিখুঁততর পদ্ধতিতে নির্ণীত ধ্রুবতারা ও প্রকৃত উত্তরের দূরত্বের পরিমাপ এই আবিষ্কারের সহায়ক হয়েছিল। মানবসভ্যতার ইতিহাসে কম্পাস যন্ত্রটিকে দিক নির্ণয়ের ক্ষেত্রে আরও উপযোগী করে তোলার ক্ষেত্রে এটি ছিল এক যুগান্তকারী আবিষ্কার, আর ইউরোপে এই ধারণা পৌঁছেছিল সম্ভবত আরও চারশো বছর পর (১৪৫০ এর কাছাকাছি সময়ে তৈরি জার্মান সূর্যঘড়িতে ব্যবহৃত বিষুবলম্বের ধারণায় প্রাথমিক চীনা কম্পাসের সাথে সাদৃশ্য দেখা যায়)।


title: গ্রেট সল্ট লেক

text: ১৮৪৩ সালে জন সি ফ্রেমন্ট সর্বপ্রথম গ্রেট সল্ট লেকে একটি বৈজ্ঞানিক অভিযান পরিচালনা করেন। কিন্তু সেসময় শীতকালের দ্রুত আগমন ঘটায় তিনি পুরো হ্রদটির জরিপ শেষ করতে পারেননি। ১৮৫০ সালে হাওয়ার্ড স্টান্সবেরি এই কাজটি সফলভাবে সম্পন্ন করেছিলেন। জন ফ্রেমন্টের জরিপের প্রতিবেদন সমসাময়িক বিভিন্ন প্রকাশনায় প্রকাশিত হয়েছিল। এরপর স্টান্সবেরির জরিপের প্রতিবেদন প্রকাশিত হয় এবং তা জনপ্রিয়তও লাভ করে। এই প্রতিবেদন গ্রেট সল্ট লেক সিটির মরমন সম্প্রদ্বায়ের সাথে স্টান্সবেরির আলোচনার সারসংক্ষেপ উল্লেখ ছিল। এছাড়া তাদের ধর্মবিশ্বাস সম্পর্কেও তথ্য ছিল। ১৮৪৭ সাল থেকে গ্রেট সল্ট লেক অঞ্চলে মরমন সম্প্রদ্বায় বসবাস করতে শুরু করে।


title: স্ট্র্যাটফোর্ড শোল লাইট

text: অ্যাড্রিয়ান ব্লক, প্রথম ইউরোপীয় যে লং আইল্যান্ড সাউন্ডের অনুসন্ধান করেন, তার ১৬১৪ সালের সমুদ্র যাত্রায় বর্তমান স্ট্র্যাটফোর্ড চরের জায়গায় দুটি নিচু দ্বীপ চিহ্নিত করেন। ১০০ থেকে ২০০ বছরের মধ্যে দ্বীপগুলো ধীরে ধীরে ক্ষয় হয়ে পানির নিচে তলিয়ে যায়। চরটি নৌযাত্রার জন্য ১৮২০ সালে এর উত্তর ও দক্ষিণ প্রান্তে একজোড়া স্পার বয়ার সাহায্যে প্রথম চিহ্নিত করা হয়। ১৮৩১ সালে, কংগ্রেস $১০০০ অনুমোদন করে চরে সতর্কসঙ্কেত স্থাপনের জন্য, কিন্তু পরবর্তীতে এই প্রকল্পে কোন পদক্ষেপ নেওয়া হয়নি। সঙ্কেতটি লোহার স্পিন্ডলের আকৃতির হওয়ার কথা ছিল।


title: গোরস্থানে সাবধান! (চলচ্চিত্র)

text: হঠাৎ ঝড়ে পার্ক স্ট্রীট সিমেট্রির কাছে নরেন্দ্রনাথের উপরে গাছ পরে তিনি গুরুতর আহত হন। সেখানে তিনি একটি খোঁড়া কবর খুঁজে পান। ফেলুদা তদন্ত চালিয়ে খুঁজে পান আসলে তা ছিল মার্কাস গডউইনের কবর এবং ১৯শ শতাব্দীর লখনৌয়ে সেই পরিবারের ইতিহাস। তারা তৎকালীন ব্রিটিশ শাসনের সময় লখনৌতে বাস করতেন। তার মেয়ে শার্লটের ডায়েরি পড়ে জানতে পারেন মার্কাসের কবরে একটি দামী গড়ি ছিল। ফেলুদা বুঝতে পারেন কেন কবরটি খোঁড়া হল। ফেলুদা কলকাতার রিপন লেনে গিয়ে এই পরিবারের সাথে যোগসূত্র আছে এমন এক অ্যাংলো-ইন্ডিয়ান পরিবারকে খুঁজে পান। সেখানকার হরিপদবাবুর সহায়তার ফেলুদা সেই দলকে খুঁজে বের করেন যারা কবর থেকে গড়িটি গায়েব করে ফেলে।


title: আমির মিনাই

text: আমির মিনাই ১৮২৮ সালে লখনউয়ের প্রখ্যাত ধার্মিক পণ্ডিত পরিবারে জন্মগ্রহণ করেন। তাঁর বাবা মৌলভি করম মুহাম্মদ মিনাই লখনৌ এর সুপরিচিত ধর্মীয় পণ্ডিত ছিলেন। তাঁর পরিবার লখনউয়ের বিখ্যাত সুফি সাধক হযরত মখদুম শাহ মিনা'র উত্তরসুরী। এ সুফি সাধকের মাজার এখনো অসংখ্য মানুষের তীর্থ। মিনাই পরিবার শাহ মিনা'র এ মাজারকে ঘিরেই শতবর্ষ ধরে বসবাস করত। এজন্য এ এলাকাটি "মিনা বাজার" বা "মহল্লা-ই-মিনাইয়ান" (মিনাইদের বাসস্থান)নামে পরিচিত। আমির লখনউয়ের ফিরিঙ্গি মহলে শিক্ষা লাভ করেন এবং ইসলামী আইনশাস্ত্রে পাণ্ডিত্য লাভ করেন। তিনি আওয়াধ এর রাজকীয় কোর্টে যোগদান করেন এবং অতি উচ্চ পদে আসীন হন। পরবর্তীতে ১৮৫৬ সালে ব্রিটিশদের লখনউ আক্রমণ এবং এর পরে ১৮৫৭ সালে স্বাধীনতা যুদ্ধের সময় তাঁর পারিবারিক বসতবাড়ি ধ্বংসপ্রাপ্ত হয়। এ সময় আমির তাঁর পরিবারের সাথে পালিয়ে যেতে বাধ্য হন। প্রথমে নিকটবর্তী কাকরি শহরে কবি মহসিন কাকরভি'র কাছে আশ্রয় লাভ করেন, পরে শেষপর্যন্ত রামপুর প্রদেশে বসবাস শুরু করেন। এখানে তিনি নওয়াব ইউসুফ আলী খানের বিরাট আনুকুল্য লাভ করেন। এখানে আমির বিচারকার্যে উচ্চপদ লাভ করেন এবং পরে রামপুরের চমৎকার বিশাল লাইব্রেরির প্রধান নিযুক্ত হন এবং বিখ্যাত উর্দু কবি গালিবের স্থলাভিষিক্ত হয়ে শাসকের রাষ্ট্রীয় কাব্য শিক্ষক (উস্তাদ) হন। আমির এখানে ১৯০০ সাল পর্যন্ত বসবাস করেন। এরপর তিনি তাঁর প্রিয় উর্দু অভিধান "আমির-উল-লুঘাত" এর বাকি খণ্ডগুলো প্রকাশ করার জন্য আর্থিক সহায়তা লাভের আশায় দাক্ষিণাত্যের হায়দরাবাদে যাওয়ার সিদ্ধান্ত নেন। কিন্তু দুঃখজনকভাবে হায়দ্রাবাদে যাওয়ার ১ মাসের মাথায় ১৯ অক্টোবর, ১৯০০ সালে তিনি মৃত্যুবরণ করেন। এখানেই তিনি সমাহিত হন।


title: কায়সার বাগ

text: কায়সার বাগ (হিন্দি: क़ैसरबाग़, উর্দু: , , "সম্রাটের বাগান") ভারতের লখনৌ শহরে অবস্থিত একটি কমপ্লেক্স। লখনৌয়ের শেষ নবাব ওয়াজেদ আলি শাহ এটি নির্মাণ করেন।


title: আমির মিনাই

text:
আমির মিনাই (; জন্ম: ১৯২৮ - মৃত্যু: ১৯ অক্টোবর, ১৯০০) বিখ্যাত উর্দু কবি ছিলেন। ১৮২৮ সালে লখনৌতে জন্মগ্রহণ করেন এবং ১৯০০ সালে হায়দরাবাদে মৃত্যুবরণ করেন। তাঁর পুরো নাম আমির আহমদ মিনাই। তিনি আমির ছদ্মনামে লেখালেখি করতেন। তিনি একটি কবিতায় নামের এ দ্বৈত ব্যবহারের কথা উল্লেখ করেছেন:
نام كا نام، تخلص كا تخلص ہے امير
ايک يہ وصف خداداد مرے نام ميں ہے


title: লখনউ

text: লখনউ, লখনৌ, বা লক্ষ্ণৌ (, "লাখ্‌নাউ") ভারতের উত্তর প্রদেশ রাজ্যের রাজধানী।শহরে ক্রীড়া পরিকাঠামো বেড়ে উঠছে। সম্প্রতি ৫০,০০০ আসন বিশিষ্ট ক্রিকেট স্টেডিয়াম গড়ে তোলা হয়েছে। এছাড়া হকি স্টেডিয়াম ও রয়েছে।


title: বেগম হজরত মহল

text: বেগম হজরত মহলের কবর কাঠমান্ডুর কেন্দ্রে জামে মসজিদের নিকটে অবস্থিত।কবরটি বিখ্যাত দারবার মার্গ থেকে দূরে নয়। জামে মসজিদ কমিটি এর তদারক করে থাকে। ১৯৬২ সালের ১৫ আগস্ট লখনৌয়ের হজরতগঞ্জের পুরনো ভিক্টোরিয়া পার্কে তাকে সম্মান জানানো হয়। ১৯৮৪ সালের ১০ মে ভারত সরকার তার সম্মানে ডাকটিকেট প্রকাশ করে।


title: চিকন (নকশা)

text: লখনৌ শহরের চিকনের কাজ ২০০ বছরেরও বেশি সময়ের পুরানো। কথিত আছে প্রখ্যাত চিকন-শিল্পী ফৈয়াজ খাঁ যিনি চিকন শিল্পের উপর উল্লেখযোগ্য অবদানের জন্য ১৯৬৪-৬৫ সালে জাতীয় পুরস্কার লাভ করেন, তাঁর জনৈক পূর্বপুরুষ ওস্তাদ মহম্মদ শের খাঁ লখনৌ শহরে আগত এক বিদেশী পর্যটক চিকন-শিল্পীর নিকট এই কাজ শেখেন। পরবর্তী কালে অযোধ্যার নবাব মুর্শিদাবাদের নবাব পরিবারে বিয়ে করেন এবং নবাবকে সন্তুষ্ট করতে বেগম নিজে হাতে চিকনের কাজ করা একটি টুপি নবাবকে উপহার দেন। এই ঘটনায় উৎসাহিত হয়ে হারেমের অন্যান্য বেগমেরাও চিকনের কাজ শুরু করেন । এইভাবে চিকন শিল্পের বহুল প্রচলন ঘটে।


title: চাঁদ সদাগর

text: অনেকে মনে করেন, চম্পক নগর অঙ্গদেশে অবস্থিত ছিল। মহাস্থানগড়ের ৩ কিলোমিটার দক্ষিণে এবং বগুড়া শহরের ৯ কিলোমিটার উত্তরে বগুড়া-রংপুর সড়ক থেকে ১ কিলোমিটার দূরে গোকুল মেধ নামে একটি জায়গা রয়েছে। এই জায়গাটির স্থানীয়ভাবে বেহুলার বাসরঘর বা লখিন্দরের মেধ নামে পরিচিত। ১৯৩৪-৩৬ সালে এখানে খননকার্যের সময় একটি সারিবদ্ধ অঙ্গনে ১৭২টি আয়তাকার বদ্ধঘরের সন্ধান মিলেছে। এটি খ্রিষ্টীয় ষষ্ঠ অথবা সপ্তম শতাব্দীতে নির্মিত হয়। স্থানীয় লোকবিশ্বাস অনুযায়ী, এই স্থানটি বেহুলা ও লখিন্দরের সঙ্গে যুক্ত। মহাস্থানগড়ের চেঙ্গিসপুর গ্রামে ধ্বংসস্তুপের উত্তর-পশ্চিম কোণ থেকে ৭০০ মিটার পশ্চিমে একটি মন্দিরের ধ্বংসাবশেষ পাওয়া গেছে। এটিকে খুল্লনার ঢিবি বলা হয়। এই অঞ্চলের মধ্য দিয়ে প্রবাহিত করতোয়া নদী এখন শীর্ণকায়া হলেও অতীতে এই নদী বিশালাকার ছিল বলে জানা যায়।


title: বউবাজার

text:
বউবাজারের চীনারা মূলত ক্যান্টনিজ। স্বাধীনতার পর নতুন রাস্তা ও বড় বড় বাড়ি তৈরি হওয়ার ফলে এই অঞ্চলের চীনাদের উপর তার খারাপ প্রভাব পড়ে।
বউবাজারের গলিগুলিতে অনেক ‘কোঠা’ আছে। এই কোঠায় বাইজিরা থাকে। কলকাতার বাইজিরা নাচ ও গানের জন্য বিখ্যাত। "দ্য টেলিগ্রাফ" পত্রিকার প্রতিবেদন অনুসারে, লখনউ ঘরানার কথক গুরু রামনারায়ণ মিশ্র তাঁর ছাত্র চিত্রেশ দাসকে নিয়ে রিকশায় চড়ে বউবাজারের বাইজি কোঠায় আসতেন। তিনি প্রতিটি কোঠায় যেতেন। বাইজিরা ও তাঁদের মায়েরা জারি অর্থাৎ সোনার কাজ করা শাড়ি পরে তাঁর পা ছুঁয়ে প্রণাম করতেন ও তাঁকে পান দিতেন। বউবাজারের বাইজি কোঠায় অনেক নিয়মকানুন ছিল। এখানে শিক্ষিত ধনীরা নাচগান দেখতে আসতেন। সেকালে বলা হত, “মতলব সে আয়ে, জাইয়ে সোনাগাছি।” (কুমতলব নিয়ে এলে, সোনাগাছি যান।) যদিও বর্তমানে বউবাজারের বাইজি প্রথার অনেক অবনতি ঘটেছে।


title: তালাত মাহমুদ

text: গজল গায়ক হিসেবে তাঁর সুখ্যাতি লখনৌ ছাড়িয়ে কলকাতা পর্যন্ত পৌঁছে যেটি তাঁর গন্তব্য হয়ে যায়। তখন কলকাতায় ছিলেন বিখ্যাত গজল গায়ক ও সংগীতজ্ঞ উস্তাদ বরকত আলি খান, কে. এল. সাইগল ও এম এ রউফের মতো ব্যক্তি। ১৯৪৪ সালে তাঁর গানের ডিস্ক সর্বাধিক বিক্রীত হিসেবে জায়গা করে নেয়। তাঁর খ্যাতি ছড়িয়ে পড়ে সারা ভারতে। তিনি কলকাতা ও বোম্বের ১৬টির মতো চলচ্চিত্রে অভিনয় করেন। এর মধ্যে তিনটি চলচ্চিত্র সাফল্য পায়। প্রথম দিকে তিনি ‘তপন কুমার’ নামে অনেক বাংলা গান পরিবেশন করেন। তাঁর গাওয়া কিছু বাংলা গান ছিল সুপার হিট এবং এখনো বেতারে বাজে। তিনি ’৫০ ও ’৬০-্এর দশকে অনেত বিখ্যাত সংগীত পরিচালকের সুরে গান করেন। তাঁদের মধ্যে উল্লেখযোগ্য হলেন--কমল দাশগুপ্ত (দুটি পাখি দুটি তীরে), সুধীন দাশগুপ্ত (এই রিমঝিমঝিম বরষা), রবিন চট্টোপাধ্যায় (চাঁদের এত আলো), হেমন্ত মুখোপাধ্যায় (এ যদি আকাশ হয়) এবং ভি এল বালসারা (তুমি সুন্দর যদি নাহি হও)।


title: দি এলগিন হোটেল

text: দি এলগিন হোটেলটির অবস্থানটি হলো বিখ্যাত দার্জিলিং মল এবং রাজ ভবন (গভর্নর হাউজ) থেকে হাটা দুরত্বে। হোটেলটিতে রয়েছে অনেক বই সমৃদ্ধ লাইব্রেরী, খেলাধুলার রুম এবং বাচ্চাদের খেলার স্থান। হোটেলটিতে বর্তমানে ২৫টি ডাবল কামড়া ছাড়াও রয়েছে ৩টি স্যুট এবং ৩টি রেস্তোরা। হোটেলটিতে রয়েছে গাড়ি পার্কিংয়ের সুব্যবস্থা।


title: অবজার্ভেটরি হিল

text: অবজার্ভেটরি হিলের পাশে কয়েকটি গুরুত্বপূর্ণ জায়গা রয়েছে। বার্চ হিল বা জওহর পর্বত হল দ্য ম্যালের একটি শাখা। এটি একটি আলাদা আবাসিক বিভাগ। এখানে দার্জিলিং-এর রাজভবন অবস্থিত। জওহর পর্বতের পশ্চিমে একটি অভিক্ষিপ্ত অংশে হিমালয়ান মাউন্টেনিয়ারিং ইনস্টিটিউট অবস্থিত। এটির থেকে অবজার্ভেটরি হিলের দূরত্ব থেকে দেড় কিলোমিটার। উইন্ডামেয়ার হোটেল ও পশ্চিমবঙ্গ সরকারের ট্যুরিস্ট লজ দ্য ম্যালের উপরে অবস্থিত। অবিবাহিত ইংরেজ ও স্কটিশ চা আবাদকারীদের জন্য একটি আরামদায়ক বোর্ডিং এলাকা হিসাবে উইন্ডামেয়ার চালু হয়। ১৯৩৯ সালে এটিকে একটি হোটেল হিসাবে গড়ে তোলা হয়। চৌরাস্তা ও দ্য ম্যালে এবং তার আশেপাশে অনেক হোটেল ও রেস্তোরাঁ আছে। দ্য ম্যাল থেকে একটি রাস্তা সোজা চলে গিয়েছে বিশিষ্ট স্বাধীনতা সংগ্রামী চিত্তরঞ্জন দাশের বাড়ি "স্টেপ অ্যাসাইড"-এর দিকে। ১৯২৫ সালের ১৬ই জুন দার্জিলিং-এই তাঁর মৃত্যু ঘটেছিল।


title: লা স্ত্যাচিয়নে

text:
১৯৯৯ সালের ৯ ফেব্রুয়ারী গ্রামটি একটি পরিকল্পণা অনুমোদন করে যে জেফ ডিমার্কো এবং রোকো প্যানেটার যৌথ মালিকানায় ভবনটিকে ৩৬ আসনের ইতালীয় রেস্তোরাঁয় রূপান্তরিত করা হবে। সেই সময়ে স্টেশনটিকে তার বর্তমান নাম লা স্ত্যাচিয়নে দেওয়া হয়। ডিমার্কো পূর্বে "দ্যা গিল্ডেড অটার" রেস্তোরাঁ নির্মাণে দ্বায়িত্ব পালন করেন। ২০০০ সালের আগস্ট মাসে তিনি লা স্ত্যাচিয়নেের মালিকানা বিক্রি করে দেন।
ভবনটি একটি রেলপথের পাশেই অবস্থিত এবং ভবনটির উত্তর প্রান্তে দৈর্ঘ্যের সাইকেল রাখার র‌্যাক অবস্থিত। নিউ পাল্টজ গ্রাম অংশটি কনরেইলের কাছ থেকে ওয়ালকিল ভ্যালি রেলপথটি ১৯৯১ সালে কিনে নেয়। ১৯৯ সালের ৯ অক্টোবর জনসাধারণের চলার পথ হিসেবে উন্মুক্ত করা হয়। লা স্ত্যাচিয়নে ভবনের পার্কিং লটে একটি সাইন দিয়ে ট্রেইলের উপস্থিতি জানান দেয়। গ্রাম লা স্ত্যাচিয়নেকে রেলপথের উপর একটি পাবলিক পিকনিক টেবিল বসানোর অনুমতি দেয়। তবে শর্ত ছিলো রেস্তোরাঁ বাইরে খাবার পরিবেশন করতে পারবে না। ১৯৯৯ সালের আগস্ট মাসে রেল পথের নিচ দিয়ে গ্যাস লাইন এবং গ্যাস ট্যাঙ্ক সরানোর জন্য রেস্তোরাঁকে চাপ দেয় কিন্তু তাতে ব্যর্থ হয়ে ভবনটিকে রেস্তোরাঁ হিসেবে ব্যবহারে বাধা দিতে লা স্ত্যাচিয়নেের দখল সার্টিফিকেট প্রত্যাহার করা হয়।


title: হ্যাপি ভ্যালি চা বাগান

text:
হ্যাপি ভ্যালি চা বাগান হল ভারতের পশ্চিমবঙ্গের দার্জিলিং জেলায় অবস্থিত একটি চা বাগান। এটি দার্জিলিং-এর দ্বিতীয় সবচেয়ে পুরনো চা বাগান। ১৮৫৪ সালে হ্যাপি ভ্যালি চা বাগান চালু হয়। দার্জিলিং শহরের উত্তরে সমুদ্রপৃষ্ঠ থেকে উচ্চতায় জমির উপর এই চা বাগানটি অবস্থিত। দেড় হাজারেরও বেশি শ্রমিক ও কর্মচারী এখানে কাজ করেন।
দার্জিলিং-এর সবচেয়ে পুরনো চা বাগানটি হল স্টেইনথাল চা বাগান। সেটি চালু হয়েছিল ১৮৫২ সালে। তার ঠিক দুই বছর পর চালু হয় হ্যাপি ভ্যালি চা বাগান। উচ্চতায় অবস্থিত এই চা বাগানটি পৃথিবীর সবচেয়ে উঁচু জায়গায় অবস্থিত চা কারখানাগুলির মধ্যে একটি। ডেভিড উইলসন নামে এক ইংরেজ বাগানটির নাম দিয়েছিলেন উইলসন টি এস্টেট। ১৮৬০ সালের মধ্যে তিনি সেখানে চা উৎপাদন শুরু করে দেন। ১৯০৩ সালে এই চা বাগানের মালিকানা হস্তান্তরিত হয়ে যায় হুগলি-চুঁচুড়ার (হুগলি) বাসিন্দা তারাপদ বন্দ্যোপাধ্যায় নামে এক বাঙালি জমিদারের হাতে। ১৯২৯ সালে তিনি নিকটবর্তী উইন্ডসর টি এস্টেটটিও কিনে নেন এবং দুইটি চা বাগান জুড়ে দিয়ে নাম রাখেন ‘হ্যাপি ভ্যালি চা বাগান’। এরপর জি. সি. ব্যানার্জি বাগানটির মালিক হন। তিনি তাঁর স্ত্রী অন্নপূর্ণা দেবী ও তিন মেয়ে ননীমুখী, মনমায়া ও সাবিত্রীকে নিয়ে কিছুদিন সেখানে বাস করেছিলেন। অন্নপূর্ণা দেবী বাপের বাড়ির সূত্রে খান্ডোয়ার বিখ্যাত গাঙ্গুলি পরিবারের আত্মীয় ছিলেন। তাঁর মামা ছিলেন বলিউডের বিখ্যাত গাঙ্গুলিদের বাবা কুঞ্জলাল বিহারী গাঙ্গুলি।